കാശ് - Kaashh | M3DB.COM\n21730 Lyrics6919 Films/Albums51298 Personalities186 Ragas364 Audio Records\nധനമോഹികളായ നാലു ചെറുപ്പക്കാർ പണത്തിനുവേണ്ടി പ്രമുഖ ബിസിനസ്സ്മാന്റെ മകളെ കിഡ് നാപ്പ് ചെയ്യുകയും അതേത്തുടർന്ന് അവർ ചെന്നുപെടുന്ന പ്രശ്നങ്ങളും നായകന്റെ പ്രതികാരവുമാണ് മുഖ്യപ്രമേയം.\nസുജിത് - സജിത്\nഓ മൈ ഗോഡ് സിനിമാസ്\nVideo of _qCdjv9-FxE\nദേവസ്സിക്കുട്ടിയുടേ ഭാര്യ അമ്മിണി\nപി കെ / പി കരുണൻ\nബിസിനസ്സ് മാൻ ജയശങ്കർ\nഹോം ഗാർഡ് സെക്യൂരിറ്റി\nമൂന്നാറിലെ അനധികൃത ഭൂമി ഇടപാടിൽ നഗരത്തിലെ ഒരു ബിസിനസ്സ് മാനായ ജയശങ്കറിനു (ജയൻ ചേർത്തല) ഏക്കറക്കണക്കിനു ഭൂമി അനധികൃതമായി ഏർപ്പെടുത്തിക്കൊടുക്കുന്നു റവന്യൂ വകുപ്പിലെ ഉദ്യോഗസ്ഥനായ പി കെ എന്ന പി കരുണൻ (റ്റിനി ടോം) ജയശങ്കറിൽ നിന്നും പ്രതിഫലമായി കിട്ടിയ കനത്തു തുകയും വാങ്ങി തിരികെ വീട്ടിലേക്ക് മടങ്ങുന്ന പി കെ യുടെ വാഹനത്തിനു മീതെ ഒരു ലോറി വന്ന് ഇടിക്കുന്നു. പി കെ ആക്സിഡന്റിൽ പെടുന്നു.\nഅഞ്ച് വർഷങ്ങൾക്ക് ശേഷം, അപകടനില തരണം ചെയ്ത നിരാശനായ പി കെ ആക്സിഡന്റിന്റെ അനന്തരഫലങ്ങൾ അനുഭവിച്ച് ജീവിക്കുകയാണ്. അന്ന് കിട്ടിയ പ്രതിഫല തുക ജയശങ്കറിനു തന്നെ തിരിച്ചു കിട്ടിയെന്നും ആക്സിഡന്റ് ജയശങ്കർ തന്നെ ആസൂത്രണം ചെയ്തതാണെന്നും പി കെ ക്കു മനസ്സിലായി. തന്റെ ജീവിതം തകർത്തതിനു ജയശങ്കറിനോട് പ്രതികാരം ചെയ്യാൻ കാത്തിരിന്നു പി. കെ. ജയശങ്കർ പക്ഷെ, അപ്പോഴേക്കും നഗരത്തിലെ വലിയൊരു ബിസിനസ്സ് മാനായി വളർന്നിരുന്നു. ഭരണകൂടത്തിലും മറ്റും വലിയ സ്വാധീനമുള്ള ആർക്കും എത്തിപ്പിടിക്കുവാൻ കഴിയാത്ത ബിസിനസ്സ് സാമ്രാജ്യത്തിന്റെ ഉടമ.\nനഗരത്തിലൊരിടത്ത് സുഖ സൌകര്യങ്ങളോടെ ജീവിക്കുകയാണ് ദേവസ്സിക്കുട്ടി (ഇന്നസെന്റ്) ഭാര്യയും ഒരു മകനും ഒരു മകളുമായി സുഖജീവിതം നയിക്കുന്ന ദേവസ്സി സമൂഹത്തിനു മുന്നിൽ ആർഭാടത്തോടെ ജീവിക്കുകയാണ്. എന്നാൽ അതിനുള്ള പണമൊക്കെ ഉണ്ടാക്കുന്നത് പലിശക്കെടുത്തും കടം വാങ്ങിയുമാണ്. നാളുകൾ ഏറെ കഴിയുമ്പോൾ പലിശക്കാരും കടക്കാരും ദേവസ്സിയോട് പണം തിരികെ ചോദിച്ചു തുടങ്ങി. വലിയൊരു സാമ്പത്തിക ബാദ്ധ്യതയിലേക്ക് ദേവസ്സി മാറി.\nജയശങ്കറിനോട് പ്രതികാരദാഹിയായ പി കെ ക്ക് മുന്നിൽ ഒരു ചെറുപ്പക്കാരനെ പരിചയപ്പെടുത്തുകയാണ് പി കെ യുടെ സുഹൃത്ത്. പി കെ യുടേ പ്രതികാരം നിർവ്വഹിക്കാൻ ശരത് (രാജീവ് പിള്ള) എന്ന യുവാവിനു കഴിയുമെന്ന് പറയുന്നു. ജയശങ്കറിനോട് വ്യക്തിപരമായ ഒരു പ്രതികാരം ശരതിനുമുണ്ട്. പി കെ ക്കു വേണ്ടി താനും സുഹൃത്തുക്കളും പദ്ധതി ആവിഷ്കരിക്കാം എന്ന് ശരത് പറയുന്നു. ശരതിന്റെ കൂട്ടുകാരായി അയ്യപ്പനും (ബിനേഷ് കൊടിയേരി) മറ്റു രണ്ടു പേരുമുണ്ട്. നഗരത്തിൽ ചില്ലറ തരികിടകൾ ചെയ്ത് തട്ടിപ്പ് ജീവിതവുമായി നടക്കുകയാണ് ആ ചെറുപ്പക്കാർ. എങ്ങിനെയെങ്കിലും പണമുണ്ടാക്കി സുഖിക്കണം എന്നതാണ് അവരുടേ പ്ലാൻ. ശരതിന്റെ പദ്ധതി അനുസരിച്ച് അവർ ഒരു കാർ വാടകക്ക് എടുക്കുന്നു. ജയശങ്കറിന്റെ കോളേജ് വിദ്യാർത്ഥിനിയായ മകളെ തട്ടിക്കൊണ്ട് പോവുക എന്നതാണ് അവരുടേ ലക്ഷ്യം. ഒരു ഷോപ്പിങ്ങ് മാളിൽ വെച്ച് അവർ ജയശങ്കറിന്റെ മകൾ അഞ്ജലിയെ (ലീനാ പഞ്ചാൽ) തട്ടിക്കൊണ്ട് പോകുന്നു. എന്നാൽ മാർഗ്ഗമദ്ധ്യേ ട്രാഫിക് പോലീസിനെ കണ്ട് അവർ മറ്റൊരു മാർഗ്ഗത്തിലൂടെ രക്ഷപ്പെടാൻ ശ്രമിക്കുന്നു. പോലീസ് അവരെ പിന്തുടരുന്നു. മറ്റൊരു വഴിയുമില്ലാതെ അവർ നഗരത്തിനടുത്ത ഒരു വീട്ടിലേക്ക് കയറുന്നു. അകത്തു കയറി വീട്ടുകാരെ ഭീഷണിപ്പെടുത്തി അവർ സുരക്ഷിത താവളം തേടുന്നു. ധൂർത്തനായ ദേവസ്സിക്കുട്ടി(ഇന്നസെന്റ്)യുടേ വീടായിരുന്നു അത്. വീട്ടുകാരെയും തട്ടിക്കൊണ്ടുവന്ന പെൺകുട്ടിയേയും ബന്ദിയാക്കി അവർ അവിടേ താമസിക്കുകയും ജയശങ്കറിനോട് വില പേശാൻ ഒരുങ്ങുകയും ചെയ്യുന്നു. ജയശങ്കർ അവരുമായി ഒത്തുതീർപ്പിനും പോലീസ് ഫോഴ്സ് അവരെ കണ്ടുപിടിക്കാനുമുള്ള ശ്രമങ്ങൾ നടത്തുന്നു. എന്നാൽ ദേവസ്സിക്കുട്ടിയും കുടുംബവും ഇതിനിടയിൽ ധർമ്മ സങ്കടത്തിലാകുന്നു. കടക്കാരനായ ദേവസ്സിക്കുട്ടിയെ കാണാനും ആളുകൾ എത്താൻ തുടങ്ങി..\nപിന്നീടങ്ങോട്ട് കോമഡി സന്ദർഭങ്ങൾ നിറഞ്ഞ സസ്പെൻസ് തുടങ്ങുന്നു.\nഎസ് ബി പ്രിജിത്\nകുരുവി പതറിയ ദിനം\nവയലാർ ശരത്ചന്ദ്രവർമ്മ സന്ദീപ് പിള്ള രേഷ്മ മേനോൻ\nവയലാർ ശരത്ചന്ദ്രവർമ്മ സന്ദീപ് പിള്ള\nSubmitted9years 1 month ago by nanz.\nപോസ്റ്റേഴ്സ്, പ്ലോട്ട്, സിനോപ്സിസ് മറ്റു വിവരങ്ങൾ ചേർത്തു


പെന്‍ഷന് പ്രായം വര്‍ധിപ്പിക്കാനൊരുങ്ങി സംസ്ഥാന സര്‍ക്കാര്; വിരമിക്കല് പ്രായം 60 വയസ്സാക്കണമെന്ന് ഇടത് സര്‍വീസ് സംഘടനകള്. – BHARATH NEWS\nതിരുവനന്തപുരം: സംസ്ഥാന ജീവനക്കാരുടെയും അധ്യാപകരുടെയും പെന്‍ഷന് പ്രായം വര്‍ധിപ്പിക്കുന്നത് സംബന്ധിച്ച് സര്‍ക്കാര് തലത്തില് ചര്‍ച്ചകള് സജീവം.\nബഡ്ജറ്റിന് മുന്നോടിയായി നടക്കുന്ന ചര്‍ച്ചകളിലാണ് ഇടത് സര്‍വീസ് സംഘടനകള് ഈ ആവശ്യം ശക്തമാക്കിയിരിക്കുന്നത്. നിലവില് പങ്കാളിത്ത പെന്‍ഷന് വാങ്ങുന്നവരുടെ വിരമിക്കല് പ്രായം 60 ആണെന്നിരിക്കെ സ്റ്റാറ്റ്യൂട്ടറി പെന്‍ഷന് വാങ്ങുന്നവര്‍ക്കും വിരമിക്കല് പ്രായം 60 ആയി നിജപ്പെടുത്തണം എന്നാണ് സിപിഎം അധ്യാപക സംഘടനയും സര്‍വീസ് സംഘടനകളും ആവശ്യപ്പെടുന്നത് എന്നാണ് സൂചനകള്.\nഅതേസമയം, ഒറ്റയടിക്ക് 60 വയസായി വിരമിക്കല് പ്രായം നിജപ്പെടുത്താതെ ഓരോ വര്‍ഷവും ഓരോ വര്‍ഷം വെച്ച് കൂട്ടിയാല് മതിയെന്നാണ് ഇടത് യുവജന സംഘടനകളുടെ നിലപാട് എന്നും വിവരമുണ്ട്. പെന്‍ഷന് പ്രായം വര്‍ധിപ്പിക്കുന്നതിനെതിരെ പ്രതിപക്ഷത്തിരുന്നപ്പോള് തങ്ങള് സമരം നടത്തിയിരുന്നതാണെന്നും ഇപ്പോള് ഒറ്റയടിക്ക് പെന്‍ഷന് പ്രായം 60 വയസ് ആക്കുന്നത് വിമര്‍ശനങ്ങള്‍ക്ക് വഴിയൊരുക്കും എന്നുമാണ് ഡിവൈഎഫ്‌ഐ നേതാക്കള് ധനമന്ത്രിയെ ധരിപ്പിച്ചിരിക്കുന്നത്. ഏതായാലും പെന്‍ഷന് പ്രായം വര്‍ധിപ്പിക്കണം എന്ന നിലപാടാണ് സര്‍ക്കാര് സ്വീകരിച്ചിട്ടുള്ളത്.\nകടുത്ത സാമ്ബത്തിക പ്രതിസന്ധി നേരിടുന്ന പശ്ചാത്തലത്തില് പെന്‍ഷന് പ്രായം ഒരു വര്‍ഷം കൂടി കൂട്ടിയാല് വിരമിക്കല് ആനുകൂല്യങ്ങള് നല്‍കാനുള്ള ബാധ്യത കുറച്ചുകാലം നീട്ടി വയ്ക്കാമെന്ന ന്യായീകരണമാണ് ഇവര് ചൂണ്ടിക്കാട്ടുന്നത്.പ്രതിവര്‍ഷം ഏകദേശം 20000 ലധികം ജീവനക്കാരാണ് വിരമിക്കുന്നത്. മാര്‍ച്ച്, ഏപ്രില്, മെയ് മാസങ്ങളിലാണ് കൂടുതല് പേരും പെന്‍ഷന് പറ്റുന്നത്. കോവിഡ് പ്രതിസന്ധിക്കിടയില് ഇവരുടെ ആനുകൂല്യങ്ങള് നല്‍കാന് ഭാരിച്ച തുകതന്നെ സര്‍ക്കാറിനു കണ്ടെത്തേണ്ടി വരും.നിലവില് കടമെടുത്താണ് ശമ്ബളവും പെന്‍ഷനും നല്‍കുന്നത്.\nസര്‍ക്കാര് ജീവനക്കാരുടെ പെന്‍ഷന് പ്രായം 56 ല് നിന്ന് 57 ആക്കി വര്‍ദ്ധിപ്പിക്കണമെന്ന് ശമ്ബള പരിഷ്ക്കരണ കമ്മീഷനും സര്‍ക്കാറിനോട് ശുപാര്‍ശ ചെയ്തിരുന്നു.എന്നാല് തൊഴിലില്ലാത്ത ലക്ഷക്കണക്കിനു ചെറുപ്പക്കാരുടെ വികാരം കണക്കിലെടുത്ത് ഇതിന്മേലുള്ള തീരുമാനം മാറ്റി വയ്ക്കുകയാണുണ്ടായത്.ഇതില് കൂടുതല് പ്രതിസന്ധികള് നേരിട്ട കാലത്തുപോലും പെന്‍ഷന് പ്രായം ഉയര്‍ത്താന് സര്‍ക്കാര് തയ്യാറായിട്ടില്ല. എന്നാല്, ഇനിയും ഇങ്ങനെ പിടിച്ചു നില്‍ക്കാന് കഴിയില്ലെന്നാണ് ധനകാര്യ വകുപ്പ് സര്‍ക്കാരിന് നല്‍കുന്ന മുന്നറിയിപ്പ്. അതേസമയം, ഇക്കാര്യത്തില് അന്തിമ തീരുമാനം എടുക്കുക മുഖ്യമന്ത്രി പിണറായി വിജയന് അമേരിക്കയില് നിന്നും തിരിച്ച് വന്നതിന് ശേഷം നടക്കുന്ന സിപിഎം സംസ്ഥാന സെക്രട്ടറിയേറ്റിലാകും. സിപിഎം തീരുമാനം എടുത്താല് ഡിവൈഎഫ്‌ഐയും എതിര്‍ക്കാന് വഴിയില്ല.\nപങ്കാളിത്ത പെന്‍ഷന് പദ്ധതി നടപ്പാക്കിയത് 2013 ഏപ്രില് ഒന്നു മുതലാണ്. അന്നു മുതല് സര്‍വ്വീസില് കയറുന്നവരുടെ സര്‍വ്വീസ് ബുക്കില് വിരമിക്കല് പ്രായം 60 ആണ്. അതിന് മുമ്ബ് സര്‍വ്വീസില് കയറിയവര്‍ക്ക്56 വയസും. പങ്കാളിത്തപെന്‍ഷന് പദ്ധതി പ്രകാരം വിരമിക്കുന്നവര്‍ക്ക് ഇപ്പോള് നാമമാത്രമായ തുകയാണ് പെന്‍ഷനായി കിട്ടുന്നത്. ഇരുപത് വര്‍ഷത്തിലേറെ സര്‍വ്വീസില്ലാത്തവര്‍ക്ക് ഇത് പ്രയോജനകരമല്ല. മുപ്പത് വര്‍ഷം സര്‍വ്വീസ് കഴിഞ്ഞ് വിരമിക്കുന്നവര്‍ക്ക് കേന്ദ്രസര്‍ക്കാര് 20 ലക്ഷം രൂപ നല്‍കുന്നുണ്ട്. കേരളത്തില് പങ്കാളിത്ത പെന്‍ഷന് ഫണ്ടില് നിന്ന് പിന്‍വലിക്കുന്ന തുകയാണ് വിരമിക്കല് ആനുകൂല്യം. അതേ സമയം സാറ്റ്യൂട്ടറി പെന്‍ഷന്‍കാര്‍ക്ക് കുറഞ്ഞത് 17ലക്ഷം രൂപ കിട്ടുന്നുണ്ട്. കുറഞ്ഞ പെന്‍ഷനായി 5000 രൂപയും .\nജീവനക്കാരുടെ ശമ്ബളത്തിന്റെ പത്തുശതമാനവും അത്രയുംതുക സര്‍ക്കാരും ചേര്‍ത്തുണ്ടാക്കുന്ന ഫണ്ടില് നിന്ന് പെന്‍ഷന് നല്‍കും. ഈ നിക്ഷേപത്തിന്റെ വരുമാനത്തിന് ആനുപാതികമായാണ് പെന്‍ഷന്. മിനിമം പെന്‍ഷന് ഇല്ല.\nപെന്‍ഷന് പൂര്‍ണമായി സര്‍ക്കാര് നല്‍കും.വിരമിക്കുന്നതിന് തൊട്ടുമുമ്ബ് വാങ്ങുന്ന ശമ്ബളത്തിന്റെ പകുതി പെന്‍ഷനായി കിട്ടുമെന്ന് ഉറപ്പാണ്. മിനിമം പെന്‍ഷന് 5000രൂപ.\nസംസ്ഥാനത്തെ ജീവനക്കാര് സര്‍ക്കാര്- 377065\nആകെ – 515639\nപെന്‍ഷന്‍പ്രായം 60 – 148000\nപെന്‍ഷന്‍പ്രായം 56 – 367000\nസാറ്റ്യൂട്ടറ്ററി പെന്‍ഷന് വാങ്ങുന്നവര് -438535\nപങ്കാളിത്തപെന്‍ഷന് വാങ്ങുന്നവര് -1500\nPrevious സോളാര് അഴിമതിയാരോപണം അപകീര്‍ത്തികരം , ഉമ്മന് ചാണ്ടിക്ക് വി.എസ്. 10 ലക്ഷം നല്‍കാന് ഉത്തരവ്.\nNext മീഡിയാ വൺ സംപ്രേഷണം കേന്ദ്രം നിർത്തി വച്ചു.


കുറഞ്ഞ വിലയില് ഇലക്ട്രിക് സ്‌കൂട്ടര് വികസിപ്പിക്കാന് ബജാജ് ഓട്ടോ\n|26 Feb 2020 11:15 AM GMT\nകുറഞ്ഞ ചെലവില് ഇലക്ട്രിക് സ്‌കൂട്ടറുകള് വാടകയ്ക്ക് നല്‍കുന്ന സ്റ്റാര്‍ട്ടപ്പ് സംരംഭമായ യുലുവിനായി തങ്ങളുടെ വൈദഗ്ധ്യം ഉപയോഗിച്ച് വിലക്കുറഞ്ഞ ഇലക്ട്രിക് ടൂവീലറുകള് വികസിപ്പിക്കാന് ഒരുങ്ങുകയാണ് ബജാജ് ഓട്ടോ. ഒറ്റ സീറ്റുള്ള, പവര് കുറഞ്ഞ ഇലക്ട്രിക് സ്‌കൂട്ടറായിരിക്കും ഇത്. 30,000-35,000 രൂപയുടെ ഇടയിലായിരിക്കും ഇവയ്ക്ക് ചെലവ് വരുന്നത്.\nഇലക്ട്രിക് കാര് കിറ്റുകള് ചൈനയില് നിന്ന് ഇറക്കുമതി ചെയ്ത് ഇന്ത്യയില് അസംബിള് ചെയ്യുന്ന സ്ഥാപനമാണ് ബംഗലൂരൂ ആസ്ഥാനമായി പ്രവര്‍ത്തിക്കുന്ന യുലു. ഇവ ഇന്ത്യയില് തന്നെ നിര്‍മിക്കുന്നതോടെ ഇലക്ട്രിക് സ്‌കൂട്ടര് കിറ്റ് ചൈനയില് നിന്ന് ഇറക്കുമതി ചെയ്യുന്നതിന്റെ ചെലവ് കുറക്കാനാകുമെന്നാണ് യുലു കരുതുന്നത്. ഇപ്പോള് 600 ഡോളറാണത്രെ ഓരോ ഇലക്ട്രിക് ബൈക്കിനും ചെലവ് വരുന്നത്. ബജാജ് ഓട്ടോ നിര്‍മിക്കുന്നതിലൂടെ ഒരു ബൈക്കിന്റെ ചെലവ് 500 ഡോളറായി കുറയ്ക്കാന് സാധിച്ചേക്കും.\nയുലുവിന്റെ നിലവിലുള്ള ബൈക്കുകള് 48 വോള്‍ട്ട് മോട്ടറോട് കൂടിയതാണ്. 25 കിലോമീറ്ററാണ് ഇവയുടെ പരമാവധി വേഗത. മുഴുവനായി ചാര്‍ജ് ചെയ്താല് 60 കിലോമീറ്റര് ഓടും. യുലു ബൈക്ക് ഓടിക്കാന് ലൈസന്‍സ് ആവശ്യമില്ല. ഒരു മണിക്കൂറിന് 10 രൂപയാണ് കമ്പനി ഈടാക്കുന്നത്.\nകഴിഞ്ഞ നവംബറില് പൂനെ ആസ്ഥാനമായി പ്രവര്‍ത്തിക്കുന്ന ബജാജ് ഓട്ടോ ഇവരുടെ എട്ട് മില്യണ് ഡോളര് വിലയുള്ള ഓഹരി വാങ്ങിയിരുന്നു. പള്‍സര്, കെടിഎം ബൈക്കുകളുടെ നിര്‍മാതാവായ ബജാജ് ആദ്യമായാണ് ഒരു സ്റ്റാര്‍ട്ടപ്പില് നിക്ഷേപിക്കുന്നത്. ബജാജിന്റെ ആദ്യ ഇലക്ട്രിക് ഉല്‍പ്പന്നമായ ചേതക് ഇലക്ട്രിക് ജനുവരിയിലാണ് വിപണിയില് അവതരിപ്പിച്ചത്.\nauto news electric scooter


Transformation of Sasthamangalam Camp-പാട്ടിനും നൃത്തത്തിനും മായ്‌ക്കാനാവാത്ത നിലവിളികളുമായി ശാസ്തമംഗലം ക്യാംപ്\nഡോളര് കടത്ത് കേസ്: സ്പീക്കര് പി.ശ്രീരാമകൃഷ്ണനെ കസ്റ്റംസ് ചോദ്യം ചെയ്തു\nജോജി പിന്നിലുണ്ട്, സൂക്ഷിക്കുക; നസ്രിയയുടെ ഫോട്ടോയ്ക്ക് ആരാധകരുടെ പ്രതികരണം\nEmergency Torture Varkala Vijayan Sasthamangalam Camp Surya Tv\nചിത്രീകരണം: വിഷ്ണു റാം\nJune 25, 2020 12:39:10 pm\nതിരുവനന്തപുരത്തിന്‍റെ ഹൃദയ ഭാഗത്ത്, രാജ്ഭവന്റെയും കവടിയാര് കൊട്ടാരത്തിന്‍റെയും ബിഷപ്‌സ് ഹൗസിന്‍റെയും മന്ത്രിമന്ദിരമായ മൻമോഹൻ ബംഗ്ലാവിന്‍റെയുമൊക്കെ പരിസരത്തായി ഹരി പണിക്കര്‍ക്ക് ഒരു വീടുണ്ട്. കൂട്ട് കുടുംബത്തിന് താമസിക്കാനായി അദ്ദേഹത്തിന്‍റെ അച്ഛന് പണിത വലിയൊരു വീട്. ലോട്ടസ് ഗാര്‍ഡന്‍സ് എന്ന് പേരുള്ള ഒരു ബംഗ്ലാവ്.\nപണിക്കര് കുടുംബത്തിന്‍റെ യശസ്സുയര്‍ത്തിയ മക്കളും കൊച്ചു മക്കളുമുണ്ടായിട്ടും ‘ലോട്ടസ് ഗാര്‍ഡന്‍സ്’ പേര് കേട്ടത് ഒരു വര്‍ക്കലക്കാരന്‍റെ പേരിലാണ്. പണിക്കര് കുടുംബവുമായി ഒരു ബന്ധവുമില്ലാത്ത വിജയന് എന്നൊരു ചെറുപ്പക്കാരന്. ഇടതുപക്ഷക്കാരന്, സാംസ്കാരിക പ്രവർത്തകൻ. വര്‍ഷങ്ങളോളം പിന്നീടയാള് ആ കുടുംബത്തിന്‍റെ ഉറക്കം കെടുത്തി, കേരളത്തിന്‍റെയും.\nഅടിയരന്തരാവസ്ഥ പിൻവലിച്ചതിന്‍റെ നാൽപതാം വാര്‍ഷികം കടന്നു പോകുമ്പോള് ഓര്‍ക്കുന്നത് ‘ലോട്ടസ് ഗാര്‍ഡന്‍സ്’ എന്ന കെട്ടിടത്തില് ജോലി ചെയ്യേണ്ടി വന്ന ദിനങ്ങളാണ്.\nവലിയ വീടായതിനാല് അത് കൂടുതല് ഉപയോഗപ്പെടുന്നത് ഓഫീസുകള്‍ക്കായിരുന്നു. അങ്ങനെയാണ് ഞാന് അപ്പോള് ജോലി ചെയ്തിരുന്ന സൂര്യ ടിവിയും അതിനു മുന്‍പ് കേരളാ പൊലീസിന്‍റെ ക്രൈം ബ്രാഞ്ചും അത് വാടകയ്ക്കെടുക്കുന്നത്. രണ്ട് വാടകക്കാരും തമ്മില് വര്‍ഷങ്ങളുടെ അന്തരമുണ്ടെന്നു മാത്രം.\nഅടിയന്തരാവസ്ഥക്കാലത്താണ് ക്രൈം ബ്രാഞ്ച് അവിടേക്കെത്തുന്നത്. ഒരു ക്യാംപ് സജ്ജീകരിക്കാന്. അങ്ങനെ ‘ലോട്ടസ് ഗാര്‍ഡന്‍സ്’ പേര് കേട്ട ശാസ്തമംഗലം ക്യാംപായി. കക്കയം പോലെ പൊലീസ് പീഡനത്തിന്‍റെ പര്യായമായി. അവിടേക്കാണ് വിജയനെയും സതിയെയും പോസ്റ്റര് ഒട്ടിച്ചു, നാടകം ചെയ്തു തുടങ്ങിയ കുറ്റങ്ങള് ചുമത്തി പൊലീസ് കൊണ്ട് വരുന്നത്. രണ്ടു ദിവസത്തിനുള്ളില് ക്രൂരമായി പീഡനത്തിനിരയായി വിജയന് കൊല്ലപ്പെട്ടു.\nരാജനെപ്പോലെ അടിയന്തരാവസ്ഥയുടെ തന്നെ രക്തസാക്ഷിയുമായി.\nRead More: ഓർമ്മകൾ കുന്നു കയറുന്നു, ശാസ്തമംഗലം ക്യാംപിനെ കുറിച്ച് ഹരി പണിക്കർ\nവര്‍ഷം 1984. മഹാരാജാസ് കോളജിന്‍റെ ആര്‍ട്സ് ക്ലബ് ഉദ്ഘാടനത്തിന് കടമ്മനിട്ട രാമകൃഷ്ണനെ ക്ഷണിക്കാനായി തിരുവനന്തപുരത്തേക്ക് എത്തിയതായിരുന്നു ഞാൻ. മഹാരാജാസിൽ സീനിയറായിരുന്ന എം.വി.നാരായണനാണ് (ഇപ്പോൾ കാലിക്കറ്റ് സർവകലാശാലയിലെ ഇംഗ്ലീഷ് വിഭാഗത്തിലെ അധ്യാപകൻ) കടമ്മനിട്ടയിലേക്കുള്ള ഞങ്ങളുടെ പാലം. പോസ്റ്റല് വകുപ്പിലായിരുന്ന കടമ്മനിട്ടയുടെ ഓഫിസിലേക്ക് പോകാനായി ഞങ്ങള് ബസില് കയറി. കൂടെയുള്ള ആരോ പോകേണ്ട സ്ഥലം പറഞ്ഞു, ശാസ്തമംഗലം. മനസ്സിലേക്ക് അസ്വസ്ഥത കടന്നു വന്നുവെങ്കിലും കടമ്മനിട്ട വന്നില്ലെങ്കിൽ ആര് എന്ന ചോദ്യം അതിനെ മുക്കിക്കളഞ്ഞു.\nശബരിനാഥ് എന്ന കൂട്ടുകാരന് ശാസ്തമംഗലത്ത് താമസം തുടങ്ങിയപ്പോഴാണ് പിന്നീട് അവിടെയെത്തുന്നത്. ഇപ്പോൾ ടൈംസ് ഓഫ് ഇന്ത്യയിൽ മാധ്യമ പ്രവർത്തകനായ ശബരി അന്ന് യൂണിവേഴ്‌സിറ്റി കോളജിൽ പഠിക്കുകയായിരുന്നു. ഉത്സാഹത്തോടെ നടന്നു അവന് ചൂണ്ടിക്കാണിച്ചു, ‘ഇവിടെയാണ് മാധവിക്കുട്ടി താമസിക്കുന്നത്.’ അതേ പരിസരത്ത് തന്നെ താമസിച്ചിരുന്ന അഷിതയുടെ വീട്ടിലേക്കും അവനെന്നെ കൂട്ടിക്കൊണ്ട് പോയി.\nഇവിടെയെവിടെയോ ആയിരുന്നില്ലേ ആ ക്യാംപ് എന്ന് ചോദിക്കാനാഞ്ഞ എന്നോടവന് പറഞ്ഞു, ‘ഇവിടെ അടുത്താണ് ജെയിംസ് ജോയിസിനെ കുറിച്ച് ഗവേഷണം നടത്തുന്ന ചിത്രാ പണിക്കരുടെ വീട്. ഹൃദയകുമാരി ടീച്ചറുടെയും അയ്യപ്പ പണിക്കര് സാറിന്‍റെയും പ്രിയ ശിഷ്യ.’ ശബരിയുടെ വീട്ടില് നിന്നും കഷ്ടിച്ച് നൂറു മീറ്റര് പോലും അകലമില്ല ചൂണ്ടിക്കാണിച്ച സ്ഥലത്തേക്ക്. തീര്‍ത്തും റസിഡന്‍ഷ്യലായ അങ്ങനെ ഒരിടത്താവില്ല ആ ക്യാംപ് എന്നൊരു വിചാരവുമുണ്ടായി.\nവര്‍ഷങ്ങള് കഴിഞ്ഞ് സൂര്യ ടിവിയില് ജോലി ചെയ്യുന്ന സമയം. ഒരു ദിവസം സഹപ്രവര്‍ത്തകന് പറയുന്നു, ‘അറിഞ്ഞോ നമ്മള് ഓഫിസ് മാറാന് പോകുന്നു, പണ്ട് ശാസ്തമംഗലം ക്യാംപ് ഉണ്ടായിരുന്ന വീട്ടിലേക്കാണെന്ന് കേള്‍ക്കുന്നു’. ജോലി തിരക്കഭിനയിച്ച് ഞാനെന്‍റെ ഭയവും അസ്വസ്ഥയും മറച്ചു പിടിക്കാന് ശ്രമിച്ചു.\nഉച്ചയൂണ് കഴിഞ്ഞ് മടങ്ങുന്ന എന്നെ ജനറല് മാനേജര് വഴിയില് വച്ച് പിടിച്ചു കാറില് കയറ്റി. എങ്ങോട്ടാണ് എന്ന് പറയാതെ വണ്ടി ഓടിച്ച് പോയി. ശാസ്തമംഗലത്തേക്കുള്ള വളവു തിരിഞ്ഞപ്പോള് എനിക്ക് കാര്യം മനസ്സിലായി.\nടാറ്റാ സുമോ പോലും കയറാന് ബുദ്ധിമുട്ടുന്ന കുത്തനെയുള്ള കയറ്റം. വലിയൊരു മാവിന്‍റെ തണലില് മങ്ങിത്തുടങ്ങുന്ന വെള്ളനിറമുള്ള കൂറ്റന് കെട്ടിടം. അവിടെ ഞങ്ങളെ കാത്തിരിക്കുന്ന ഹരി പണിക്കര്.\nമനസ്സിലേക്കെത്തിയ ഭയങ്ങളെല്ലാം മായ്ച്ചു കളയാന് തക്കവണ്ണം നിര്‍മലമായി ചിരിക്കുന്ന മനുഷ്യന്. അന്‍പതുകളിലെത്തിയ അവിവാഹിതന്. സഹോദരി ചിത്രയും വിവാഹം കഴിച്ചിട്ടില്ല എന്നദ്ദേഹം പറഞ്ഞു.\n‘ക്രൈം ബ്രാഞ്ചിന് ശേഷം ഇവിടെ വാടകക്കാരുണ്ടായിട്ടില്ല. വീടെന്ത് പിഴച്ചു?’, പണിക്കര് ചോദിച്ചു. എങ്ങനെയെങ്കിലും ഈ തീരുമാനത്തില് നിന്നും ഓഫിസിനെ പിന്തിരിപ്പിക്കണം എന്ന് കരുതിയിരുന്ന എന്നെയും നിശബ്ദനാക്കി ആ കൂടിക്കാഴ്ച.\nഅങ്ങനെ ശാസ്തമംഗലം ക്യാംപ് സണ് ടിവി നെറ്റ്‌വര്‍ക്കിന്‍റെ തിരുവനന്തപുരം ഓഫിസായി. വര്‍ഷം 2001.\nഞാന് നിർമിച്ചിരുന്ന ‘വര്‍ത്തമാനം’ പ്രോഗ്രാമിന്‍റെ അന്നത്തെ അവതാരകന് അജയന് ചേട്ടന് എന്ന എം.ജി.രാധാകൃഷ്ണന് (ഇപ്പോൾ ഏഷ്യാനെറ്റ് ന്യൂസിന്റെ എഡിറ്റർ) അവിടേക്ക് ആദ്യമായി വന്നപ്പോള് ആശംസിച്ചു, ‘ഇനിയിപ്പോള് നിങ്ങളുടെ വര്‍ത്തമാനങ്ങളും, ചിരിയും, സംഗീതവുമൊക്കെ മായ്ച്ചു കളയട്ടെ ഈ കെട്ടിടത്തിന്‍റെ ഭയപ്പെടുത്തുന്ന ഓർമകളെ. എല്ലാം നല്ലതിനാവട്ടെ.’ എന്ന്.\nശാസ്തമംഗലം ക്യാംപിൽ ചോദ്യം ചെയ്യലിന് വിധേയനായ പി. ഗോവിന്ദപിള്ള ഒരിക്കല് സ്റ്റുഡിയോയിലെത്തി. ഒന്നാം നിലയിലേക്കുള്ള പടവുകള് കയറിയപ്പോള് എന്നോട് പറഞ്ഞു, ‘ഈ കോണി ഇപ്പോഴും ശബ്ദമുണ്ടാക്കുന്നുണ്ടല്ലേ? അയാള് വരുന്നുണ്ട് എന്ന് ഞങ്ങള്‍ക്ക് മുന്നറിയിപ്പ് തന്നിരുന്നത് ഈ ശബ്ദമാണ്.’\nപടികള് കയറി വന്നിരുന്നത് ജയറാം പടിക്കല്.\nഅങ്ങനെ എത്രയോ ഓർമപ്പെടുത്തലുകള്. സര്‍വീസില് നിന്നും വിരമിച്ച ഒരു പൊലീസ് ഉദ്യോഗസ്ഥനാണ് ഏറ്റവും സ്പഷ്ടമായി വിവരിച്ചത്.\n‘അന്നിതിന്‍റെ ലേ ഔട്ട് ഇങ്ങനെയല്ല,’ എന്ന് പറഞ്ഞയാള് എന്നെ ഒന്നാം നിലയിലുള്ള ഒരു മുറിയിലേക്ക് കൊണ്ട് പോയി. അത് ഞങ്ങളുടെ ടേപ്പ് ലൈബ്രറിയായിരുന്നു.\n‘ഇവിടെയാണയാള് ഇരിക്കുക. ഒരു ഉയര്‍ന്ന പ്ലാറ്റ്ഫോമില്. ഇരുട്ടായിരിക്കും ചുറ്റിലും. The suspect would be kept under bright light. ചോദ്യം ചോദിക്കുന്ന ആളെ പ്രതിക്ക് കാണാന് പറ്റാത്തത്രയും വെളിച്ചമുണ്ടാകും.’\n‘സിനിമയിലൊക്കെ കാണുന്നത് പോലെ അല്ലേ൦’, എന്ന് ചോദിക്കാന് തുടങ്ങും മുന്‍പ് അയാള് കൂട്ടിച്ചേര്‍ത്തു.\n‘സ്കോട്‌ലാന്‍ഡ് യാര്‍ഡിലൊക്കെ ട്രെയിനിങ് കഴിഞ്ഞ് വന്നയാളല്ലേ. അത് കൊണ്ടായിരിക്കും അങ്ങനെയൊക്കെ ചെയ്തത്.’\nജയറാം പടിക്കലിനൊപ്പം സര്‍വീസ് തുടങ്ങിയ ആ പൊലീസ് ഉദ്യോഗസ്ഥന് അദ്ദേഹത്തിന്‍റെ നല്ല വശങ്ങളെയും ഊന്നി പറഞ്ഞിട്ടാണ് അന്നവിടെ നിന്ന് പോയത്.\nഅജയന് ചേട്ടന് പറഞ്ഞത് പോലെ എല്ലാം നല്ലതിനായിരുന്നു. ജീവിത സായാഹ്നത്തില് ഹരി പണിക്കര് വിവാഹം കഴിച്ചു. ഇപ്പോള് അച്ഛനായി സന്തോഷമായിരിക്കുന്നു. ചിത്രയും വിവാഹിതയായി.\nഅന്ന് സൂര്യ ടിവിയില് ജോലി ചെയ്തിരുന്ന പലരും ഇന്ന് മാധ്യമലോകത്ത് ഉന്നതസ്ഥാനങ്ങളലങ്കരിക്കുന്നു.\nഎങ്കിലും, കാലമേറെ കഴിഞ്ഞിട്ടും നല്ലതേറെ നടന്നിട്ടും, നഗരത്തിന്‍റെ ഒത്ത നടുക്ക് ഇങ്ങനെ ഒരു ടോര്‍ച്ചര് ക്യാംപ് നിലനിന്നിരുന്നു എന്നും, അവിടെ നിന്നുയര്‍ന്ന നിലവിളികള് ആരും കേട്ടിരുന്നില്ല എന്നതും, അക്കാലത്ത് കൊന്നു ചാക്കില് കെട്ടി പൊന്മുടിയിലും കക്കയത്തും എറിയപ്പെട്ട ജീവനുകള് നീതി തേടി ഇപ്പോഴും അലയുന്നു എന്നതും ഒരു വര്‍ത്തമാനത്തിനും ചിരിക്കും സംഗീതത്തിനും മായ്ക്കാനാവാതെ കിടക്കുന്നു.\nRead More: കക്കയം ക്യാമ്പിൽ നിലച്ച ‘രാജഗാനം’\n‘പിങ്ക് പൊലീസിനെ വിളിച്ചാല് കിട്ടുന്നത് അവിടെയും ഇവിടെയും’; ബിഎസ്എന്‍എല് ഉത്തരവാദിത്തം കാണിക്കണമെന്ന് ലോക്‌നാഥ് ബെഹ്റ\nകൈകളില്ല, പക്ഷേ കാലുകൊണ്ട് മാസ്‌മരിക പ്രകടനം നടത്തി പതിനാലുകാരി; അവിശ്വസനീയം!\nനിനക്ക് ഹിന്ദി മാലൂം?: കിഷോര് കുമാറിന്റെ മലയാളം പാട്ട്\nഅടിയന്തരാവസ്ഥയിൽ കേരളത്തിലെ ചെറുത്തുനില്‍പ്പുകൾ\nജലപ്രളയത്തെ അതിജീവിക്കാന് നമുക്ക് ചെയ്യാനാവുന്ന കാര്യങ്ങള്


നീലച്ചിത്രനടി സ്റ്റോമി ഡാനിയേല്‍സിന് പണം നല്‍കിയതായി ട്രംപ് - Janayugom Online\nBy: Web Desk | Friday4May 2018 1:25 PM IST\nവാഷിങ്ടണ്: ചുറ്റിക്കളി സമ്മതിച്ചു യുഎസ് പ്രസിഡന്റ് ഡൊണാള്‍ഡ് ട്രംപ്. നീലച്ചിത്രനടി സ്റ്റോമി ഡാനിയേല്‍സിന് താൻ പണം നല്‍കിയതായി ട്രംപ് ട്വിറ്ററിലാണ് സമ്മതിച്ചത്. താനുമായുള്ള ബന്ധം പുറത്തുപറയാതിരിക്കാന് 2016-ലെ പ്രസിഡന്റ് തിരഞ്ഞെടുപ്പിന് മുന്‍പായി സ്റ്റോമിക്ക് പണം നല്‍കി. തന്റെ സ്വകാര്യ അഭിഭാഷകനായ മൈക്കല് കോഹനാണ് സ്റ്റോമി ഡാനിയേല്‍സിന് 1,30,000 ഡോളര് (86 ലക്ഷം രൂപ) നല്‍കിയത്.\nഈ പണം താന് കോഹന് പിന്നീട് തിരികെ നല്‍കിയതായും ട്രംപ് ട്വിറ്ററില് പറഞ്ഞു.ആദ്യമായാണ് സ്റ്റോമിയുമായുള്ള ബന്ധം ട്രംപ് അംഗീകരിക്കുന്നത്. സ്റ്റോമിയുടെ ആരോപണം അടിസ്ഥാനരഹിതമാണെന്നായിരുന്നു ഇതുവരെയുള്ള അദ്ദേഹത്തിന്റെ വാദം.കോഹന് ട്രംപ് പണം തിരികെ നല്‍കിയിരുന്നെന്ന ട്രംപിന്റെ നിയമസഹായിയും ന്യൂയോര്‍ക്ക് മുന് മേയറുമായ റുഡി ജുലിയാനിയുടെ വെളിപ്പെടുത്തലിന്റെ പശ്ചാത്തലത്തിലാണ് ട്രംപിന്റെ കുറ്റസമ്മതം.\n2006-ല് ട്രംപുമായി ബന്ധമുണ്ടായിരുന്നുവെന്നാണ് സ്റ്റോമി ഡാനിയേല്‍സിന്റെ ആരോപണം. നടിക്ക് നല്‍കിയത് തന്റെ സ്വന്തം പണമാണ് . പ്രചാരണത്തിനായുള്ള പണമല്ലെന്നും അതുകൊണ്ടുതന്നെ ഫെഡറല് നിയമത്തിന്റെ ലംഘനമല്ലെന്നും ട്രംപ് കൂട്ടിച്ചേര്‍ത്തു. സ്റ്റോമിയുമായുള്ള കരാര് രണ്ട് സ്വകാര്യവ്യക്തികള് തമ്മിലുള്ളതാണ്. അതിന് തിരഞ്ഞെടുപ്പ് പണവുമായി ബന്ധമില്ല. വിവരങ്ങള് പുറത്തുവിടില്ലെന്ന് ഉറപ്പുതരുന്ന ‘നോണ് ഡിസ്‌ക്ലോഷര്’ (എന്.ഡി.എ.) കരാറാണത്. സമ്പന്നര്‍ക്കും പ്രശസ്തരായ വ്യക്തികള്‍ക്കുമിടയില് സര്‍വസാധാരണമാണ് എന്.ഡി.എ.യെന്നും ട്രംപ് കൂട്ടിച്ചേര്‍ത്തു.


‘ഡി.ജെ പാർട്ടി’ അതിരുവിട്ടു; ഒടുവിൽ പാർട്ടിക്ക് പുറത്ത് | DJ party in Alappey Wedding Ceremony-Kerala News | Madhyamam\ndate_range 15 Dec 2019 7:33 AM GMT\n‘ഡി.ജെ പാർട്ടി’ അതിരുവിട്ടു; ഒടുവിൽ പാർട്ടിക്ക് പുറത്ത്\nആലപ്പുഴ/ചേർത്തല: മകെൻറ കല്യാണത്തിന് ഡി.ജെ പാര്‍ട്ടി നടത്തിയതിെൻറ പേരിൽ സി.പി.എം നേതാവിന് സസ്പെൻഷൻ. കഞ്ഞിക്കുഴി ഏരിയ കമ്മിറ്റി അംഗം സി.വി. മനോഹരനെയാണ് കഞ്ഞിക്കുഴി ഏരിയ കമ്മിറ്റിയിൽനിന്ന് ആറുമാസത്തേക്ക് സസ്പെൻഡ് ചെയ്തത്. ഈ മാസം 12ന് ചേർത്തല ഓഡിറ്റോറിയത്തിലായിരുന്നു വിവാഹം. തുടർന്ന് 13ന് വൈകീട്ട് മനോഹരെൻറ ചേർത്തല അരീപ്പറമ്പിലെ വീട്ടിൽ നടന്ന സൽക്കാരത്തിലാണ് ഡി.ജെ പാർട്ടി അരങ്ങേറിയത്.\nപാർട്ടി ജില്ല സെക്രട്ടറി ആർ. നാസർ ഉൾപ്പെടെ നിരവധി നേതാക്കൾ പങ്കെടുത്ത സൽക്കാരത്തിലാണ് ഡി.ജെ പാർട്ടി ഉൾപ്പെടെ ആഘോഷങ്ങൾ അരങ്ങേറിയത്. ഇത് വിവാഹത്തിൽ പങ്കെടുക്കാനെത്തിയവർക്ക് ബുദ്ധിമുട്ടുണ്ടാക്കുന്ന തരത്തിലേക്കും ആർ. നാസറിെൻറ കാറിനുമുന്നിൽ വരെൻറ സുഹൃത്തുക്കൾ നൃത്തം ചെയ്യുന്നതിലേക്കും വരെ എത്തി. പാർട്ടിയിൽ പങ്കെടുത്തവർ തമ്മിൽ വാക്കേറ്റം ഉണ്ടായതായും പറയപ്പെടുന്നു. ഇതേതുടർന്ന് ജില്ല കമ്മിറ്റിയുടെ നിർദേശപ്രകാരമാണ് കഴിഞ്ഞദിവസം ഏരിയ കമ്മിറ്റി യോഗം ചേർന്നത്. മനോഹരനെതിരെ രൂക്ഷ വിമർശനമാണ് മറ്റ് അംഗങ്ങൾ ഉന്നയിച്ചത്.\nസമൂഹത്തിന് മാതൃകയാകേണ്ട പാർട്ടി അംഗത്തിൽനിന്ന് ഉണ്ടാവാൻ പാടില്ലാത്തതാണ് ഇത്തരം അനാവശ്യ ആഘോഷങ്ങളെന്നും ലളിതജീവിതം നയിക്കേണ്ട പാർട്ടി അംഗം ഇത്തരത്തിൽ പ്രവർത്തിച്ചത് പൊതുസമൂഹത്തിന് തെറ്റായ സന്ദേശം നൽകുമെന്നും ചൂണ്ടിക്കാട്ടിയാണ് പാർട്ടി നടപടി. മകെൻറ സുഹൃത്തുക്കൾ ഒരുക്കിയ ആഘോഷങ്ങളായിരുന്നുവെന്നാണ് മനോഹരെൻറ വാദം. ഇത് പാർട്ടി അംഗീകരിച്ചില്ല. തുടർന്നാണ് നടപടി. നിലവിൽ കർഷകസംഘം കഞ്ഞിക്കുഴി ഏരിയ പ്രസിഡൻറാണ് മനോഹരൻ.\nTAGS:dj party Wedding Ceremony Alappey kerala news malayalam news\nNews Summary - DJ party in Alappey Wedding Ceremony-Kerala News


കേസില് നിന്ന് ഒഴിവാക്കിയതിന് കോടാനുകോടി നന്ദി;പ്രതികരണവുമായി ബാബുവിന്റെ ഉമ്മ\nകേസില് നിന്ന് ഒഴിവാക്കിയതിന് കോടാനുകോടി നന്ദി;\nപ്രതികരണവുമായി ബാബുവിന്റെ ഉമ്മ\nപാലക്കാട് മലമ്പുഴ ചെറാട് മലയില് കുടുങ്ങിയ ബാബുവിനെതിരായ കേസ് നടപടികള് ഒഴിവാക്കാന് വനംവകുപ്പ് മന്ത്രി എ.കെ. ശശീന്ദ്രന് ഉദ്യോഗസ്ഥര്‍ക്ക് നിര്‍ദേശം നല്‍കിയതിന് പിന്നാലെ നന്ദി അറിയിച്ച് ബാബുവിന്റെ മാതാവ്. തങ്ങളെ ബുദ്ധിമുട്ടിക്കാതെ കേസില് നിന്ന് ഒഴിവാക്കിയ മന്ത്രിക്ക് കോടാനുകോടി നന്ദിയെന്നാണ് ബാബുവിന്റെ ഉമ്മ റഷീദ പ്രതികരിച്ചത്. കേസെടുത്തേയ്ക്കും എന്ന വാര്‍ത്തകള് അറിഞ്ഞപ്പോള് മാനസിക ബുദ്ധിമുട്ടുണ്ടായതായും അവര് പറഞ്ഞു.\nഈ പ്രശ്‌നത്തിന്റെ പേരില് ബാബുവിനെയും കുടുംബത്തെയും ബുദ്ധിമുട്ടിക്കില്ലെന്നാണ് മന്ത്രി അറിയിച്ചത്. ബാബുവിനോട് സംസാരിച്ച ശേഷം പാലക്കാട്ടെ ഉദ്യോഗസ്ഥര് റിപ്പോര്‍ട്ട് നല്‍കും. കേസെടുക്കുന്നതിനോട് പൊതു സമൂഹത്തിന് യോജിപ്പില്ല. അതേ നിലപാടിനൊപ്പം തന്നെയാണ് സര്‍ക്കാരെന്നും മന്ത്രി വ്യക്തമാക്കിയിരുന്നു.\nRead Also : ബാബുവിനെ ഹെലികോപ്റ്റർ മാർഗം കഞ്ചിക്കോട്ടെത്തിച്ചു; തുടർ ചികിത്സയ്ക്കായി പാലക്കാട് ജില്ലാ ആശുപത്രിയിലേക്ക് ഉടൻ മാറ്റും\nപാലക്കാട് ജില്ലാ ആശുപത്രി ഐസിയുവിലാണ് ബാബുവുള്ളത്. ഇന്ന് വാര്‍ഡിലേക്ക് മാറ്റുമെന്ന് ഡോക്ടര്‍മാരുടെ സംഘം അറിയിച്ചു. ബാബുവിന്റെ ആരോഗ്യനില തൃപ്തികരമാണ്. 48 മണിക്കൂര് നീണ്ട രക്ഷാപ്രവര്‍ത്തനത്തിനൊടുവില് ഇന്നലെ ഉച്ചയോടെയാണ് ബാബുവിനെ ആശുപത്രിയിലെത്തിച്ചത്. രണ്ട് ദിവസത്തോളം വെള്ളവും ഭക്ഷണവും കിട്ടാത്തതിനാല് ബാബു ക്ഷീണിതനായിരുന്നു. രാവിലെ നടത്തുന്ന പരിശോധനകള്‍ക്ക് ശേഷമായിരിക്കും ബാബുവിനെ വാര്‍ഡിലേക്ക് മാറ്റുക.\nചെറാട് മലയില് ബാബു വെള്ളവും ഭക്ഷണവുമില്ലാതെ ഉറക്കം വെടിഞ്ഞ് കുടുങ്ങിക്കിടന്നത് 45 മണിക്കൂറാണ്. ബാബുവിന് സമീപം ആദ്യം എത്തിയപ്പോള് സൈന്യം ഭക്ഷണവും വെള്ളവും നല്‍കി. സുരക്ഷാ ബെല്‍റ്റും കയറും ഉപയോഗിച്ചാണ് ബാബുവിനെ രക്ഷിച്ചത്.\nStory Highlights: Babu’s mother thanks to minister\nRead more on: malampuzha | minister | mother


ഇൻസ്റ്റാഗ്രാം റീൽസിലൂടെ നിങ്ങൾക്കും പണം സമ്പാദിക്കാം | How to make Money From Instagram Reels - Malayalam Gizbot\n43 min ago 37ാം വയസിൽ ട്വിറ്ററിനെ ചിറകിലൊതുക്കിയ ഇന്ത്യക്കാരൻ; ആരാണീ പരാഗ് അഗർവാൾ\n1 hr ago ജിയോ, വിഐ, എയർടെൽ എന്നിവയുടെ 56 ദിവസം വരെ വാലിഡിറ്റിയുള്ള പുതുക്കിയ പ്ലാനുകൾ\n3 hrs ago വിപണി പിടിക്കാൻ പുതിയ തുറുപ്പുമായി ഷവോമി, റെഡ്മി നോട്ട് 11ടി 5ജി ഇന്ന് ഇന്ത്യയിലെത്തും\nMovies കാശുകാരല്ല, കാറില്ലായിരുന്നുവെന്ന് പരിനീതി; താരത്തിന്റെ നുണക്കഥ പൊളിച്ച് സഹപാഠി രംഗത്ത്!\nNews മോർഫ് ചെയ്ത് ചിത്രം പ്രചരിപ്പിച്ചു..വൈരാഗ്യത്തോടെ പെരുമാറി; നടി പ്രവീണയുടെ പരാതിയിൽ 22 കാരൻ അറസ്റ്റിൽ\nAutomobiles മുഖംമിനുക്കി X3 എസ്‌യുവിയുടെ ഫെയ്‌സ്‌ലിഫ്റ്റ് പതിപ്പ് ഇന്ത്യയിലേക്ക്, അവതരണം 2022 ഫെബ്രുവരിയിൽ\n| Published: Sunday, September 12, 2021, 10:06 [IST]\nജനപ്രീയ സോഷ്യൽ മീഡിയ പ്ലാറ്റ്‌ഫോമുകളിലൊന്നാണ് ഇൻസ്റ്റാഗ്രാം. ഫോട്ടോ ഷെയറിങ് ആപ്പായി ആരംഭിച്ച ഇൻസ്റ്റഗ്രാം ഇന്ന് മികച്ച സവിശേഷതകൾ ഉപയോക്താക്കൾക്ക് നൽകുന്നുണ്ട്. ഇൻസ്റ്റാഗ്രാം നൽകുന്ന സവിശേഷതകളിൽ ഏറ്റവും പ്രധാനപ്പെട്ട ഒന്നാണ് റീൽസ്. ബിസിനസുകൾ പ്രമോട്ട് ചെയ്യാനും കഴിവുകൾ പ്രദർശിപ്പിക്കാനും ഒക്കെയായി റീൽസ് ഫീച്ചർ ഉപയോഗിക്കുന്ന ധാരാളം ആളുകൾ ഉണ്ട്. ടിക്ടോക്ക് രാജ്യത്ത് നിരോധിച്ചതോടെ ഏറ്റവും കൂടുതൽ ഗുണം ലഭിച്ചത് ഇൻസ്റ്റാഗ്രാമിന് തന്നെയാണ്. ധാരാളം ആളുകളാണ് ഇൻസ്റ്റാഗ്രാം ഉപയോഗിക്കുന്നത്.\nടിക് ടോക്കിന്റെ ഫീച്ചറുകൾ കടമെടുത്താണ് ഇൻസ്റ്റാഗ്രാം തങ്ങളുടെ ഷോർട്ട് വീഡിയോ പ്ലാറ്റ്ഫോം ഉണ്ടാക്കിയിരിക്കുന്നത്. ടിക്ടോക്ക് നിരോധിച്ചതോടെ ആ പ്ലാറ്റ്ഫോമിൽ ഉണ്ടായിരുന്ന കണ്ടന്റ് ക്രിയേറ്റർമാർ ഇൻസ്റ്റഗ്രാം റീൽസിലേക്ക് ശ്രദ്ധകേന്ദ്രീകരിക്കാൻ ആരംഭിച്ചു. നിലവിൽ ഇന്ത്യയിൽ ഇൻസ്റ്റാഗ്രാം കണ്ടന്റ് ക്രിയേറ്റർമാർക്ക് റീൽസ് പോസ്റ്റ് ചെയ്തതിന് പണം നൽകുന്നില്ല. പക്ഷേ നിങ്ങൾക്ക് റീൽസ് വഴി പണമുണ്ടാക്കാൻ വഴികൾ ഉണ്ട്. ഇന്ത്യയിൽ ഇൻസ്റ്റാഗ്രാം റീൽസ് വഴി എങ്ങനെ പണം സമ്പാദിക്കാമെന്നും എങ്ങനെയാണ് റീൽസ് ഉണ്ടാക്കേണ്ടത് എന്നും വിശദമായി നോക്കാം.\nഎന്താണ് ഇൻസ്റ്റാഗ്രാം റീൽസ്\nകഴിഞ്ഞ വർഷമാണ് ഇൻസ്റ്റാഗ്രാം റീൽസ് ആരംഭിച്ചത്. ഒരാൾക്ക് 15 സെക്കൻഡ് വരെ ദൈർഘ്യമുള്ള വീഡിയോ റെക്കോർഡ് ചെയ്ത് പോസ്റ്റ് ചെയ്യാൻ സാധിക്കുന്ന വിധത്തിലുള്ള സംവിധാനം ആയിരുന്നു ആദ്യഘത്തിൽ റീൽസ് പിന്നീട് പ്ലാറ്റ്ഫോം സമയ പരിധി 30 സെക്കൻഡായി ഉയർത്തി. ഈ വർഷം റീൽസിന്റെ സമയപരിധി 60 സെക്കൻഡായി വർധിപ്പിച്ചു. ഷോർട്ട് വീഡിയോകൾ ഉണ്ടാക്കാൻ ഇൻസ്റ്റാഗ്രാം റീൽസ് നിങ്ങളെ സഹായിക്കുന്നു. റീൽസ് ഓപ്ഷനിൽ വീഡിയോകൾ എഡിറ്റ് ചെയ്യാനുള്ള സംവിധാനങ്ങളും ഇൻസ്റ്റാഗ്രാം നൽകുന്നുണ്ട്. ഇതിനായുള്ള ടൂളുകൾ വളരെ എളുപ്പത്തിൽ ഉപയോഗിക്കാം.\nഇൻസ്റ്റാഗ്രാം റീൽസ് ഉണ്ടാക്കുന്നത് എങ്ങനെ\n• നിങ്ങളുടെ ഇൻസ്റ്റാഗ്രാം ആപ്പ് തുറന്ന് വലത്തേക്ക് സ്വൈപ്പ് ചെയ്ത് ക്യാമറ ഓപ്ഷൻ തിരഞ്ഞെടുക്കുക.\n• ക്യാമറ ഓപ്ഷനിൽ നിങ്ങൾക്ക് സ്റ്റോറി, റീൽസ്, ലൈവ് എന്നീ ഓപ്ഷനുകൾ കാണാം. ഇതിൽ റീൽസ് ഓപ്ഷനിൽ ക്ലിക്കുചെയ്യുക.\n• നിങ്ങൾക്ക് 60 സെക്കൻഡ് വരെ വീഡിയോകൾ റെക്കോർഡുചെയ്യാൻ സാധിക്കും. അതല്ലെങ്കിൽ നിങ്ങളുടെ ഗാലറിയിൽ നിന്ന് ഏത് വീഡിയോയും അപ്‌ലോഡ് ചെയ്യാനും കഴിയും.\n• ഓഡിയോ, സ്പീഡ്, ഇഫക്ട് മുതലായ ഓപ്ഷനുകൾ റീൽസിൽ ലഭ്യമാണ്. നിങ്ങൾക്ക് ഏത് മ്യൂസിക്കും തിരഞ്ഞെടുത്ത് വീഡിയോ ക്രിയേറ്റ് ചെയ്യാൻ കഴിയും.\n• പ്രിവ്യൂ ഓപ്‌ഷനിൽ നിങ്ങളുടെ വീഡിയോ ക്ലിക്ക് ചെയ്യുക തുടർന്ന് റീൽസ് അപ്‌ലോഡ് ചെയ്യുന്നതിന് നെക്സ്റ്റ് ഓപ്ഷൻ ക്ലിക്കുചെയ്യുക. നിങ്ങൾക്ക് അടിക്കുറിപ്പുകൾ ചേർക്കാനും ആളുകളെ ടാഗ് ചെയ്യാനും കഴിയും. റീലുകൾ പോസ്റ്റുചെയ്യാൻ താൽപ്പര്യമില്ലെങ്കിൽ അത് സേവ് ചെയ്ത് വെയ്ക്കാനും കഴിയും.\nഇൻസ്റ്റാഗ്രാം റിൽസ് കാണുന്നത് എങ്ങനെ\nറീൽസ് വീഡിയോകൾ കാണാൻ, നിങ്ങൾ സെർച്ച് ബട്ടണിന്റെ അടുത്തുള്ള റീൽസ് ഓപ്ഷൻ തിരഞ്ഞെടുക്കുക. അടുത്ത റീൽസ് കാണാനായി മുകളിലേക്ക് സ്വൈപ്പുചെയ്യുക. നിങ്ങൾക്ക് തേർഡ് പാർട്ടി വെബ്സൈറ്റുകൾ വഴി ഫോണിന്റെ ലോക്കൽ സ്റ്റോറേജിലേക്ക് റീൽസ് വീഡിയോകൾ ഡൗൺലോഡ് ചെയ്യാനും കഴിയും. നിങ്ങൾ ഫോളോ ചെയ്യുന്ന ആളുകളുടെ റീൽസ് കൂടാതെ കൂടുതലായി ട്രന്റിങ് ആകുന്ന റീൽസും നിങ്ങളുടെ ഫീഡിലെത്തും. നിങ്ങളുടെ താല്പര്യം തിരിച്ചറിഞ്ഞ് ഇൻസ്റ്റഗ്രാം തന്നെ റീൽസ് വീഡിയോകൾ നിങ്ങൾക്ക് കാട്ടിത്തരും. റീൽസിൽ ലൈക്ക്, കമന്റ് ഓപ്ഷനുകളും ലഭ്യമാണ്.\nഇൻസ്റ്റാഗ്രാം റീൽസിൽ നിന്നും പണം സമ്പാദിക്കാം\nമുകളിൽ സൂചിപ്പിച്ചതുപോലെ ഇൻസ്റ്റാഗ്രാം ഇന്ത്യയിലെ കണ്ടന്റ് ക്രിയേറ്റർമാർക്ക് നിലവിൽ പോസ്റ്റ് ചെയ്യുന്ന റീൽസിന് പ്രതിഫലം നൽകുന്നില്ല. എന്നാൽ നിങ്ങൾ മികച്ചൊരു കണ്ടന്റ് ക്രിയേറ്റർ ആണെങ്കിൽ പണം സമ്പാദിക്കാൻ സാധിക്കും. പണം വാങ്ങിയുള്ള പ്രമോഷണൽ വീഡിയോകൾ ചെയ്താണ് ഇത്തരത്തിൽ പണം സമ്പാദിക്കുന്നത്. ഇൻസ്റ്റാഗ്രാം റീൽസിലൂടെ പ്രമോഷണൽ വീഡിയോകൾ ചെയ്ത് പണം ഉണ്ടാക്കുന്നത് എങ്ങനെയെന്ന് നോക്കാം.\n• ഏതെങ്കിലും പരിപാടികളുടെ പ്രമോഷന് വേണ്ടി വീഡിയോകൾ ചെയ്ത് പണം വാങ്ങാം\n• ഏതെങ്കിലും ബ്രാൻഡിന്റുമായി സഹകരിച്ചുകൊണ്ട് അവരുടെ പ്രൊഡക്ടുകൾ പ്രദർശിപ്പിക്കുന്ന റീൽസ് ഉണ്ടാക്കുക\n• നിങ്ങൾ ഒരു ഭക്ഷണപ്രേമിയാണെങ്കിൽ, നിങ്ങളുടെ പ്രിയപ്പെട്ട റെസ്റ്റോറന്റ് തിരഞ്ഞെടുത്ത് റെസ്റ്റോറന്റിൽ നിന്ന് പണം വാങ്ങി വീഡിയോ ഉണ്ടാക്കാം.\n• ഏതെങ്കിലും പ്രൊഡക്ട് മികച്ച റിവ്യൂ ചെയ്തും നിങ്ങൾക്ക് പണം സമ്പാദിക്കാൻ സഹായിക്കും.\nഭാവിയിൽ ഇൻസ്റ്റഗ്രാം തന്നെ നിങ്ങൾക്ക് പണം തരും\nഇൻസ്റ്റാഗ്രാം '' ബോണസ് '' എന്ന പേരിൽ ഒരു പ്രോഗ്രാം കൊണ്ടുവരാൻ പ്രവർത്തിക്കുന്നുണ്ട്. ഇത് ഉപയോക്താക്കൾക്ക് പുതിയ റീൽസ് ഷെയർ ചെയ്യുമ്പോൾ പണം നൽകുന്നു. ഇൻസ്റ്റാഗ്രാം ഇതുവരെ ഈ ബോണസ് പ്രോഗ്രാമിനെ പറ്റിയുള്ള കാര്യങ്ങൾ സ്ഥിരീകരിച്ചിട്ടില്ല. യൂട്യൂബ് പോലെ വ്യൂസ് ലൈക്സ് തുടങ്ങിയ കാര്യങ്ങൾക്ക് അനുസരിച്ച് ആയിരിക്കും പണം ലഭിക്കുക എന്നാണ് സൂചനകൾ.\nYou have ways to make money from Instagram Reels. Let's takeacloser look at how to make money from Instagram Reels in India and how to make reels.\nStory first published: Sunday, September 12, 2021, 10:06 [IST]


Linux-നുള്ള RegexTool ഡൗൺലോഡ്\nഇതാണ് RegexTool എന്ന് പേരിട്ടിരിക്കുന്ന Linux ആപ്പ്, ഇതിന്റെ ഏറ്റവും പുതിയ പതിപ്പ് regextool301.zip ആയി ഡൗൺലോഡ് ചെയ്യാം. വർക്ക് സ്റ്റേഷനുകൾക്കായുള്ള സൗജന്യ ഹോസ്റ്റിംഗ് ദാതാവായ OnWorks-ൽ ഇത് ഓൺലൈനായി പ്രവർത്തിപ്പിക്കാം.\nRegexTool എന്ന് പേരിട്ടിരിക്കുന്ന ഈ ആപ്പ് OnWorks-നൊപ്പം സൗജന്യമായി ഓൺലൈനായി ഡൗൺലോഡ് ചെയ്ത് പ്രവർത്തിപ്പിക്കുക.\nസാധാരണ എക്‌സ്‌പ്രഷൻ പാറ്റേൺ സബ്‌സ്റ്റിറ്റ്യൂഷൻ ഉപയോഗിച്ച് ഭാരം കുറഞ്ഞതും വൈവിധ്യമാർന്നതുമായ തിരയലും മാറ്റിസ്ഥാപിക്കാനുള്ള ഉപകരണം.\nമാണിക്യത്തിൽ എഴുതിയത്. കമാൻഡ് ലൈനിൽ പ്രവർത്തിക്കുന്നു.\nഇത് https://sourceforge.net/projects/regextool/ എന്നതിൽ നിന്നും ലഭിക്കാവുന്ന ഒരു ആപ്ലിക്കേഷനാണ്. ഞങ്ങളുടെ സൗജന്യ ഓപ്പറേറ്റീവ് സിസ്റ്റങ്ങളിലൊന്നിൽ നിന്ന് ഏറ്റവും എളുപ്പമുള്ള രീതിയിൽ ഓൺലൈനിൽ പ്രവർത്തിപ്പിക്കുന്നതിനായി ഇത് OnWorks-ൽ ഹോസ്റ്റ് ചെയ്‌തിരിക്കുന്നു.


കുട്ടിയ്ക്ക് ഭക്ഷണം കഴിക്കാൻ മടിയാണോ ? പരിഹാരമിതാ| parenting tips | ways to get your  kids | eat better | Parenting\nകുട്ടിയ്ക്ക് ഭക്ഷണം കഴിക്കാൻ മടിയാണോ ? പരിഹാരമിതാ\nഇഷ്ടമുള്ള പല ഭക്ഷണങ്ങളും മാറി മാറി ഉണ്ടാക്കി നോക്കി, പലവിധ രുചികൾ, നിറങ്ങൾ ഒക്കെ പരീക്ഷിച്ചു. ഒരു കാര്യവുമില്ല ഇരിക്കുന്നത് കണ്ടില്ലേ മെലിഞ്ഞ്. ഒട്ടുമിക്ക വീടുകളിലും അമ്മമാരിൽ നിന്നും കേൾക്കുന്ന സ്ഥിരം പല്ലവിയാണിത്. വിശപ്പ് എന്താണ് എന്ന് സ്വയം അനുഭവിച്ചറിഞ്ഞു തുടങ്ങുന്നതു വരെയുള്ള പ്രായത്തിൽ കുട്ടികളെ ഭക്ഷണം കഴിപ്പിക്കുകയെന്നത് ഏറെ ശ്രമകരമായ കാര്യമാണ്. വടി എടുക്കലും അടി കൊടുക്കലുമൊന്നുമല്ല ഇവിടെ ആവശ്യം. പകരം കൃത്യമായ പ്ലാനിംഗ് ആണ്.\nകുഞ്ഞുങ്ങൾക്ക് ഓരോ പ്രായത്തിലും ഓരോ തരം ഭക്ഷണമാണ് നൽകേണ്ടത്. ഒരു വയസ്സു മുതൽ രണ്ടു വയസ്സു വരെ നൽകുന്ന ഭക്ഷണം കുട്ടികളുടെ ബുദ്ധി വളർച്ചക്ക് സഹായിക്കുന്നതാണ്. അതിനാലാണ് കുഞ്ഞുങ്ങളുടെ ഭക്ഷണം നേരത്തെ പ്ലാന് ചെയ്യണം എന്ന് പറയുന്നത് . ഒാരോ ദിവസവും ഇതു ചെയ്യാന് ബുദ്ധിമുട്ടാണെങ്കില് മൂന്നു ദിവസത്തെ ഒരുമിച്ചു പ്ലാന് ചെയ്യാം. ലളിതമായ ഭക്ഷണമാണ് ആരോഗ്യത്തിനും ബുദ്ധിക്കും അനിവാര്യം.\nകാഴ്ചകൾ കാണിച്ചും വർത്തമാനം പറഞ്ഞും അവർക്കൊപ്പം കളിച്ചുരസിച്ചു കൊണ്ടു വേണം ഭക്ഷണം നൽകാൻ. ഇത്തരത്തിൽ ഡയറ്റ് തയ്യാറാക്കുമ്പോൾ പച്ചക്കറികളും, പ്രോട്ടീനും കാര്‍ബോഹൈഡ്രേറ്റ്സും കൃത്യമായ അളവിലുണ്ടാകാന് ശ്രദ്ധിക്കണം. ശ്രദ്ധിക്കേണ്ട ഒരു കാര്യം കുഞ്ഞുങ്ങള്‍ക്ക് വേണ്ടി പ്രത്യേകം ഭക്ഷണം തയ്യാറാക്കരുത് എന്നുള്ളതാണ്. കുട്ടികൾ എല്ലാവിധ രുചികളും പരിചയിക്കണം. എരുവ് , പുളി, മധുരം എന്നിവ സമീകൃതമായി വേണം. ചപ്പാത്തി അല്ലെങ്കില് ചോറ്, ദാല്, പച്ചക്കറി എന്തെങ്കിലും, തൈര്, പഴങ്ങള് എന്നിങ്ങനെയുള്ള ഭക്ഷണം കൃത്യമായി ഉൾപ്പെടുത്തുക.\nനല്ല ഭക്ഷണശീലങ്ങളിൽ പ്രധാനമാണ് വീട്ടിലെ അംഗങ്ങള് എല്ലാവരും ഒരുമിച്ചിരുന്നു കഴിക്കുക എന്നത്. കുട്ടികള് അവരുടെ മാതാപിതാക്കളെ അനുകരിക്കാന് ഇഷ്ടപ്പെടുന്നു. അപ്പോള് ഭക്ഷണവും അവര് അങ്ങനെ കഴിക്കാന് ശ്രമിക്കും. മൂന്നു വയസ്സു മുതൽ തീന്മേശയിൽ കുട്ടിക്കും സ്ഥാനം നൽകുക. കഴിക്കാതിരുന്നാൽ എന്തുകൊണ്ട് കഴിക്കുന്നില്ല എന്ന് ചോദിക്കുക. അല്ലാതെ കുറ്റപ്പെടുത്താൻ നിൽക്കരുത്. ഭക്ഷണം ഒരിക്കലും നിര്‍ബന്ധിച്ചു കഴിപ്പിക്കാന് ശ്രമിക്കരുത്. കുഞ്ഞിന്റെ വ്യക്തിത്വത്തെ അപമാനിക്കുന്ന നടപടിയാണത്.\nഅമ്മയുണ്ടാക്കുന്ന രുചികരമായ ഭക്ഷണം പക്ഷെ കുട്ടികൾ അത്രപെട്ടെന്ന് അംഗീകരിച്ചെന്ന് വരില്ല. കുഞ്ഞുങ്ങള്‍ക്ക് പുതിയ ഭക്ഷണവുമായി പൊരുത്തപ്പെടാന് കുറച്ചു സമയമെടുക്കും. ഈ സമയത്ത് കുട്ടികളെ നിർബന്ധിക്കരുത്. കുട്ടികൾക്ക് ഇഷ്ടമുള്ള കാര്യങ്ങൾ എന്തെല്ലാമാണ് എന്നു മനസിലാക്കി അക്കാര്യത്തെ കുറിച്ചു ചർച്ച ചെയ്തുകൊണ്ടു ഭക്ഷണം കഴിപ്പിക്കുക.\nSummary : Ways to get your kids to eat better


Trending video Archives -\nLemi Thomas - July 23, 2021\nവ്യത്യസ്ത രുചികള് ഒരു തവണയെങ്കിലും ആസ്വദിക്കാന് ആഗ്രഹിക്കുന്നവര് നമുക്കിടയില് ധാരാളമുണ്ട്. അതുകൊണ്ടുതന്നെ സമൂഹമാധ്യമങ്ങളില് പോലുമുണ്ട് നിരവധി രുചിയിടങ്ങള്. വേറിട്ട ഭക്ഷണവിശേഷങ്ങളാണ് ഇത്തരം രുചിയിടങ്ങളില് പലപ്പോഴും പ്രത്യക്ഷപ്പെടാറുള്ളത്. പറക്കും ദോശയും ബാഹുബലി ദോശയുമെല്ലാം ഇത്തരത്തില് അടുത്തിടെ സമൂഹമാധ്യമങ്ങളിലെ രുചിയിടങ്ങളില് പ്രത്യക്ഷപ്പെട്ട വിഭവങ്ങളാണ്. കഴിഞ്ഞ കുറച്ച് ദിവസങ്ങളായി ഭക്ഷണപ്രേമികള്‍ക്കിടയില് താരമായിരിക്കുന്നത് മറ്റൊരു വിഭവമാണ്. തീപ്പൊരി ദോശ എന്നാണ് ഈ...\nകാര് കൃത്യമായി പാര്‍ക്ക് ചെയ്യാന് യജമാനനെ സഹായിക്കുന്ന വളര്‍ത്തുനായ: വൈറല് വിഡിയോ\nLemi Thomas - May 24, 2021\nസമൂഹമാധ്യമങ്ങളില് അക്കൗണ്ടില്ല. എന്തിനേറെ പറയുന്നു സോഷ്യല്‍മീഡിയ എന്താണെന്ന് പോലും അറിയില്ല. എങ്കിലും പലപ്പോഴും സമൂഹമാധ്യങ്ങളില് ശ്രദ്ധ നേടാറുണ്ട് ചില മൃഗങ്ങള്. ഇത്തരത്തിലുള്ള മൃഗക്കാഴ്ചകള് പലപ്പോഴും കാഴ്ചക്കാരെ അതിശയിപ്പിക്കുന്നു. വളരെ വേഗത്തിലാണ് ഇത്തരം ദൃശ്യങ്ങള് സൈബര് ഇടങ്ങളില് വൈറലാകുന്നതും. കഴിഞ്ഞ കുറച്ചു ദിവസങ്ങളായി സോഷ്യല്‍മീഡിയയില് താരമായിരിക്കുകയാണ് ഒരു വളര്‍ത്തു നായ. തന്റെ യജമാനന്റെ കാര് കൃത്യമായി പാര്‍ക്ക്...\nആശുപത്രിവരാന്തയില് സല്‍മാന് ഖാന്റെ ഗാനത്തിന് ചുവടുവെച്ച് ഡോക്ടര്‍മാര്: വൈറല്‍ക്കാഴ്ച\nLemi Thomas - May 17, 2021\nനാളുകള് ഏറെയായി കൊവിഡ് 19 എന്ന മഹാമാരിക്കെതിരെ നാം പോരാട്ടം തുടങ്ങിയിട്ട്. പ്രതിരോധ പ്രവര്‍ത്തനങ്ങള് പുരോഗമിക്കുമ്പോഴും പൂര്‍ണമായും നിയന്ത്രണ വിധേയമായിട്ടില്ല വൈറസ് വ്യാപനം. കൊവിഡ് പ്രതിരോധ പ്രവര്‍ത്തനങ്ങളില് മുന്നില് നിന്ന് പ്രവര്‍ത്തിക്കുന്നവരാണ് ഡോക്ടര്‍മാര്. മറ്റുള്ളവരുടെ ജീവന് രക്ഷിക്കാന്‍വേണ്ടി രാപ്പകലില്ലാതെ കര്‍മ്മനിരതരായിരിക്കുന്ന നിരവധി ഡോക്ടര്‍മാരുണ്ട് നമ്മുടെ സമൂഹത്തില്. ഡ്യൂട്ടിക്കിടെ ലഭിച്ച ചെറിയ ഇടവേളയില് സ്വയംമറന്ന് നൃത്തം ചെയ്യുന്ന...\nതീ പടര്‍ന്നപ്പോള് അഞ്ചാം നിലയില് നിന്നും ചാടി പൂച്ച; പത്ത് ലക്ഷത്തിലധികം ആളുകള് കണ്ട ‘സേഫ് ലാന്‍ഡിങ്’\nഏറെ ജനപ്രിയമാണ് ഇക്കാലത്ത് സമൂഹമാധ്യമങ്ങള്. രസകരവും കൗതുകം നിറയ്ക്കുന്നതുമായ നിരവധി കാഴ്ചകളാണ് സമൂഹമാധ്യമങ്ങളിലൂടെ ഓരോ ദിവസവും നമുക്ക് മുന്‍പില് പ്രത്യക്ഷപ്പെടുന്നതും. അതും ലോകത്തിന്റെ പല ഇടങ്ങളില് നിന്നുമുള്ള കാഴ്ചകള്. പലപ്പോഴും അതിശയിപ്പിക്കുന്ന മൃഗക്കാഴ്ചകളും സമൂഹമാധ്യമങ്ങളില് പ്രത്യക്ഷപ്പെടാറുണ്ട്. അത്തരമൊരു ദൃശ്യമാണ് ശ്രദ്ധ നേടുന്നതും. വലിയൊരു കെട്ടിടത്തില് തീ പടര്‍ന്നു തുടങ്ങിയപ്പോള് രക്ഷപ്പെടാനായി അഞ്ചാം നിലയുടെ മുകളില് നിന്നും...\nഅതിഗംഭീരം എന്നല്ലാതെ എന്ത് പറയാന്; അതിശയിപ്പിക്കുന്ന നൃത്ത വൈഭവം കൊണ്ട് സൈബര് ലോകത്ത് ശ്രദ്ധ നേടി കൊച്ചുമിടുക്കന്\nLemi Thomas - June 29, 2020\nഅതിശയിപ്പിക്കുന്ന കലാമികവുകളാണ് പലരേയും സമൂഹമാധ്യമങ്ങളില് ശ്രദ്ധേയരാക്കുന്നത്. എത്ര അഭിനന്ദിച്ചാലും മതിവരില്ല ചിലരുടെ കഴിവുകളെ. കാഴ്ചക്കാരെ അതിശയിപ്പിക്കുന്ന ഒരു നൃത്ത പ്രകടനം സൈബര് ഇടങ്ങളില് വൈറലാകുന്നു. ഒരു കൊച്ചുമിടുക്കനാണ് വീഡിയോയിലെ താരം. പ്രായത്തെ വെല്ലുന്ന പ്രകടനങ്ങള് കാഴ്ചവെച്ചുകൊണ്ടാണ് ഈ മിടുക്കന് ശ്രദ്ധ നേടുന്നത്. രണ്ട് മിനിറ്റ് ദൈര്‍ഘ്യമുള്ള വീഡിയോയാണ് ഇത്. അസാധാരണമായ മെയ് വഴക്കത്തോടെയാണ് ബാലന് നൃത്തം...\nഅതിസാഹസികമായ ഒരു രക്ഷപ്പെടല്; അക്രമിക്കാനെത്തിയ മൃഗത്തില് നിന്നും രക്ഷനേടാന് മാന് പ്രയോഗിച്ച ബുദ്ധി വൈറല്: വീഡിയോ\nLemi Thomas - June 15, 2020\nരസകരവും കൗതുകം നിറഞ്ഞതുമായ വീഡിയോകള് സമൂഹമാധ്യമങ്ങളില് ഇടയ്ക്കിടെ പ്രത്യക്ഷപ്പെടാറുണ്ട്. ഇത്തരം ദൃശ്യങ്ങള്‍ക്ക് കാഴ്ചക്കാരും ഏറെയാണ്. മൃഗങ്ങള്‍ക്കിടയിലെ അതിശയിപ്പിക്കുന്ന കാഴ്ചകളാണ് പലപ്പോഴും വൈറലാകുന്നത്. കഴിഞ്ഞ കുറച്ച് ദിവസങ്ങളായി ട്വിറ്ററില് ശ്രദ്ധ നേടുകയാണ് അപൂര്‍വ്വമായ ഒരു ദൃശ്യം. അക്രമിക്കാനെത്തിയ മൃഗത്തില് നിന്നും അതിവിദഗ്ധമായി രക്ഷപ്പെടുന്ന ഒരു മാനിന്റെ വീഡിയോ ആണ് ഇത്. നിമിഷങ്ങളുടെ ദൈര്‍ഘ്യം മാത്രമേ വീഡിയോയ്ക്കുള്ളൂ. എങ്കിലൂം...\nതുമ്പിക്കൈ ഉപയോഗിക്കാന് പഠിയ്ക്കുന്ന കുട്ടിയാന; ഒടുവില് ഒരു സന്തോഷ ചിരിയും: വൈറല് വീഡിയോ\nരസകരവും കൗതുകം നിറഞ്ഞതുമായ വീഡിയേകള് സമൂഹമാധ്യമങ്ങളില് ഇടയ്ക്കിടെ പ്രത്യക്ഷപ്പെടാറുണ്ട്. ഇത്തരം വീഡിയോകള്‍ക്ക് കാഴ്ചക്കാരും ഏറെയാണ്. വളരെ വേഗത്തിലാണ് ചില രസക്കാഴ്ചകള് സമൂഹമാധ്യമങ്ങളില് വൈറലാകുന്നതും. ഇക്കൂട്ടത്തില് കൂടുതല് ശ്രദ്ധ നേടുന്ന ഒന്നാണ് ആനകളുടെ വീഡിയോ. പ്രത്യേകിച്ച് കുട്ടിയാനകളുടെ ചില കൗതുകക്കാഴ്ചകള്. പിച്ചവയ്ക്കുന്ന ആനക്കുട്ടിയുടെ ദൃശ്യങ്ങള് അടുത്തിടെയാണ് വൈറലായത്. വീണ്ടും ശ്രദ്ധ നേടുകയാണ് ഒരു കുട്ടിയാന. തുമ്പിക്കൈകൊണ്ട് ഭക്ഷണം...\nLemi Thomas - June 2, 2020\nരസകരവും കൗതുകം നിറഞ്ഞതുമായ കാഴ്ചകള് ഇടയ്ക്കിടെ സമൂഹമാധ്യമങ്ങളില് പ്രത്യക്ഷപ്പെടാറുണ്ട്. ഇത്തരം കാഴ്ചകള്‍ക്ക് ആരാധകരും ഏറെയാണ്. ചില ദൃശ്യങ്ങള് വളരെ വേഗത്തിലാണ് സമൂഹമാധ്യങ്ങളില് വൈറലാകുന്നതും. കാഴ്ചക്കാരുടെ മനസ്സ് നിറയ്ക്കുന്ന ഒരു സ്‌നേഹക്കാഴ്ചയുടെ വീഡിയോ ശ്രദ്ധ നേടുന്നു. ഒരു നായയാണ് ഈ വീഡിയോയിലെ താരം. ഉടമയോട് സ്‌നേഹവും വിശ്വസ്തതയും കാട്ടുന്ന വളര്‍ത്തുനായകളുടെ വീഡിയോകള് പല തവണ സമൂഹമാധ്യമങ്ങളില്...\nകരുതലും സ്‌നേഹവും ആവോളം ഉള്ളവരാണ് മുത്തശ്ശിമാര്. അതുകൊണ്ടാണല്ലോ അവരുടെ ചാരത്ത് ഇരിക്കാന് പോലും പലരും കൊതിക്കുന്നതും. കഴിഞ്ഞ കുറച്ചു ദിവസങ്ങളായി സമൂഹമാധ്യമങ്ങളിലും നിറയുകയാണ് ഒരു മുത്തശ്ശിയമ്മ. മുംബൈ സ്വദേശിയായ ഈ മുത്തശ്ശിയമ്മ സ്‌നേഹം ചേര്‍ത്ത ഭക്ഷണംപൊതിയുന്നതിന്റെ വീഡിയോയാണ് സമൂഹമാധ്യമങ്ങളില് പ്രചരിക്കുന്നത്. ലോക്ക് ഡൗണ് കാലത്ത് മുംബൈയില് നിന്നും സ്വന്തം നാട്ടിലേയ്ക്ക് മടങ്ങുന്ന അനേകര്‍ക്ക് വേണ്ടിയുള്ളതാണ് മുത്തശ്ശിയമ്മയുടെ...\nഎല്ലാവര്‍ക്കും തുല്യ കഷ്ണം; കേക്ക് ഒരേ വലിപ്പത്തില് മുറിക്കാന് വേറിട്ട ആശയവുമായി യുവതി: വീഡിയോ ടിക് ടോക്കില് ഹിറ്റ്\nടിക് ടോക്ക് ജനപ്രിയമായിട്ട് കാലം കുറച്ചേറയായി. രസകരവും കൗതുകം നിറഞ്ഞതുമായ വീഡിയോകൊണ്ട് ടിക് ടോക്കില് താരമാകുന്നവരും നിരവധിയാണ്. ഇത്തരം വീഡിയോകള്‍ക്കും കാഴ്ചക്കാര് ഏറെ. കഴിഞ്ഞ കുറച്ചു ദിവസങ്ങളായി ടിക് ടോക്കില് വൈറലായിരിക്കുകയാണ് ഒരു വീഡിയോ. ഒരു കേക്ക് മുറിക്കുന്നതിന്റെ ഈ വീഡിയോ ലക്ഷക്കണക്കിന് ആളുകള് ഇതിനോടകംതന്നെ കണ്ടുകഴിഞ്ഞു. സാധാരണ കേക്ക് മുറിക്കുമ്പോള് എല്ലാവര്‍ക്കും തുല്യ കഷ്ണം...


പ്രതിഷേധം ശക്തമാകുന്നതിനിടെ തിരിച്ചടി ഉറപ്പിച്ച് കേന്ദ്രം; ഇന്ന് രാജ്യസഭയില് കാര്‍ഷിക ബില്ലുകള് അവതരിപ്പിക്കില്ല - BIG14NEWS\nHome kerala National പ്രതിഷേധം ശക്തമാകുന്നതിനിടെ തിരിച്ചടി ഉറപ്പിച്ച് കേന്ദ്രം; ഇന്ന് രാജ്യസഭയില് കാര്‍ഷിക ബില്ലുകള് അവതരിപ്പിക്കില്ല\nപ്രതിഷേധം ശക്തമാകുന്നതിനിടെ തിരിച്ചടി ഉറപ്പിച്ച് കേന്ദ്രം; ഇന്ന് രാജ്യസഭയില് കാര്‍ഷിക ബില്ലുകള് അവതരിപ്പിക്കില്ല\nന്യൂഡല്‍ഹി: കര്‍ഷക സംഘടനകളുടെ ശക്തമായ പ്രതിഷേധം തുടരുന്നതിനിടെ തിരിച്ചടിയുണ്ടാകുമെന്ന കണക്കുകൂട്ടലില് കേന്ദ്ര സര്‍ക്കാര് കാര്‍ഷിക ബില്ലുകള് ഇന്ന് രാജ്യസഭയില് അവതരിപ്പിച്ചേക്കില്ല. കഴിഞ്ഞ ദിവസം ലോക്സഭ പാസാക്കിയ ബില്ലുകള് ഇന്ന് രാജ്യസഭയുടെ അജണ്ടയില് ഉള്‍പ്പെടുത്തുമെന്ന റിപ്പോര്‍ട്ടുകളുണ്ടായിരുന്നു. ബില്ലില് പ്രതിഷേധിച്ച് അകാലികള് മന്ത്രി ഹര്‍സിമ്രത് കൗര് സ്ഥാനം രാജിവെച്ചിരുന്നു. ഹരിയാനയില് ദുഷ്യന്ത് ചൗട്ടാലയുടെ ജെജെപിയും ബില്ലുകള് പിന്‍വലിക്കണമെന്ന നിലപാടുമായി രംഗത്തെത്തി.\nചില ഉത്തരേന്ത്യന് സംസ്ഥാനങ്ങളില് ബില്ലിനെതിരെയുള്ള കര്‍ഷക പ്രതിഷേധം ശക്തമാകുകയാണ്. ഈ സാഹചര്യത്തില് സമവായം ഉണ്ടാക്കിയ ശേഷം ബില്ല് രാജ്യസഭയില് കൊണ്ടുവരാനാണ് നീക്കം. കഴിഞ്ഞ ദിവസം ബില്ലിനെ അനുകൂലിച്ച് പ്രധാനമന്ത്രി രംഗത്തെത്തിയിരുന്നു. ബില്ലിന്റെ പേരില് പ്രതിപക്ഷം വ്യാജവാര്‍ത്തകള് പ്രചരിപ്പിച്ച് കര്‍ഷകരെ തെറ്റിദ്ധരിപ്പിക്കുകയാണെന്നാണ് മോദി ആരോപിച്ചത്. ബില്ലുകള് കര്‍ഷകരുടെ ഗുണം മാത്രം മുന്‍നിര്‍ത്തിയാണെന്നും പ്രധാനമന്ത്രി പറഞ്ഞിരുന്നു. പാപ്പരത്ത നിയമഭേദഗതി, ബാങ്കിംഗ് നിയന്ത്രണ ബില് തുടങ്ങിയവ ഇന്ന് രാജ്യസഭയുടെ അജണ്ടയില് ഉള്‍പ്പെടുത്തിയിട്ടുണ്ട്.\nPrevious articleഎറണാകുളത്ത് നിന്നും അല് ഖ്വയ്ദ തീവ്രവാദഗ്രൂപ്പില്‍പ്പെട്ട മൂന്ന് പേരെ അറസ്റ്റ് ചെയ്തതായി എന്‍ഐഎ; ഭീകരര് ലക്ഷ്യമിട്ടത് വന് ആക്രമണം\nNext articleസ്വപ്നയുടെ ഫോണിലെത്തിയ ഒരു ശബ്ദസന്ദേശത്തിനു കെടി ജലീലിന്റെ ശബ്ദവുമായുള്ള സാമ്യം; ഡിജിറ്റല് തെളിവ് മന്ത്രിക്കെതിരെ\nപ്രിൻസിപ്പൽ സെക്രട്ടറിയുടെ അറസ്റ്റ്; ഉദ്യോഗസ്ഥന്റെ വ്യക്തി ബന്ധങ്ങൾക്കും ഇടപെടലുകൾക്കും സർക്കാർ ഉത്തരവാദിയല്ലെന്ന് മുഖ്യമന്ത്രി, കേന്ദ്ര അന്വേഷണ ഏജൻസികൾക്ക് പക്ഷപാത നിലപാടെന്ന് ആരോപണം, ബിനീഷ് കൊടിയേരിയുമായി ബന്ധപ്പെട്ട ചോദ്യങ്ങൾക്ക് മറുപടിയില്ല\nമുന്നാക്കക്കാരിലെ പിന്നാക്കക്കാർക്ക് സംവരണത്തിന് അർഹതയില്ല എന്ന് വാദിക്കരുതെന്ന് മുഖ്യമന്ത്രി


കോവിഡ് മറന്ന് ബംഗാളിലേക്ക്; തന്ത്രം പിഴച്ചു ബിജെപി | Bengal election Mamata | Manorama Online\nസച്ചിദാനന്ദമൂർത്തി May 03, 2021 07:23 AM IST\nന്യൂഡൽഹി ∙ പ്രചാരണത്തിൽ കാട്ടിയ ആവേശവും പ്രതീക്ഷയും വച്ചു നോക്കുമ്പോൾ നിയമസഭകളിലെ തിരഞ്ഞെടുപ്പു ഫലം ബിജെപിക്ക് ആഹ്ലാദം പകരുന്നില്ല. എങ്ങനെയും ബംഗാൾ പിടിച്ചെടുക്കുക എന്ന ഒറ്റലക്ഷ്യവുമായി പടയ്ക്കിറങ്ങിയെങ്കിലും ഉദ്ദേശിച്ച നേട്ടമുണ്ടായില്ല. അതിനിടെ, കോവിഡ് രണ്ടാം തരംഗം കൈകാര്യം ചെയ്യുന്നതിലെ ഗുരുതരമായ അനാസ്ഥ മോദി സർക്കാരിനെതിരെ രാജ്യത്തിനകത്തും പുറത്തും കടുത്ത വിമർശനങ്ങൾക്കും കാരണമായി.\nകോവിഡ് വ്യാപനം ചെറുക്കാനുള്ള ദേശീയ ദുരന്ത നിവാരണ സമിതിയുടെ തലവൻ പ്രധാനമന്ത്രി നരേന്ദ്ര മോദിയാണ്. സമിതിയുടെ ചുമതല ആഭ്യന്തര മന്ത്രി അമിത് ഷായ്ക്കാണ്. സമിതിയിലെ മൂന്നാമത്തെ അംഗം കേന്ദ്ര മന്ത്രി ഹർഷ്‌വർധനും. എന്നാൽ, മമത ബാനർജിയിൽ നിന്നു ബംഗാൾ പിടിക്കുക എന്ന ലക്ഷ്യത്തിലേക്കു മാത്രം മോദിയും അമിത് ഷായും ശ്രദ്ധ കേന്ദ്രീകരിച്ചതോടെ മാർച്ചിലെയും ഏപ്രിലിലെയും പ്രവൃത്തിദിനങ്ങളിലേറെയും ബംഗാളിലെ തിരഞ്ഞെടുപ്പു റാലികൾക്കായി മാറ്റിവച്ചു. ബംഗാളിലേക്കു നിയോഗിക്കപ്പെട്ടവരിൽ ഒട്ടേറെ കേന്ദ്രമന്ത്രിമാരും ഉൾപ്പെടും.\nബംഗാളിൽ രണ്ടു മുഖ്യവിഷയങ്ങളിലൂന്നി നടത്തിയ ബിജെപിയുടെ തീവ്ര പ്രചാരണം പക്ഷേ തിരിച്ചടിയായി. ഉയർന്ന ശതമാനം ന്യൂനപക്ഷങ്ങളുള്ള ബംഗാളിൽ ബിജെപി ശ്രമിച്ചതു മത ധ്രുവീകരണത്തിനാണ്. വടക്കു പടിഞ്ഞാറൻ ബംഗാളിൽ സ്വാധീനശക്തിയായ ദലിത് ഗോത്രവിഭാഗങ്ങളെ കയ്യിലെടുക്കാനുള്ള തന്ത്രങ്ങളും കേന്ദ്രനേതൃത്വം പ്രയോഗിച്ചു. അയൽരാജ്യമായ ബംഗ്ലദേശ് സന്ദർശനത്തിനിടെ പ്രധാനമന്ത്രി നരേന്ദ്ര മോദി അവിടത്തെ ഒരു ക്ഷേത്രത്തിൽ പോകാനും സമയം കണ്ടെത്തി. ബംഗാളിലെ ഒരുവിഭാഗം ദലിതർ പുണ്യസ്ഥലമായി കരുതുന്ന ഈ ക്ഷേത്രത്തിലെ മോദിയുടെ സന്ദർശനത്തിനു പാർട്ടി വലിയ പ്രചാരണമാണു കൊടുത്തത്.\nമമതയെ വളഞ്ഞത് വിനയായി\nസംസ്ഥാനത്തുടനീളം തൃണമൂൽ നേതാക്കൾ നടത്തിയ അഴിമതികളാണു തിരഞ്ഞെടുപ്പു വിഷയമാക്കേണ്ടതെന്ന അഭിപ്രായം ബിജെപി പ്രാദേശിക നേതാക്കൾക്കുണ്ടായിരുന്നു. എന്നാൽ ഡൽഹിയിൽനിന്നുള്ള നേതാക്കൾ ലക്ഷ്യമിട്ടതു മുഖ്യമന്ത്രി മമതയെ മാത്രം. ഇതാകട്ടെ അഴിമതിയാരോപണങ്ങളും സ്വന്തം കക്ഷി നേതാക്കളുടെ കൊഴിഞ്ഞുപോകലും മൂലം പൊറുതിമുട്ടി നിന്ന മമതയ്ക്കു സൗകര്യമായിത്തീർന്നു. ബംഗാളി സ്വത്വത്തിനെതിരെ ഹിന്ദിമേഖലയുടെ കടന്നാക്രമണമായി തിരഞ്ഞെടുപ്പുപോരിനെ അവർ മാറ്റിയെടുത്തു.\nജനക്ഷേമപദ്ധതികളുടെ പേരിൽ അംഗീകാരം തേടിയ മമതയുടെ കാലിനേറ്റ പരുക്ക് സഹതാപമായും മാറി. ഒരു സ്ത്രീ തനിച്ചു കരുത്തരായ പുരുഷന്മാരുടെ പടയെ ചെറുക്കുന്ന ദൃശ്യമാണു ജനഹൃദയത്തിലെത്തിയത്. ജനക്കൂട്ടത്തെ ആകർഷിക്കാനായി പഴയകാല താരം മിഥുൻ ചക്രവർത്തിയെയും ബിജെപി രംഗത്തിറക്കി. ത്രികോണ മത്സരമുണ്ടാകുമെന്നും കോൺഗ്രസ്–ഇടതു സഖ്യം ബിജെപി വിരുദ്ധ വോട്ടുകൾ ഭിന്നിപ്പിക്കുമെന്നുമുള്ള കണക്കുകൂട്ടലും പിഴച്ചു.\nഅടുത്ത വർഷത്തെ തിരഞ്ഞെടുപ്പുകൾ\nഅടുത്ത വർഷം ആദ്യമാണ് അടുത്തഘട്ട നിയമസഭാ തിരഞ്ഞെടുപ്പുകൾ വരുന്നത്. വരും ആഴ്ചകളിൽ ബിജെപി നേതൃത്വം ഒരു പ്രധാന ചോദ്യത്തിന് ഉത്തരം കണ്ടെത്താനുള്ള ആത്മപരിശോധനകളിലായിരിക്കും– എന്തുകൊണ്ടാണു 2018 മുതൽ നിയമസഭാ തിരഞ്ഞെടുപ്പുകളിൽ പാർട്ടി അസ്ഥിരമായ പ്രകടനം കാഴ്ച വയ്ക്കുന്നത്? 2018നുശേഷം മധ്യപ്രദേശ്, രാജസ്ഥാൻ, ഛത്തീസ്ഗഡ്, ജാർഖണ്ഡ്, തെലങ്കാന, ആന്ധ്ര, ഡൽഹി നിയമസഭാ തിരഞ്ഞെടുപ്പുകളിൽ ബിജെപി പരാജയപ്പെട്ടു. ഒടുവിൽ ഇപ്പോഴത്തെ ഫലങ്ങളും.\nContent Highlights: Bengal election results 2021: BJP setback


റമദാന് പഴ വിപണിയില് വിദേശ മധുരം | Madhyamam\nHomechevron_rightNewschevron_rightKeralachevron_rightറമദാന് പഴ വിപണിയില്...\ndate_range7Jun 2016 7:06 AM GMT\nറമദാന് പഴ വിപണിയില് വിദേശ മധുരം\nമലപ്പുറം: കിവി, ലച്ചി, റംബുട്ടാന്, ഡ്രാഗണ്... കേരളത്തിലെ പഴവിപണിയില് ഇപ്പോള് ഇവയൊക്കെയാണ് താരം. റമദാന് എത്തിയതോടെ പരമ്പരാഗത നാടന് പഴങ്ങളുടെ ഇടയില് ഗ്രാമങ്ങളില് പോലും വിദേശ പഴങ്ങള് സ്ഥാനം പിടിച്ചുകഴിഞ്ഞു. മഴയത്തെിയതും അന്തരീക്ഷം തണുത്തതും പഴവിപണിയെ ബാധിച്ചിട്ടില്ല.\nപൊള്ളുന്ന വിലതന്നെയാണ് വിപണിയില്. പലതിനും കിലോക്ക് 200 രൂപക്ക് മുകളിലാണ് വില. മാങ്കോസ്റ്റിന്, സ്ട്രോബറി, ഈത്തപ്പഴം എന്നീ ഇനങ്ങളും വിദേശപട്ടികയിലുണ്ട്. തനി വിദേശിയായ ഡ്രാഗണ്‍ഫ്രൂട്ട് ഒന്നിന് 50 രൂപക്കാണ് വില്‍പ്പന. ഇന്ത്യയില് ഉല്‍പാദിപ്പിക്കുന്നുണ്ടെങ്കിലും മലേഷ്യയില്‍നിന്നാണ് മാങ്കോസ്റ്റിന്‍െറ വരവ്. കിലോക്ക് 150 രൂപയാണ് വില.\nമലേഷ്യയില് നിന്നത്തെുന്ന റംബുട്ടാന് 250 രൂപയാണ്. 200ന് മുകളിലാണ് ലച്ചിപ്പഴം വില. നോമ്പുകാലത്തെ പ്രധാന പഴങ്ങളിലൊന്നായ തണ്ണിമത്തന് നാടനും വിദേശിയും വിപണിയിലുണ്ട്.\nഇറാന് ഇനത്തിന് കിലോക്ക് 18 രൂപയും നാടന് 23, മഞ്ഞ നിറത്തിലുള്ളതിന് 30 രൂപയുമാണ് വില. സീസണ് അല്ലാത്തതിനാല് മുന്തിരിക്കും ഓറഞ്ചിനും വന് വിലയാണ്. ഓറഞ്ച് ഇനത്തിലും വിദേശ സാന്നിധ്യമുണ്ട്. ആസ്ട്രേലിയന് ഓറഞ്ചിന് 90 രൂപ നല്‍കണം. മുസംബി 60 രൂപയും ഇന്ത്യന് ഓറഞ്ചിന് 80 രൂപയുമാണ് വില. റോസ്, വെള്ള, ജ്യൂസ് മുന്തിരികള്‍ക്ക് 70 രൂപ വിലയാണ്.\nആപ്പിളിലും വിദേശിതന്നെയാണ് വിപണിയില് കൂടുതല്. ബെല്‍ജിയം ആപ്പിളിന് കിലോക്ക് 130, ചിലിയില് നിന്നുള്ളതിന് 160. ചൈനയുടെയും അമേരിക്കയുടെയും ആപ്പിളുകളെ പിന്തള്ളി ബെല്‍ജിയം ആപ്പിളാണ് ഇത്തവണ വിപണിയിലുള്ളത്. പൈനാപ്പിള് 40ഉം മാതളം 100ഉം രൂപയാണ് വില. അടുത്തിടെ കിലോക്ക് നൂറിന് മുകളില് എത്തിയ ബട്ടറിന്‍െറ വില നിലവില് 105 രൂപയാണ്. രണ്ടുമാസം മുമ്പ് 60 രൂപയായിരുന്നു ബട്ടര്‍വില. സപ്പോട്ട, പപ്പായ എന്നിവക്ക് 30ഉം പേരക്ക 50ഉം രൂപയാണ്. വാഴപ്പഴ വിലയും ഉയര്‍ന്നുതന്നെയാണ്. നേന്ത്രപ്പഴം കിലോക്ക് 55, ചെറുപഴം 30, റോബസ്റ്റ 30 എന്നിങ്ങനെയാണ്.\nമാമ്പഴ വിപണിയില് നീലം, മല്‍ഗോവ എന്നിവയാണ് വില്‍പ്പനയില് മുന്നില്. നീലം മാങ്ങ 45, മല്‍ഗോവ 50 എന്നിങ്ങനെയാണ് വില. ചവര്‍പ്പ് രുചിയുള്ള പച്ച ഈത്തപ്പഴവും പഴമാര്‍ക്കറ്റില് എത്തി തുടങ്ങി. 80 രൂപ വിലയുണ്ടിതിന്.


യുക്രൈൻ യുദ്ധത്തിന്റെ ഗതി മാറ്റിയെഴുതിയ മരിയുപോൾ ‘ഉരുക്കുകോട്ട’ തകർന്നു. തുറമുഖ നഗരത്തിൽ റഷ്യയ്ക്കു കീഴടങ്ങാതെ ചെറുത്തുനിൽപിന്റെ തുരുത്തായിരുന്ന അസോവ്സ്റ്റാൾ ഉരുക്കുഫാക്ടറിയും റഷ്യ പിടിച്ചു. ഇനിയും ചോരപ്പുഴയൊഴുകാതെ പോരാട്ടം മതിയാക്കാ‍ൻ യുക്രൈൻ സർക്കാർ നിർദേശിച്ചതിനെ തുടർന്നാണു സേന പിൻമാറുന്നത്.\n82 ദിവസം പൊരുതിത്തളർന്ന 264 യുക്രൈൻ സൈനികരെ റഷ്യയുടെ സഹായത്തോടെ ഒഴിപ്പിച്ചു. പോരാട്ടത്തിൽ ഗുരുതരമായി പരുക്കേറ്റ 53 സൈനികരെ റഷ്യൻ നിയന്ത്രണത്തിലുള്ള നൊവോയസോവ്സ്ക് പട്ടണത്തിലെ ആശുപത്രിയിലേക്കാണു കൊണ്ടുപോയത്. റഷ്യയോടു കൂറുള്ള വിമതരുടെ നിയന്ത്രണത്തിലുള്ള ഒലെനിവ്ക പട്ടണത്തിലേക്കാണ് ബാക്കി 211 പേരെ മാറ്റിയത്. ഫാക്ടറിയിൽ ഇനിയും സൈനികർ ശേഷിക്കുന്നുണ്ടെന്ന് യുക്രൈൻ ഡെപ്യൂട്ടി പ്രതിരോധ മന്ത്രി അന്ന മൽയർ പറഞ്ഞു.\n2014 ലെ റഷ്യൻ അധിനിവേശ വേളയിൽ പ്രത്യേകം രൂപീകരിച്ച അസോവ് റെജിമെന്റാണ് അസോവ്സ്റ്റാളിൽ പൊരുതിത്തോറ്റത്. ചെറുത്തുനിൽപിന്റെ ഉജ്വലമാതൃക കാട്ടിയ ഇവർ ഈ യുദ്ധത്തിലെ വീരനായകരാണെന്ന് യുക്രൈൻ സേന പ്രഖ്യാപിച്ചു. റഷ്യൻ ആക്രമണത്തിൽ മരിയുപോൾ നഗരത്തിലാകെ നൂറുകണക്കിനാളുകൾ കൊല്ലപ്പെട്ടിട്ടുണ്ട്.\nഹർകീവിൽനിന്ന് റഷ്യൻ സേനയെ തുരത്തിയെങ്കിലും കിഴക്കൻ യുക്രൈനിലെ ഡൊനെറ്റ്സ്ക് മേഖലയിൽ കനത്ത പോരാട്ടം നടക്കുന്നുണ്ട്. പടിഞ്ഞാറൻ നഗരമായ ലിവിവിലും റഷ്യൻ ആക്രമണം കനത്തു. അതിർത്തി പ്രവിശ്യയായ കേർസ്കിൽ യുക്രൈൻ ആക്രമണമുണ്ടായി. റഷ്യയും തിരിച്ചടിച്ചു.\nStory Highlights: Hundreds Of Ukrainian Troops Surrender In Mariupol Steel Plant


By online desk .16 May, 2019\nഇപ്പോഴത്തെ ഇടതുമുന്നണി സര്‍ക്കാരിലെ മന്ത്രിമാരുടെ പ്രവര്‍ത്തനമികവ് ആദ്യഘട്ടത്തില് വിലയിരുത്തിയപ്പോള് ഏറ്റവും പിന്നിലെത്തിയ മന്ത്രിയായിരുന്നു കെ. കെ.ശൈലജ. എന്നാലിപ്പോള് സ്ഥിതി മാറി. മുഖ്യമന്ത്രി കഴിഞ്ഞാല് ഏറ്റവും മികച്ച മന്ത്രിയെന്ന നിലയിലേയ്ക്ക് കെ.കെ.ശൈലജ ഉയര്‍ന്നുകഴിഞ്ഞു. ആരോഗ്യവകുപ്പ് ഇതിനകം കൈവരിച്ച നേട്ടങ്ങളും നേരിടുന്ന പ്രതിസന്ധികളും മന്ത്രി വ്യക്തമാക്കുന്നു.\nഇതരസംസ്ഥാനങ്ങളിലെ വിദ്യാര്‍ത്ഥികള്‍ക്കും കേരളത്തിലെ സ്വകാര്യസ്വാശ്രയ മെഡിക്കല് കോളേജുകളില് പ്രവേശനം നല്‍കണമെന്ന സുപ്രീംകോടതി വിധി വന്നതോടെ മാനേജ്‌മെന്റുകള് ഫീസ് വര്‍ദ്ധന ആവശ്യപ്പെട്ട് സമ്മര്‍ദ്ദം ശക്തമാക്കിയിട്ടുണ്ടല്ലോ?\nകെ.കെ. ശൈലജ: ഇടതുമുന്നണി സര്‍ക്കാര് അധികാരത്തില് വന്ന ശേഷമാണ് കേരളത്തിലെ സ്വാശ്രയ മാനേജ്‌മെന്റിനെ ശരിക്കും നിയന്ത്രണത്തിലേയ്ക്ക് കൊണ്ടു വന്നത്. നേരത്തെ 2016-17 വരെ മാനേജ്‌മെന്റുകളുമായി എഗ്രിമെന്റ് വച്ച് പകുതി സീറ്റില് സര്‍ക്കാര് ഫീസില് പഠിപ്പിക്കുമായിരുന്നു. അതൊരു വലിയ ഗുണമായിരുന്നു. ബാക്കി സീറ്റില് ഉയര്‍ന്ന ഫീസാണ് ഈടാക്കിയിരുന്നത്. ഈ ഉയര്‍ന്ന ഫീസ് വിദ്യാര്‍ത്ഥികളില് നിന്ന് വാങ്ങിയാണ് സര്‍ക്കാര് സീറ്റുകളുടെ ഫീസ് കുറച്ച് തന്നിരുന്നത്. എന്നാല് 2017-18 മുതല് എഗ്രിമെന്റ് സുപ്രീംകോടതി അനുവദിക്കുന്നില്ല. മാത്രമല്ല നീറ്റ് മെറിറ്റിലേ വിദ്യാര്‍ത്ഥികളെ പ്രവേശിപ്പിക്കാനാകുകയുള്ളു. കേരളത്തിലെ വിദ്യാര്‍ത്ഥികളെ മാത്രമായി പ്രവേശിപ്പിക്കാനാകില്ല. പിന്നെ ഏകീകൃത ഫീസ് നിശ്ചയിക്കണം. എന്. ആര്. ഐ സീറ്റുകളൊഴികെയുള്ളതിനെല്ലാം ഒരേ ഫീസായിരിക്കണം. കുറച്ച് സീറ്റിന് പതിനൊന്ന് ലക്ഷം ബാക്കിയുള്ളതിന് 25000 എന്നിങ്ങനെ ആക്കാന് പാടില്ലെന്ന കോടതിയുടെ കടുത്ത ഉത്തരവ് വന്നതോടെ നമുക്ക് അവരുമായി എഗ്രിമെന്റ് വയ്ക്കാന് കഴിഞ്ഞില്ല. അങ്ങനെ 25000ത്തിന്റെ സര്‍ക്കാര് സീറ്റ് പൂര്‍ണ്ണമായും നഷ്ടപ്പെട്ടു. ഇതോടെ ഫീ റെഗുലേറ്ററി കമ്മിറ്റി പരിശോധിച്ച് ഏകീകൃതഫീസ് നിശ്ചയിക്കാന് സര്‍ക്കാര് തീരുമാനിച്ചു. അപ്പോള് 11 ലക്ഷം രൂപ ഫീസ് വേണമെന്ന ആവശ്യമാണ് മാനേജ്‌മെന്റുകള് കോടതിയില് ഉന്നയിച്ചത്. അത് പറ്റില്ലെന്ന പറഞ്ഞ സര്‍ക്കാര് എല്ലാ സീറ്റിലും പരമാവധി ഫീസ് അഞ്ച് മുതല് അഞ്ചരലക്ഷം രൂപയാക്കി നിശ്ചയിച്ചു. 11 ലക്ഷം നല്‍കാനാകില്ലെന്നറിയിച്ച് അവരെ നിയന്ത്രണത്തിലാക്കി. പിന്നെ കൃത്യമായി നീറ്റ് മെറിറ്റടിസ്ഥാനത്തില് അലോട്ട്‌മെന്റ് നടത്തി. ഇത്ര നീറ്റായി പ്രവേശനനടപടികള് സമയം കേരളത്തില് ഇതുവരെ ഉണ്ടായിട്ടില്ലെന്ന് എല്ലാവരും പറയുന്നുണ്ട്. ഇപ്പോ ചില മാനേജ്‌മെന്റുകള് പറയുന്നത് ഈ ഫീസിലൊന്നും വിദ്യാര്‍ത്ഥികളെ പഠിപ്പിക്കാനാകില്ലെന്നാണ്. നേരത്തെ 11 ലക്ഷവും മറ്റും ഫീസ് വാങ്ങിയിരുന്നതാണ് അത്രയും കിട്ടിയില്ലെങ്കില് കോളേജ് അടച്ചിടുമെന്നൊക്കെ പറയുന്നുണ്ട്.\nഇതര സംസ്ഥാനങ്ങളെ അപേക്ഷിച്ച് കേരളത്തില് ഫീസ് കുറവാണെന്ന മാനേജ്‌മെന്റുകളുടെ പരാതി പരിഹരിക്കാന് സര്‍ക്കാരിന് എന്ത് ചെയ്യാനാകും. അതു പോലെ ഇവിടെ ഫീസ് കുറവായതിനാല് ഇതരസംസ്ഥാനങ്ങളിലെ വിദ്യാര്‍ത്ഥികള് കേരളത്തിലേയ്ക്ക് വരുന്നതു മൂലം നമ്മുടെ വിദ്യാര്‍ത്ഥികളുടെ അവസരം നഷ്ടമാകുമെന്ന ആശങ്കയുമുണ്ടല്ലോ?\nകെ.കെ. ശൈലജ: സര്‍ക്കാര് നിശ്ചയിച്ചിട്ടുള്ള ഫീസ് മാത്രമേ ഇപ്പോഴത്തെ നിലയില് വാങ്ങാന് പറ്റുകയുള്ളു. കേരളത്തില് ഇതുവരെ കൃത്യമായും ചിട്ടയായും അലോട്ടുമെന്റുകളും പ്രവേശനവും നടന്നിരുന്നു. കോടതി വിധി ആയതിനാല് അപേക്ഷിക്കുന്ന ഇതര സംസ്ഥാനക്കാരില് മെറിറ്റുള്ളവര്‍ക്ക് പ്രവേശനം നല്‍കിയേ മതിയാകൂ.കേരളത്തിലെ വിദ്യാര്‍ത്ഥികളുടെ അവസരം നഷ്ടമാകുമോയെന്ന ആശങ്കയുണ്ട്. പിന്നെ ഒരു കാര്യത്തില് എനിക്ക് സന്തോഷമുണ്ട്. എന്നെ വിമര്‍ശിക്കാന് വേണ്ടി എല്ലാവരും പറഞ്ഞിരുന്നത് മറ്റ് സംസ്ഥാനങ്ങളെ അപേക്ഷിച്ച് കേരളത്തില് കൂടുതല് ഫീസ് വാങ്ങുന്നുവെന്ന്. എന്നെയിട്ട് കൊട്ടാന് വേണ്ടി ഇന്നലെ വരെ പറഞ്ഞത് കര്‍ണ്ണാടകത്തിലൊക്കെ ഫീസ് വളരെ കുറവാണെന്നായിരുന്നു. എന്നോട് ചിലര് നേരിട്ട് തന്നെ ഇത് പറഞ്ഞിരുന്നു. കേരളത്തില് ഫീസ് കുറവാണെന്ന് പറഞ്ഞത് അവര് വിശ്വസിച്ചിരുന്നില്ല. ഇപ്പോള് അവര് പറയുന്നു കേരളത്തില് ഫീസ് കുറവായതിനാല് ഇതര സംസ്ഥാനവിദ്യാര്‍ത്ഥികള് ഇങ്ങോട്ടു വരുമെന്നും അതു മൂലം ഇവിടുത്തെ വിദ്യാര്‍ത്ഥികളുടെ അവസരം നഷ്ടപ്പെടുമെന്നും. അതുണ്ടാകാതിരിക്കുന്നതിന് നടപടി സ്വീകരിക്കണമെന്ന് കോടതിയോട് ആവശ്യപ്പെടുവാനേ നമുക്കാകുകയുള്ളു. ഇതര സംസ്ഥാനവിദ്യാര്‍ത്ഥികള്‍ക്ക് പ്രവേശനം നല്‍കാനാകുകയില്ലെന്ന് പറയാനാവില്ല. ഇന്ത്യയിലെ യോഗ്യതയുള്ള എല്ലാ വിദ്യാര്‍ത്ഥികള്‍ക്കും ഇവിടെ വന്ന് പഠിക്കുന്നതിനുള്ള അവസരമാണ് കോടതി നല്‍കിയിരിക്കുന്നത്.\nലോകാരോഗ്യസംഘടനയുടെ പ്രശംസ വരെ ലഭിക്കത്തക്കവിധം കേരളത്തിലെ ആരോഗ്യരംഗത്തെ മാറ്റിയെടുക്കാനായതെങ്ങനെയാണ്. ?\nകെ.കെ. ശൈലജ: ഇന്ത്യയിലെ മറ്റ് സംസ്ഥാനങ്ങളെ അപേക്ഷിച്ച് വളരെ മെച്ചപ്പെട്ട നിലയിലാണ് കേരളത്തിലെ ആരോഗ്യരംഗം. 1957 മുതല് 2019 വരെയുള്ള തുടര്‍ച്ചയായ പ്രവര്‍ത്തനങ്ങളും ആസൂത്രണവും ഇതിന് പിന്നിലുണ്ട്. ആരോഗ്യസൂചകങ്ങള് പരിശോധിച്ചാല് ഇത് വ്യക്തമാകും.\nശിശു-മാതൃമരണനിരക്കുകള് കേരളത്തില് നന്നേ കുറവാണ്. പ്രതീക്ഷിത ആയുര്‍ദൈര്‍ഘ്യം വളരെ കൂടുതലാണ്. ഗ്രാമങ്ങളില് പോലും ആശുപത്രികളുണ്ട്.പഞ്ചായത്തുകളില് പി.എച്ച് സെന്ററുകളുണ്ട്. താലൂക്ക്-ജില്ലാ തലങ്ങളിലും മികച്ച ആശുപത്രികളുണ്ട്. മെഡിക്കല് കോളേജുകളുണ്ട്. ഇതല്ലാം ആരോഗ്യരംഗത്തിന്റെ മികവിന് കാരണമായി. ഈ സര്‍ക്കാര് അധികാരത്തില് വന്നപ്പോള് ഒരു പരിശോധന നടത്തി. കേരളത്തിലെ വര്‍ത്തമാനകാലത്ത് പ്രധാന ആരോഗ്യപ്രശ്‌നം എന്തെന്നതായിരുന്നു ആ അന്വേഷണം. ഈ അന്വേഷണം ചെന്നെത്തിയത് ഞെട്ടിക്കുന്ന ചില അനുഭവങ്ങളിലേയ്ക്കാണ്.\nനേട്ടങ്ങളെല്ലാം കൈവരിക്കുമ്പോഴും കേരളത്തിന്റെ ആരോഗ്യമേഖലയില് ഒട്ടേറെ പ്രശ്‌നങ്ങള് നിലനില്‍ക്കുന്നുവെന്നതായിരുന്നു കണ്ടെത്തിയത്. അതിലേറ്റവും പ്രധാനം പകര്‍ച്ചവ്യാധികളാണ്. പകര്‍ച്ചവ്യാധികള് മൂലം ധാരാളം മരണങ്ങളുണ്ടാകുന്നു. ഇത് ഫലപ്രദമായി നിയന്ത്രിക്കാന് സാധിക്കുന്നില്ല. മഴക്കാലത്തുണ്ടാകുന്ന പകര്‍ച്ചവ്യാധികള് മാത്രമല്ല, കുഷ്ടരോഗവും ഡിഫ്തീരിയയും ക്ഷയവുമെല്ലാം ഇന്നും ആളുകള്‍ക്ക് പിടിപെടുന്നു. ജീവിതശൈലീരോഗങ്ങളും കേരളത്തെ ഭയപ്പെടുത്തുന്നുണ്ട്. ഇന്ത്യയുടെ ഡയബറ്റിക് തലസ്ഥാനമെന്നാണ് കേരളം അറിയപ്പെടുന്നത് പോലും. മഹാഭൂരിപക്ഷം ആളുകളും ഏതെങ്കിലും രോഗത്തിന്റെ അടിമകളാണ്. അറുപത് ശതമാനത്തോളം സ്ര്തീകളും കുട്ടികളും വിളര്‍ച്ച രോഗബാധിതരാണ്. അമ്പതിനായിരത്തോളം പേര്‍ക്ക് പ്രതിവര്‍ഷം കാന്‍സര് പിടിപെടുന്നു. ഇതെല്ലാം കൂടിച്ചേര്‍ന്ന് കേരളത്തെ ഒരു രോഗാതുര സംസ്ഥാനമായി മാറ്റിയിരിക്കുകയാണ്. ഇതുവരെയുണ്ടായ നേട്ടങ്ങളെല്ലാം നിഷ്പ്രഭമാക്കുന്നതത് ഈയൊരു അവസ്ഥയിലാണ്. ഇതിനൊരു പരിഹാരം കാണുകയെന്നതാണ് ഏറ്റവും വലിയ പ്രശ്‌നം. ഏറ്റവും വലിയ ഉത്തരവാദിത്വമായി സര്‍ക്കാരതേറ്റെടുത്തു. പകര്‍ച്ചവ്യാധികള്‍ക്ക് പരിഹാരം കാണുന്നതിന് ശക്തമായ പ്രതിരോധമാര്‍ഗ്ഗങ്ങള് സ്വീകരിക്കുകയും ജീവിതശൈലീരോഗങ്ങള് ആദ്യം തന്നെ കണ്ടെത്തി ഫലപ്രദമായി തടയുന്നതിനുള്ള പദ്ധതികളാവിഷ്‌കരിക്കുകയും ചെയ്തു. ഇതിലേറ്റവും പ്രധാനപ്പെട്ടതാണ് ആര്‍ദ്രം മിഷന്. അതിന്റെ ഭാഗമായി സര്‍ക്കാര് ആശുപത്രികള് രോഗീസൗഹൃദമാക്കുകയും ഹൈടെക്ക് ആക്കുകയും ചെയ്തു. സര്‍ക്കാര് ആശുപത്രികളിലെത്തുന്ന പാവപ്പെട്ടവന്റെ കീശയിലെ പണം കാലിയാകുന്നത് ഒഴിവാക്കുന്നതിനുള്ള നടപടിയും സ്വീകരിച്ചു. കേരളത്തിലെ ജനസംഖ്യയുടെ അടിസ്ഥാനത്തില് രോഗികളുടെ എണ്ണത്തിന്റെ 67 ശതമാനവും സ്വകാര്യ ആശുപത്രികളിലാണ് ചികിത്സ തേടിയെത്തുന്നതെന്ന് വ്യക്തമായി. ഇതിന്റെ കാരണങ്ങളന്വേഷിച്ചതിന്റെ ഫലമായി സംസ്ഥാനത്തെ പി.എച്ച് സെന്ററുകളെല്ലാം കുടുംബാരോഗ്യകേന്ദ്രങ്ങളാക്കി മാറ്റാന് തീരുമാനിച്ചു. ഇരുനൂറോളം എണ്ണം ഇതിനകം അത്തരത്തിലാക്കിക്കഴിഞ്ഞു. 2020 ആകുമ്പോഴേയ്ക്കും കേരളത്തിലെ 946 പി.എച്ച് സെന്ററുകളും കുടുംബാരോഗ്യകേന്ദ്രങ്ങളായി മാറും. ഇതിന് പണമൊരു വലിയ പ്രശ്‌നമായിരുന്നു. കേന്ദ്രസര്‍ക്കാര് ജി.ഡി.പിയുടെ ഒരു ശതമാനം മാത്രമാണ് ആരോഗ്യവകുപ്പിന് വിഹിതമായി നല്‍കുന്നത്. കിഫ്ബിയില് നിന്നുള്ളപണമാണ് ഇത്തരം പ്രവര്‍ത്തനങ്ങള്‍ക്ക് ലഭിച്ചത്. ഇത്തരത്തില് താഴെത്തട്ട് മുതല് മെഡിക്കല് കോളേജുകള് വരെ വിപുലമായ സൗകര്യങ്ങള് ഏര്‍പ്പെടുത്തി. പഴയതും പുതിയതുമായ മെഡിക്കല്‍കോളേജുകളുടെ സൗകര്യങ്ങള് വര്‍ദ്ധിപ്പിക്കുന്നതിന് മാസ്റ്റര് പ്‌ളാന് തയ്യാറാക്കി. കോടിക്കണക്കിന് രൂപയുടെ ചടുലമായ നിര്‍മ്മാണപ്രവര്‍ത്തനങ്ങള് നടത്തിവരികയാണ്.\nഎല്ലാ മെഡിക്കല്‍കോളേജുകളിലും പ്രധാന ആശുപത്രികളിലും ട്രോമോകെയര് സംവിധാനം ഏര്‍പ്പെടുത്തും. ഇതിനായി 345 ആംബുലന്‍സുകള് വാങ്ങിയിട്ടുണ്ട്. തിരുവനന്തപുരം മെഡിക്കല് കോളേജില് ട്രോമോ കെയര് യൂണിറ്റ് പൂര്‍ത്തിയായി. ഹൈവേകളുടെ സമീപത്തെ സ്വകാര്യ ആശുപത്രികളുടെ സേവനവും ഇക്കാര്യത്തില് പ്രയോജനപ്പെടുത്തും. സര്‍ക്കാര് ആശുപത്രികളിലേയ്ക്ക് രോഗികള് ധാരാളമായി എത്തുന്നതിനാല് 2016നെ അപേക്ഷിച്ച് മൂന്നിരട്ടി മരുന്ന് വാങ്ങേണ്ടി വരുന്നുണ്ട്. പണം അധികമായി വേണ്ടിവരുന്നുണ്ടെങ്കിലും സര്‍ക്കാര് ആശുപത്രികളില് മരുന്നില്ലാതിരിക്കുന്ന അവസ്ഥ ഈ സര്‍ക്കാരിന്റെ കാലത്തുണ്ടായിട്ടില്ല.


പ്രധാനമന്ത്രിയുടെ ശബരിമല പരാമര്‍ശം; തെരഞ്ഞെടുപ്പ് കമ്മീഷനെ സമീപിച്ച് സിപിഎം - IBC Live\nചര്‍ച്ച പരാജയം; അന്തഃസംസ്ഥാന സ്വകാര്യ ബസ്സ് സമരം തുടരും6mins ago\nകെ. രാജനെ ചീഫ് വിപ്പാക്കാന് സിപിഐ തീരുമാനം 51 mins ago\nതിരുവനന്തപുരം: പ്രധാനമന്ത്രിയുടെ ശബരിമല പരാമര്‍ശത്തിനെതിരേ തെരഞ്ഞെടുപ്പ് കമ്മീഷനെ സമീപിച്ച് സിപിഎം. കേന്ദ്ര തെരഞ്ഞെടുപ്പ് കമ്മീഷനാണ് സിപിഎം പരാതി നല്‍കിയത്. എല്‍ഡിഎഫിന്റെ മണ്ഡലം കമ്മിറ്റിവഴിയും സിപിഎം നേരിട്ടുമാണ് പരാതി നല്‍കിയിരിക്കുന്നത്. ശബരിമല വിഷയം തെരഞ്ഞെടുപ്പില് ഉന്നയിക്കരുതെന്നുള്ള തെരഞ്ഞെടുപ്പ് കമ്മീഷന്റെ നിര്‍ദ്ദേശത്തിന്റെ ലംഘനമാണിതെന്ന് സിപിഎം ചൂണ്ടിക്കാണിക്കുന്നു.\nചെന്നൈയിലും മംഗലാപുരത്തും ശബരിമല വിഷയം നരേന്ദ്ര മോദി ഉന്നയിച്ചിരുന്നു. വിശ്വാസം തകര്‍ക്കാനുള്ള ശ്രമം കേരളത്തില് നടക്കുകയാണെന്ന് തമിഴ്‌നാട്ടിലെ രാമനാഥപുരത്ത് മോദി പ്രസംഗിച്ചിരുന്നു. മുസ്ലിം ലീഗിനെതിരെയും കടുത്ത ഭാഷയിലാണ് മോദി വിമര്‍ശനം ഉന്നയിച്ചത്.\nതെരഞ്ഞെടുപ്പ് ചട്ടലംഘനം ആകുമെങ്കിലും ശബരിമല വിഷയം ഉയര്‍ത്തിക്കാട്ടി വോട്ടുപിടിക്കാനാണ് ബിജെപിയുടെ നീക്കം. പത്തനംതിട്ടയിലെ ബിജെപി സ്ഥാനാര്‍ത്ഥി കെ സുരേന്ദ്രന് ശബരിമല വിഷയം ഉന്നയിച്ച് വോട്ട് ചോദിക്കുന്നതിന്റെ വീഡിയോ കഴിഞ്ഞ ദിവസങ്ങളില് സമൂഹമാധ്യമങ്ങളില് പ്രചരിച്ചിരുന്നു.


ബുധന്, 15 മെയ് 2019 (18:59 IST)\nപുതിയ തൊഴില് സാഹചര്യങ്ങളും യാത്രകളും മൂലം രാത്രി വൈകി ഭക്ഷണം കഴിക്കുന്നാവരാണ് പലരും. പുരുഷന്മാരെ പോലെ സ്‌ത്രീകളും ഈ പ്രശ്‌നം നേരിടുന്നുണ്ട്. ഗുരുതരമായ ആരോഗ്യ പ്രശ്‌നങ്ങള് ഉണ്ടാക്കുന്നതാണ് തെറ്റായ ഈ പ്രവര്‍ത്തിയെന്നാണ് പഠനങ്ങള് പറയുന്നത്.\nരാത്രി വളരെ വൈകി ഭക്ഷണം കഴിക്കുന്നവരില് പലവിധ ആരോഗ്യ പ്രശ്‌നങ്ങള് കാണാറുണ്ട്. സ്‌നാക്‍സ് കഴിക്കുന്നവരുടെ ആരോഗ്യം പോലും മോശമാകും. ശരീരഭാരം കൂടുകയും കുടവയര് കൂടുന്നതിനും പ്രധാന കാരണമാണ് വൈകിയുടെ കഴിപ്പും തുടര്‍ന്നുള്ള ഉറക്കവും.\nഉറങ്ങേണ്ട സമയത്ത് ഉറക്കം നഷ്‌ടപ്പെടുത്തിയാണ് വൈകി ഭക്ഷണം കഴിക്കുന്നത്. അമിത ക്ഷീണത്തിനും, പ്രമേഹത്തിനും ഈ ശീലം കാരണമാകും.\nരാത്രി വൈകിയുളള ഭക്ഷണം കഴിപ്പ് ഇൻസുലിൻ, കൊളസ്ട്രോൾ ഇവ കൂട്ടുകയും ഹൃദ്രോഗം, പ്രമേഹം ഇവയ്‌ക്കുള്ള സാധ്യത കൂട്ടുകയും ചെയ്യുമെന്ന് മെക്‍സിക്കോയിലെ നാഷണൽ ഓട്ടോണോമസ് നടത്തിയ പഠനത്തിൽ പറയുന്നു.\nആയുസില് കുറവ് വരുമെന്നും ഇവര് വ്യക്തമാക്കുന്നു.\nഅടുത്ത ലേഖനം ഇവന് മുമ്പില് ചിക്കനും മട്ടനും നാണിക്കും; രുചികരമായ ബീഫ് സ്‌റ്റ്യൂ തയ്യാറാക്കാം, ഈസിയായി


ഇടിച്ച ബൈക്കുമായി റോഡിലൂടെ 30 മീറ്റര്; ഒടുവില് ഒരു ഒന്നൊന്നര രക്ഷപ്പെടല് | Video | Car Hits Bike In Trissur; Accident Video| Great Escape\nJan 15, 2021, 02:30 PM IST\nബൈക്കില് വരുമ്പോള് പെട്ടെന്നാണ് കാര് വന്നിടിച്ചത്. ഇടിച്ച കാറില് കുടുങ്ങിയതിനാല് ബൈക്കുമായി 30 മീറ്ററോളം മുന്നോട്ടുപോയി.\nകിഴക്കേക്കോട്ടയില് വ്യാഴാഴ്ച വൈകീട്ടുണ്ടായ അപകടത്തില് ബൈക്കിലിടിച്ച് പോവുന്ന കാര്. ബൈക്കിലിരിക്കുന്ന യാത്രക്കാരനെയും കാണാം | ഫോട്ടോ: മാതൃഭൂമി\n'രക്ഷപ്പെടലെന്ന് പറഞ്ഞാല് ഒരൊന്നൊന്നര രക്ഷപ്പെടലായിരുന്നു. ബൈക്കില് വരുമ്പോള് പെട്ടെന്നാണ് കാര് വന്നിടിച്ചത്. ഇടിച്ച കാറില് കുടുങ്ങിയതിനാല് ബൈക്കുമായി 30 മീറ്ററോളം മുന്നോട്ടുപോയി. ബൈക്കില് ഇരിക്കുന്ന നിലയിലായിരുന്നു. എന്തു പറ്റിയെന്ന് അറിയാത്ത നിമിഷങ്ങള്. പിന്നെയാണ് പേടി തോന്നിയത്'- ഇരുപതുകാരനായ സെബിന് തന്റെ അത്ഭുതരക്ഷപ്പെടലിനെക്കുറിച്ച് പറയുമ്പോള് ചിരിക്കുകയായിരുന്നു.\nതൃശൂര് കിഴക്കേക്കോട്ട ജങ്ഷനില് വ്യാഴാഴ്ച വൈകീട്ട് 5.20-നാണ് അത്ഭുതകരമായ രക്ഷപ്പെടലുണ്ടായത്. ഇലക്ട്രിക്കല് ജോലി കഴിഞ്ഞ് കാച്ചേരി അഞ്ചേരിച്ചിറയിലെ വീട്ടിലേയ്ക്ക് പോവുകയായിരുന്നു വേലൂക്കാരന് ബാബുവിന്റെ മകന് സെബിന്. ഇനിയുള്ള സംഭവങ്ങള് സെബിന്റെ വാക്കുകളില്‍നിന്ന് അറിയാം: 'പണി കഴിഞ്ഞ് ബിഷപ്പ് പാലസ് റോഡില്‍നിന്ന് കിഴക്കേക്കോട്ടയിലേയ്ക്ക് കടന്നതാണ്.\nലൂര്‍ദ് പള്ളി ഭാഗത്തുനിന്ന് കോട്ടയിലേയ്ക്ക് കടക്കുകയായിരുന്നു കാര്. വാഹനങ്ങളെല്ലാം പതുക്കെയായിരുന്നു ഓടിയിരുന്നത്. കാര് ആദ്യം പോയി മറ്റൊരു വണ്ടിയെ ഇടിച്ചെന്ന് പറയുന്നു. വേറെ രണ്ട് ബൈക്കുകളിലും ഇടിച്ചു. അത് അറിയുന്നതിന് മുമ്പേ കാര് വന്ന് എന്റെ ബൈക്കിലിടിച്ചിരുന്നു. ആദ്യമേ മറ്റൊരു വാഹനത്തിലിടിച്ചപ്പോള് കാര് ഓടിച്ചയാള് ഭയന്നു. ബ്രേക്ക് ചവിട്ടുന്നതിന് പകരം കാലമര്‍ന്നത് ആക്സിലറേറ്ററില്.\nഎന്റെ ബൈക്കില് കാര് തട്ടി ഉടന് കാറില് കുടുങ്ങി. കാറില് കുടുങ്ങിയതിനാല് ബൈക്കിലിരുന്ന് തന്നെ മുന്നോട്ടുപോയി. തന്നേക്കാള് വെപ്രാളം കാറോടിച്ച ചേട്ടനായിരുന്നു. കാല് കുടുങ്ങാത്തതിനാല് എനിക്ക് പരിക്കുകളൊന്നുമുണ്ടായില്ല. പക്ഷേ ബൈക്കിന് കാര്യമായ കേടുപാടുകള് പറ്റിയിട്ടുണ്ട്. ബൈക്ക് ശരിയാക്കിത്തരാമെന്ന് കാറുടമ പറഞ്ഞു. അതിനാല് കേസിനൊന്നും പോയില്ല. പരാതിയില്ലാത്തതിനാല് പോലീസ് കേസൊന്നും എടുത്തിട്ടില്ല.'\nContent Highlights: Car Hits Bike In Trissur; Accident Video, Great Escape\nമരണത്തിന് മുന്നില് 180 ഡിഗ്രി കറങ്ങി ജീവിതത്തിലേക്ക്, വീഡിയോ വൈറൽ\naccident narrow escape videos


Local Body Election: 15,660 officials in Ernakulam for election duty | തദ്ദേശ തിരഞ്ഞെടുപ്പ്: എറണാകുളം ജില്ലയിൽ തിരഞ്ഞെടുപ്പ് ഡ്യൂട്ടിക്കായി 15,660 ഉദ്യോഗസ്ഥർ - Malayalam Oneindia\nമൃതദേഹം കത്തിച്ചത് ചുറ്റിക കൊണ്ട് തലക്കടിച്ച് കൊലപ്പെടുത്തിയ ശേഷം: പുല്ലേപ്പടി കൊലപാതകം ആസൂത്രിതമെന്ന് പോലീസ്\nമന്ത്രി രാജുവിനെ അട്ടിമറിക്കാൻ യുഡിഎഫ്, പുനലൂരിൽ ജസ്റ്റിസ് കെമാൽ പാഷ? മനസ്സിൽ കളമശ്ശേരിയെന്ന്\nഓൺലൈൻ റമ്മിയിൽ കുരുക്ക്: വിരാടിനും തമന്നയ്ക്കും അജു വർഗീസിനും ഹൈക്കോടതി നോട്ടീസ്\n30 min ago പതിറ്റാണ്ടുകളുടെ കാത്തിരിപ്പിന് അവസാനം; ആലപ്പുഴയ്ക്ക് സ്വപ്‌ന സാക്ഷാത്ക്കാരം, ബൈപ്പാസ് നാടിന് സമർപ്പിച്ചു\n33 min ago കെസിയെ വിളിച്ചിട്ടുണ്ട്; വിവാദത്തിന് മറുപടിയുമായി മന്ത്രി സുധാകരന്\n43 min ago ഈ സർക്കാർ ഭൂലോക തോൽവിയാണ്, ജനം മനം മടുത്ത അവസ്ഥയിലാണ്; പാർട്ടി പറഞ്ഞാൽ മത്സരിക്കുമെന്ന് ധർമജൻ\nUpdated: Thu, Nov 26, 2020, 19:48 [IST]\nഎറണാകുളം: ജില്ലയിൽ തിരഞ്ഞെടുപ്പ് ഡ്യൂട്ടിക്കായി 15,660 ഉദ്യോഗസ്ഥരെ നിയമിക്കും. ഒരു പോളിംഗ് ബൂത്തിലേക്ക് അഞ്ച് ഉദ്യോഗസ്ഥരെ വീതമാണ് നിയമിക്കുന്നത്. പ്രിസൈഡിംഗ് ഓഫീസർ, ഒരു ഫസ്റ്റ് പോളിംഗ് ഓഫീസർ, രണ്ട് പോളിംഗ് ഓഫീസർമാർ, ഒരു പോളിംഗ് അസിസ്റ്റൻ്റ് എന്നിവരാണ് ഒരു ബൂത്തിലുള്ളത്. ഇവർക്കുള്ള നിയമന ഉത്തരവ് നവംബർ 26 മുതൽ അയച്ചു തുടങ്ങും.\nഉമ്മൻ ചാണ്ടിയുടെ രാഷ്ട്രീയ പിൻഗാമി? തിരഞ്ഞെടുപ്പിൽ മത്സരിക്കുമോയെന്നത് വെളിപ്പെടുത്തി ചാണ്ടി ഉമ്മൻ\nജീവനക്കാരുടെ ഓഫീസുകളിലേക്കും അതോടൊപ്പം ബന്ധപ്പെട്ട തദ്ദേശ സ്ഥാപനത്തിൻ്റെ എ.ആർ.ഒ മാർക്കും നിയമന ഉത്തരവ് ഓൺലൈനായി നൽകും. ഇത് ഉദ്യോഗസ്ഥർക്ക് പ്രിൻ്റ് എടുത്ത് ഉപയോഗിക്കാം. നിയമന ഉത്തരവിനൊപ്പം പോസ്റ്റൽ ബാലറ്റിനുള്ള അപേക്ഷയും ഉണ്ടാകും. അപേക്ഷ പൂരിപ്പിച്ച് വോട്ടുള്ള തദ്ദേശ സ്ഥാപനത്തിൻ്റെ വരണാധികാരിക്കു സമർപ്പിക്കണം. വനിതാ ജീവനക്കാരെ മാത്രമായി ഒരു ബൂത്തിലേക്കും നിയമിച്ചിട്ടില്ല.\nഅഞ്ച് ഉദ്യോഗസ്ഥരിൽ ഒരാൾ മാത്രം വനിതയാകുന്ന സാഹചര്യവും ഒഴിവാക്കി. ഒരു ബൂത്തിൽ കുറഞ്ഞത് രണ്ടു പേരെങ്കിലും വനിതയായിട്ടുണ്ടാകും. ജീവനക്കാർക്കുള്ള പരിശീലനം നവംബർ 30, ഡിസംബർ 1,2തീയതികളിലായി നടക്കും. അതാത് ബ്ലോക്ക്, മുനിസിപ്പൽ കേന്ദ്രങ്ങളിലായിരിക്കും പരിശീലനം നടക്കുക.\nതദ്ദേശ സ്വയം ഭരണ സ്ഥാപനങ്ങളിലേക്കുള്ള തിരഞ്ഞെടുപ്പിൽ ജില്ലയിലെ ചിത്രം തെളിഞ്ഞു. നാമ നിർദേശപത്രിക പിൻവലിക്കാനുള്ള സമയവും അവസാനിച്ചതോടെ ജില്ലയിൽ തിരഞ്ഞെടുപ്പ് പ്രചരണം ഊർജിതമായ ഘട്ടത്തിലേക്ക് കടക്കുകയാണ്. നാമ നിർദേശപത്രിക സമർപ്പിച്ച സ്വതന്ത്ര സ്ഥാനാർഥികൾക്കുള്ള ചിഹ്നങ്ങളും വരണാധികാരികൾ അനുവദിച്ചിട്ടുണ്ട്. ഒരേ ചിഹ്നം ഒന്നിലധികം പേർ ആവശ്യപ്പെട്ട സാഹചര്യത്തിൽ നറുക്കെടുപ്പിലൂടെയാണ് ചിഹ്നം അനുവദിച്ചത്.\nസ്ഥാനാർഥികൾ സമർപ്പിച്ച ഒന്നിലധികം പത്രികകളും തെറ്റുകൾ വന്ന നാമ നിർദേശപത്രികകളും പിൻവലിച്ചവയും ഒഴിവാക്കിയപ്പോൾ ജില്ലയിലെ ആകെ സ്ഥാനാർഥികളുടെ എണ്ണം 7255 ആണ്. കൊച്ചി കോർപറേഷനിൽ 400 സ്ഥാനാർഥികളും ജില്ലയിലെ മുൻസിപ്പാലിറ്റികളിൽ 1415 സ്ഥാനാർഥികളും മത്സരരംഗത്തുണ്ട്.\nജില്ലാ പഞ്ചായത്തിൽ 105 സ്ഥാനാർഥികൾ ആണ് മത്സരിക്കുന്നത്.ബ്ലോക്ക് പഞ്ചായത്തുകളിലേക്ക് 611 സ്ഥാനാർഥികളും ഗ്രാമ പഞ്ചായത്തുകളിലേക്ക് 4724 സ്ഥാനാർഥികളും മത്സരിക്കുന്നുണ്ട്. 3401 നാമ നിർദേശപത്രികകൾ ആണ് പിൻവലിച്ചത്. 152 നാമ നിർദേശപത്രികകൾ സൂക്ഷ്മ പരിശോധനയിൽ തള്ളിയിരുന്നു.\nernakulam kochi കൊച്ചി എറണാകുളം local body election തദ്ദേശ തിരഞ്ഞെടുപ്പ്\nLocal Body Election: 15,660 officials in Ernakulam for election duty


ആന്ധ്രപ്രദേശിന് പ്രത്യകപദവി ; അഞ്ച് വൈ.എസ്.ആര് കോണ്‍ഗ്രസ് എം പിമാര് രാജിവച്ചു • Live Kerala News\nആന്ധ്രപ്രദേശിന് പ്രത്യകപദവി ; അഞ്ച് വൈ.എസ്.ആര് കോണ്‍ഗ്രസ് എം പിമാര് രാജിവച്ചു\n6/4/2018 at 12:13 pm\nന്യൂഡല്‍ഹി: ആന്ധ്രപ്രദേശിന് പ്രത്യകപദവി നല്‍കാത്തതില് പ്രതിഷേധിച്ച് അഞ്ച് വൈ.എസ്.ആര് കോണ്‍ഗ്രസ് എംപിമാര് രാജിവെച്ചു. പാര്‍ലമെന്റ് സമ്മേളനം ഇന്ന് അവസാനിക്കാനിരിക്കെയാണ് ഇവര് ലോകസഭ സ്പീക്കര് സുമിത്രാ മഹാജന് രാജിക്കത്ത് കൈമാറിയത്.\nപാര്‍ലമെന്റ് ബജറ്റ് സമ്മേളനം ആരംഭിച്ചത് മുതല് വൈ.എസ്.ആര്.കോണ്‍ഗ്രസ് എംപിമാര് പാര്‍ലമെന്റിനകത്തും പുറത്തും പ്രതിഷേധം നടത്തി വരികയായിരുന്നു. എന്‍ഡിഎ സര്‍ക്കാരിനെതിരെ വൈ.എസ്.ആര് കോണ്‍ഗ്രസ് അവിശ്വാസ പ്രമേയം കൊണ്ടുവന്നിരുന്നെങ്കിലും സഭയിലെ ബഹളത്തിന്റെ പേര് പറഞ്ഞ് സ്പീക്കര് ഇത് പരിഗണനയിലെടുത്തിരുന്നില്ല.\nആന്ധ്രാപ്രദേശിനു പ്രത്യേക പദവി നല്‍കാത്തതില് പ്രതിഷേധിച്ച് വൈ.എസ്.ആര്.കോണ്‍ഗ്രസ് എംപി പി.വി.മിഥുന് റെഡ്ഡിയാണ് ആദ്യം രാജിക്കത്ത സ്പീക്കര്‍ക്ക് കൈമാറിയത്.


പൊലീസുകാര് കൂട്ടത്തോടെ ശബരിമലയിലേക്ക്; സ്റ്റേഷനുകളില് പൊലീസില്ല; പ്രവര്‍ത്തനം താളംതെറ്റി - Samakalika Malayalam\nപൊലീസുകാര് കൂട്ടത്തോടെ ശബരിമലയിലേക്ക്; സ്റ്റേഷനുകളില് പൊലീസില്ല; പ്രവര്‍ത്തനം താളംതെറ്റി\nBy സമകാലികമലയാളം ഡെസ്‌ക് | Published: 29th November 2018 05:27 AM |\nLast Updated: 29th November 2018 05:27 AM | A+A A- |\nസുപ്രീംകോടതി വിധിയുടെ പശ്ചാത്തലത്തില് ശബരിമല സുരക്ഷ ശക്തമാക്കിയത് പൊലീസ് സ്റ്റേഷനുകളുടെ പ്രവര്‍ത്തനത്തെ സാരമായി ബാധിച്ചു. കൂട്ടത്തോടെ പൊലീസുകാരെ ശബരിമല ഡ്യൂട്ടിക്ക് നിയോഗിച്ചതാണ് വെല്ലുവിളിയായത്. ഇതോടെ വിവിധ ജില്ലകളിലെ കേസന്വേഷണവും ക്രമസമാധാന ചുമതലകളും താറുമാറായിരിക്കുകയാണ്. ചില സ്റ്റേഷനില് നിന്നും പത്ത് പേരെ വരെ ശബരിമലയിലേക്ക് അയച്ചിട്ടുണ്ട്. സംസ്ഥാനത്തെ പൊലീസുകാരെ കാണാന് മല കയറേണ്ട അവസ്ഥയാണുള്ളത്.\nതൃശൂര് ജില്ലയില്‍നിന്ന് അഞ്ഞൂറിലേറെ പേരെയും ഇടുക്കിയില്‍നിന്ന് 459 പേരെയും സ്‌പെഷല് ഡ്യൂട്ടിക്കു നിയോഗിച്ചിട്ടുണ്ട്. നിരന്തര സംഘര്‍ഷ സാധ്യതകള് പരിഗണിച്ചു മുന് വര്‍ഷങ്ങളില് കുറച്ചു പൊലീസുകാരെ മാത്രം അയച്ചിരുന്ന കണ്ണൂരില് പോലും ഇത്തവണ സ്ഥിതി വ്യത്യസ്തം. കഴിഞ്ഞ വര്‍ഷം 22 പൊലീസുകാരെയാണു നിയോഗിച്ചിരുന്നതെങ്കില്, ഇപ്രാവശ്യം 50 വനിതകളടക്കം 175 പൊലീസുകാരെയും മാങ്ങാട്ടുപറമ്പ് കെഎപി ബറ്റാലിയനിലെ 900 ട്രെയിനികളെയും നിയോഗിച്ചിട്ടുണ്ട്.\nനേരത്തെ 10 ദിവസമായിരുന്നു ശബരിമല ഡ്യൂട്ടിയെങ്കില് ഇത്തവണ 16- 20 ദിവസമാണു ഡ്യൂട്ടി. ആദ്യ ബാച്ച് തിരിച്ചെത്തുന്നതിനു മുന്‍പു തന്നെ അടുത്ത ബാച്ച് പോകണം. ഇതുമൂലം രണ്ടു ബാച്ചുകള് മാറുന്നതിനിടയിലെ5ദിവസത്തോളം ഗുരുതര ആള്‍ക്ഷാമമാണ്. ചില ഇന്‍സ്‌പെക്ടര്‍മാരുടെ വാഹനങ്ങള് ശബരിമലയിലേക്ക് ഉപയോഗിക്കുന്നതിനാല്, സ്‌റ്റേഷന് ചുമതലയുള്ള ഇന്‍സ്‌പെക്ടര്‍മാര് അതതു സ്‌റ്റേഷന്റെ വാഹനം ഉപയോഗിക്കുന്നതു വാഹനക്ഷാമത്തിനിടയാക്കുന്നു.\nശബരിമല ഡ്യൂട്ടി കിട്ടാത്ത പൊലീസുകാരുടെ അവസ്ഥയും പരിതാപകരമാണ്. ആരോഗ്യപ്രശ്‌നങ്ങളുണ്ടായാല് പോലും ആള്‍ക്ഷമത്തിന്റേ പേരില് ഇവര്‍ക്ക് ലീവി പോലും കിട്ടുന്നില്ല.\nശബരിമല POLICE DUTY


33 വർഷം മുൻപ് അപ്രത്യക്ഷമായ കടൽ തീരം ഒറ്റ രാത്രികൊണ്ട് തിരിച്ചെത്തി! വിശ്വസിക്കാനാകാതെ നാട്ടുകാർ-Irish Beach Reappears 33 Years After Vanishing Into Ocean\nശക്തമായ വേലിയേറ്റമുണ്ടായപ്പോൾ 300 മീറ്ററും മണൽ വിരിക്കപ്പെടുകയുമാായിരുന്നു\nMay 9, 2017 1:23:00 pm\nഅയർലൻഡ്: സ്വന്തം കണ്ണുകളെ വിശ്വസിക്കാനാവാത്ത അവസ്ഥയിലാണ് പടിഞ്ഞാറൻ അയർലൻഡിലെ അഷിൽ ദ്വീപ് നിവാസികൾ. 33 വർഷങ്ങൾക്ക് മുൻപ് തങ്ങൾക്ക് നഷ്ടപ്പെട്ട കടൽതീരമാണ് അറ്റ്‌ലാന്റിക് സമുദ്രം ഒറ്റ രാത്രി കൊണ്ട് ഇവർക്ക് തിരിച്ച് നൽകിയത്.\n1984ലാണ് അഷിൽ ദ്വീപിലെ ദ്വോങ് തീരത്തെ മണൽ മുഴുവൻ കടുത്ത കൊടുങ്കാറ്റിനേയും പേമാരിയേയും തുടർന്ന് കടലെടുത്തത്. ശക്തമായ കടലാക്രമണത്തിൽ ടൺ കണക്കിന് മണൽ നഷ്ടമായതോടെ കുറച്ച് പാറകൾ മാത്രമാണ് ബീച്ചിൽ അവശേഷിച്ചത്. ഇതോടെ സൗന്ദര്യം നഷ്ടപ്പെട്ട തീരത്തെ സഞ്ചാരികൾ കൈവിടുകയും ചെയ്തു.\nഎന്നാൽ നഷ്ടപ്പെട്ടതെല്ലാം ഇപ്പോൾ ഒറ്റ രാത്രികൊണ്ട് ഇവർക്ക് തിരിച്ച് ലഭിച്ചിരിക്കുകയാണ്. ശക്തമായ വേലിയേറ്റമുണ്ടായപ്പോൾ 300 മീറ്ററും മണൽ വിരിക്കപ്പെടുകയുമാായിരുന്നു. 10 ദിവസം ഇത് ആവർത്തിച്ചോടെ തീരം ഇന്ന് പൂർവാധികം സുന്ദരമായിരിക്കുന്നു.\nസംഭവം പ്രദേശവാസികളെ അന്പരപ്പിച്ചെങ്കിലും തീരത്ത് ടുറിസം വീണ്ടും ശക്തമാകുമെന്നാണ് ഇവരുടെ പ്രതീക്ഷ.\nWeb Title: Irish beach reappears 33 years after vanishing into atlantic ocean


എല്ലാഭാഷയേയും ഒരുപോലെയാണ് കാണുന്നത്; അനാവശ്യ വിവാദം വേണ്ട; അമിത് ഷായെ തിരുത്തി നരേന്ദ്ര മോദി – Tip of India News\nഎല്ലാഭാഷയേയും ഒരുപോലെയാണ് കാണുന്നത്; അനാവശ്യ വിവാദം വേണ്ട; അമിത് ഷായെ തിരുത്തി നരേന്ദ്ര മോദി\nന്യൂദൽഹി: ഹിന്ദി ഭാഷാ വിവാദത്തിൽ കേന്ദ്ര ആഭ്യന്തരമന്ത്രി അമിത് ഷായെ തിരുത്തി പ്രധാന മന്ത്രി നരേന്ദ്ര മോദി. ബി.ജെ.പി എല്ലാ ഭാഷകളേയും ഒരുപോലെയാണ് കാണുന്നത്. വിവാദത്തിന്റെ ആവശ്യമില്ലെന്നും മോദി പറഞ്ഞു. ബി.ജെ.പിയാാണ് പ്രാദേശിക ഭാഷകളെ രാജ്യത്തിന്റെ ആത്മീയതയുമായി ബന്ധപ്പെടുത്തിയതെന്ന് മോദി പറഞ്ഞു.\n“പ്രാദേശിക ഭാഷകൾക്ക് വിദ്യാഭ്യാസ നയത്തിലും ബി.ജെ.പി മുൻഗണന നൽകിയിട്ടുണ്ട്. പ്രാദേശിക ഭാഷകൾ ഭാരതീയതയുടെ ആത്മാവാണ്,” മോദി പറഞ്ഞു. ഇത് ഇപ്പോൾ പറയാൻ കാരണം ഭാഷയുടെ പേരിൽ അടുത്ത കാലത്ത് വിവാദങ്ങൾ സൃഷ്ടിക്കാൻ ശ്രമങ്ങൾ നടക്കുന്നുണ്ട്. പക്ഷെ അത് അനാവശ്യമാണ്. അതുകൊണ്ടാണ് വിഷയം കൂടുതൽ വ്യക്തമാക്കുന്നത്. ഭാരതീയ സംസ്കാരത്തിന്റെ പ്രതിഫലനമാണ് ബി.ജെ.പി ഓരോ ഭാഷയിലും കാണുന്നത്. ഓരോ ഭാഷയും ആദരിക്കപ്പെടേണ്ടതാണ്” മോദി പറഞ്ഞു.ഇന്ത്യയുടെ ഭാഷയാണ് ഹിന്ദി എന്ന അമിത് ഷായുടെ പ്രസ്താവനയെ എതിർത്തുകൊണ്ടാണ് മോദിയുടെ പരാമർശം. ഉന്നതതല യോഗത്തിൽ അമിത് ഷായെ തിരുത്തി മോദി രംഗത്തെത്തിയതോടെ പാർട്ടിക്കുള്ളിൽ തന്നെ ഹിന്ദി വിവാദം നിലനിൽക്കുന്നതായാണ് സൂചനകൾ.\nകോൺഗ്രസിന്റെ ചിന്തൻ ശിബിറിനെതിരെയും മോദി വിമർശിച്ചു. കോൺഗ്രസിൽ കുടുംബവാഴ്ചയാണ് നടക്കുന്നതെന്നും അദ്ദേഹം പരിപാടിയിൽ പറഞ്ഞു. ബി.ജെ.പിക്ക് മടിപിടിച്ചിരിക്കാനുള്ള സമയമല്ല നിലവിലുള്ളത്.\nതോൽപ്പിക്കാൻ കഴിയാത്ത പാർട്ടിയായി മാറാൻ പ്രവർത്തകർ കാര്യക്ഷമമായി പ്രവർത്തിക്കണമെന്നും അദ്ദേഹം പറഞ്ഞു.\nഒരു രാഷ്ട്രം ഒരു ഭാഷ എന്ന ആശയത്തെ മുൻനിർത്തിയായിരുന്നു അമിത് ഷായുടെ വിവാദ പ്രസ്താവന.\nഇംഗ്ലീഷിന് ബദലായി ഹിന്ദി മാറണമെന്ന് അമിത് ഷാ പറഞ്ഞിരുന്നു. പാര്‍ലമെന്ററി ഔദ്യോഗിക ഭാഷാ സമിതിയുടെ 37-ാമത് യോഗത്തിലായിരുന്നു അദ്ദേഹത്തിന്റെ പ്രതികരണം. സര്‍ക്കാരിന്റെ ഭരണ കാര്യങ്ങള്‍ക്കുള്ള മാധ്യമമായി ഹിന്ദിയെ മാറ്റാന് പ്രധാനമന്ത്രി നരേന്ദ്ര മോദി തീരുമാനിച്ചിട്ടുണ്ടെന്നും ഈ തീരുമാനം ഹിന്ദിയുടെ പ്രാധാന്യം വര്‍ധിപ്പിക്കുമെന്നുമായിരുന്നു അമിത് ഷായുടെ അഭിപ്രായം.\nഇന്ത്യ വിവിധ ഭാഷകളുള്ള രാജ്യമാണെന്നും ഓരോ ഭാഷക്കും അതിേൻറതായ പ്രാധാന്യമുണ്ടെന്നും പറഞ്ഞ ഷാ, ആഗോളതലത്തിൽ ഇന്ത്യയെ അടയാളപ്പെടുത്തുന്ന ഒരു പൊതുഭാഷയുണ്ടാകേണ്ടത് അനിവാര്യമാണെന്ന് വ്യക്തമാക്കി. അതിന് കെൽപുള്ള ഭാഷ ഹിന്ദിയാണെന്നും, രാജ്യത്തിന്റെ അഖണ്ഡതയുടെ ഭാഗമായി ഔദ്യോഗിക ഭാഷയായ ഹിന്ദിയെ മാറ്റിയെടുക്കേണ്ട സമയമായെന്നും അദ്ദേഹം വ്യക്തമാക്കിയിരുന്നു.\nഎന്നാൽ ‘ഒരു രാജ്യം; ഒരു ഭാഷ’ വിവാദം കനത്തതോടെ പ്രാദേശിക ഭാഷകൾക്കു മേൽ ഹിന്ദി അടിച്ചേൽപിക്കണമെന്ന് താൻ ഒരിക്കലും പറഞ്ഞിട്ടില്ലെന്ന് അമിത് ഷാ വ്യക്തമാക്കിയിരുന്നു. മാതൃഭാഷക്ക് പിന്നാലെ രണ്ടാം ഭാഷയായി ഹിന്ദി പഠിക്കണമെന്നാണ് അഭ്യർഥിച്ചത്. ഞാൻ വരുന്നത് ഹിന്ദി സംസാരിക്കുന്ന സംസ്ഥാനത്തുനിന്നല്ല, ഗുജറാത്തിൽ നിന്നാണെന്നും ഹിന്ദി ദിനപത്രം ‘ഹിന്ദുസ്ഥാൻ’ സംഘടിപ്പിച്ച പരിപാടിയിൽ സംസാരിക്കവെ അമിത് ഷാ പ്രതികരിച്ചിരുന്നു.


തെരഞ്ഞെടുപ്പ് പോരാട്ടത്തിനിറങ്ങി മന്ത്രി എംഎം മണിയുടെ മകളും, ജനവിധി തേടുന്നു - BIGNEWSLIVE | Latest Malayalam News\nരാജാക്കാട്: വൈദ്യുതി മന്ത്രി എംഎം മണിയുടെ മകളും തദ്ദേശതിരഞ്ഞെടുപ്പില് മത്സരപോരാട്ടത്തിനിറങ്ങുന്നു. മന്ത്രിയ മൂത്തമകള് സതി കുഞ്ഞുമോനാണ് ഇത്തവണ സ്ഥാനാര്‍ത്ഥിയാവുന്നത്. ഇടുക്കി ജില്ലയിലെ രാജാക്കാട് പഞ്ചായത്തിലെ ടൗണ് ഭാഗം ഉള്‍പ്പെടുന്ന ഏഴാംവാര്‍ഡില്‍നിന്ന് ജനവിധി തേടുന്നത്.\nരണ്ടുതവണ പഞ്ചായത്തംഗമായിരുന്ന സതി കഴിഞ്ഞതവണ പ്രസിഡന്റുമായി. വീട് ഉള്‍പ്പെടുന്ന എന്.ആര്. സിറ്റി അഞ്ചാംവാര്‍ഡില് നിന്നാണ് മന്ത്രി എംഎം മണിയുടെ മകള് സതി രണ്ടുവട്ടവും ജയിച്ചത്. സി.പി.എം. ജില്ലാകമ്മിറ്റി അംഗം വി.എ. കുഞ്ഞുമോനാണ് ഭര്‍ത്താവ്.\nമന്ത്രി മണിയുടെ ഇളയമകള് സുമാ സുരേന്ദ്രന് രാജാക്കാടിന് തൊട്ടടുത്തുള്ള രാജകുമാരി പഞ്ചായത്ത് പ്രസിഡന്റായിരുന്നു. കേരളം തെരഞ്ഞെടുപ്പ് പോരാട്ടത്തിലേക്ക് കടന്നിരിക്കുകയാണ്. കോവിഡ് മാനദണ്ഡങ്ങള് പാലിച്ചുകൊണ്ട് പ്രചാരണവും ശക്തമായിരിക്കുകയാണ്.\nTags: daughterelectionminister mm mani


Tag Archive: Pep Guardiola\nMay 12, 2021 2:42 pm LeaveaComment\nലൈസസ്റ്റർ സിറ്റി ഒന്നിനെതിരെ രണ്ടു ഗോളുകൾക്ക് രണ്ടാം സ്ഥാനത്തുള്ള മാഞ്ചസ്റ്റർ യുണൈറ്റഡിനെ തോൽപ്പിച്ചതോടെ ഈ സീസണിലെ പ്രീമിയർലീഗ് കിരീടം മാഞ്ചസ്റ്റർ സിറ്റി സ്വന്തമാക്കിയിരിക്കുകയാണ്. കഴിഞ്ഞ നാലു വർഷത്തിനിടയിൽ പെപ് ഗാർഡിയോളക്ക് കീഴിൽ മൂന്നാമത്തെ കിരീടമാണ് മാഞ്ചസ്റ്റർ സിറ്റിയും സംഘവും കൈപ്പിടിയിലൊതുക്കിയിരിക്കുന്നത്.\nഈ സീസണിലെ കിരീടമാണ് നേടാൻ ഏറ്റവും ബുദ്ദിമുട്ടേറിയതെന്നാണ് പരിശീലകൻ പെപ് ഗാർഡിയോള വ്യക്തമാക്കിയത്. കോവിഡ് മഹാമാരിയുടെ കാലത്ത് ഇത് യാഥാർഥ്യമാക്കിയ തന്റെ സ്‌ക്വാഡിനെയും സ്റ്റാഫുകളെയും പ്രശംസിക്കാനും ഗാർഡിയോള മറന്നില്ല. കിരീടവിജയത്തിന് ശേഷം നൽകിയ അഭിമുഖത്തിൽ സംസാരിക്കുകയായിരുന്നു അദ്ദേഹം.\nMANCHESTER CITY WIN THEIR FIFTH PREMIER LEAGUE TITLE 🏆🏆🏆🏆🏆 pic.twitter.com/xDXhduQ42d\n“ഈ സീസണും പ്രീമിയർലീഗ് കിരീടവും മുമ്പത്തെക്കാൾ വളരെയധികം സവിശേഷതയുള്ളതാണ്. ഇതായിരുന്നു ഏറ്റവും ബുദ്ദിമുട്ടേറിയത്. ലീഗ് നേടിയ രീതികൊണ്ട് തന്നെ ഈ സീസൺ എപ്പോഴും ഞങ്ങളുടെ ഓർമയിലുണ്ടാവും. ഈ താരങ്ങളുടെ മാനേജരാവാൻ സാധിച്ചതിൽ ഞാൻ ഒരുപാട് അഭിമാനിക്കുന്നുണ്ട്.”\n“അവരെല്ലാം വളരെയധികം വിശേഷപ്പെട്ടവരാണ്. ഇത്തരം ബുദ്ദിമുട്ടേറിയ സാഹചര്യങ്ങളെ അതിജീവിച്ച് കളിയിലെ നിലവാരം നിലനിർത്തിയത് ശ്രദ്ധേയമായ കാര്യമാണ്. മികച്ച മനശക്തിയോടെ ഓരോ ദിവസവും പോരാടിയ അവർ ഒരിക്കലും പിൻവാങ്ങാൻ ആഗ്രഹിക്കാത്തവരായി നിലകൊണ്ടു. ” പെപ് പറഞ്ഞു.\nഎംബാപ്പെ, നെയ്മറിനെക്കുറിച്ചാലോചിച്ചു ഉറക്കം പോലും വരുന്നില്ല, സെമി ഫൈനലിനെക്കുറിച്ച് ഗാർഡിയോള\nApril 28, 2021 3:05 pm LeaveaComment\nചാമ്പ്യൻസ്‌ലീഗിൽ പിഎസ്‌ജിയുടെ തട്ടകത്തിൽ ചാമ്പ്യൻസ്‌ലീഗ് ഒന്നാം പാദ സെമി ഫൈനൽ പോരാട്ടത്തിനൊരുങ്ങുകയാണ് മാഞ്ചസ്റ്റർ സിറ്റി. നിലവിലെ ചാമ്പ്യന്മാരായ ബയേൺ മ്യൂണിക്കിനെ തോൽപ്പിച്ച ആത്മവിശ്വാസവുമായാണ് പിഎസ്‌ജി ഇറങ്ങുകയെന്നത് സിറ്റിക്ക് കൂടുതൽ സമ്മർദ്ദമേക്കുന്നുണ്ട്.\nഅപകടകാരികളായ നെയ്മറും എംബാപ്പെയും തന്നെയായിരിക്കും പിഎസ്‌ജിയുടെ വജ്രായുധങ്ങൾ. അതിനെക്കുറിച്ചു തന്നെയാണ് പെപ് ഗാർഡിയോളയും വാചാലനാകുന്നത്. അതിനെക്കുറിച്ച് ചിന്തിച്ച് ഉറങ്ങാനായില്ലെന്നാണ് പെപ് ഗാർഡിയോള വെളിപ്പെടുത്തിയത്. മത്സരത്തിനു മുന്നോടിയായി നടന്ന അഭിമുഖത്തിൽ സംസാരിക്കുകയായിരുന്നു അദ്ദേഹം.\n☉9games\n☉ 8 goals\n☉3assists\n☉7games\n☉6goals\n☉2assists\nNo wonder Pep Guardiola is losing sleep over them. 😅 pic.twitter.com/geqdUSSO93\n” ഞാൻ എപ്പോഴും ഈ കളിക്കാരുടെ ഗുണഗണങ്ങളിൽ വിശ്വസിക്കുന്നവനാണ്. അവർക്ക് അത് കൂടുതലുണ്ട്. ഞാൻ ഇന്നലെ നന്നായി ഉറങ്ങാൻ ശ്രമിച്ചു. അവരെക്കുറിച്ച് ചിന്തിക്കുമ്പോൾ എനിക്കു അതിന് കഴിയുന്നില്ല.”\n“അവിശ്വസനീയ താരങ്ങളാണവർ. അവരുടെ ഗുണഗണങ്ങളും. ഞങ്ങൾ അവരെ പിടിച്ചുകെട്ടാൻ തയ്യാറായി നിൽക്കുകയാണ്. അവരെ ഒരു ടീമായി തന്നെ പ്രതിരോധിക്കും. മികച്ച കളി തന്നെ കാഴ്ച്ചവെച്ചു ഗോൾ നേടാൻ ശ്രമിക്കും.” ഗാർഡിയോള പറഞ്ഞു.\nഞങ്ങളുടെ തോൽവിയായിരിക്കും പ്രധാന വാർത്ത, തിരിച്ചുവരവാണ് ലക്ഷ്യമെന്ന് പെപ് ഗാർഡിയോള\nMarch 8, 2021 10:35 am LeaveaComment\nസിറ്റിക്കെതിരായി പ്രീമിയർ ലീഗിൽ നടന്ന യുണൈറ്റഡിൻ്റെ മാഞ്ചസ്റ്റർ ഡെർബിയിൽ എതിരില്ലാത്ത രണ്ടു ഗോളുകൾക്ക് മികച്ച വിജയം കൈപ്പിടിയിലൊതുക്കിയിരിക്കുകയാണ് ഒലെയും സംഘവും. ഇതോടെ മാഞ്ചസ്റ്റർ സിറ്റിയുടെ 21 മത്സരങ്ങളുടെ അപരാജിത കുതിപ്പിനാണ് യുണൈറ്റഡ് അവസാനം കുറിച്ചിരിക്കുന്നത്. സിറ്റിയോട് വിജയം നേടാനായെങ്കിലും ഇപ്പോഴും പതിനൊന്ന് പോയിൻ്റ് വ്യത്യാസത്തിൽ രണ്ടാം സ്ഥാനത്തു തന്നെ തുടരുകയാണ് മാഞ്ചസ്റ്റർ യുണെറ്റഡ്.\nയുണൈറ്റഡിനോട് തോൽവിലയേറ്റു വാങ്ങേണ്ടി വന്നെങ്കിലും ഗാർഡിയോള ഇപ്പോഴും കിരീടം നേടാനാവുമെന്ന ആത്മവിശ്വാസത്തിലാണുള്ളത്. വീണ്ടും പഴയ ഫോമിലേക്ക് തിരിച്ചെത്താൻ താരങ്ങളോട് ആവശ്യപ്പെട്ടിരിക്കുകയാണ് ഗാർഡിയോള. തോൽക്കുമെന്നു കരുത വെസ്റ്റ്ഹാമിനെതിരായ മത്സരത്തേക്കാൾ മികച്ച കളിയാണ് യുണൈറ്റഡിനെതിരെ കളിച്ചതെന്നും പെപ്പ് പറഞ്ഞു. മത്സരശേഷം തോൽവിയെക്കുറിച്ച് അഭിമുഖത്തിൽ സംസാരിക്കുകയായിരുന്നു ഗാർഡിയോള.\nPep Guardiola urges Man City to refocus after their 21 game winning streak was ended by Man United: https://t.co/S82ivkEsau\n— MCFC News (@mcfcnewsapp) March 8, 2021\n“ഞങ്ങൾ പരാജയപ്പെട്ടതുകൊണ്ട് തന്നെ നാളത്തെ വാർത്തയിൽ ഞങ്ങളായിരിക്കും ഉണ്ടാവുക. പക്ഷേ ശരിയായ വാർത്ത 21 അപരാജിത കുതിപ്പിനെക്കുറിച്ചായിരിക്കണമായിരുന്നു. ഞങ്ങൾ ഇനി ചെയ്യേണ്ടതെന്താണെന്നു വെച്ചാൽ ഒരു തിരിച്ചു വരവാണ്. നാളെ ഞാൻ എൻ്റെ ടീമിനോട് ഇതിനെക്കുറിച്ച് സംസാരിക്കില്ല.”\n” അടുത്ത ദിവസവും സംസാരിക്കില്ല. സതാംപ്ടണെതിരായ മത്സരത്തിനു ശേഷമേ അവർ മികച്ചതായിരുന്നുവെന്ന് അവരോട് ചർച്ച ചെയ്യുകയുള്ളൂ. ഇത് ഞങ്ങളുടെ കയ്യിൽ തന്നെയാണുള്ളത്. അവർക്ക് ഇനിയുള്ള എല്ലാ മത്സരങ്ങളും വിജയിക്കേണ്ടതുണ്ട്. ഞങ്ങൾ നാലോ അഞ്ചോ മത്സരങ്ങൾ തോൽക്കേണ്ടതുമുണ്ട്. ഇനി എല്ലാ മത്സരങ്ങളും പ്രധാനപ്പെട്ടതാണ്.” ഗാർഡിയോള പറഞ്ഞു.\nഅഞ്ചു താരങ്ങളെ നഷ്ടപ്പെട്ടിട്ടും ചെൽസിയെ തകർത്ത് സിറ്റി, പഴയ താളം കണ്ടെത്തിയെന്ന് ഗാർഡിയോള\nJanuary 4, 2021 6:08 am LeaveaComment\nചെൽസിയുടെ തട്ടകത്തിൽ വെച്ചു നടന്ന പ്രീമിയർ ലീഗ് മത്സരത്തിൽ ഒന്നിനെതിരെ മൂന്നു ഗോളുകൾക്ക് തകർപ്പൻ വിജയം നേടിയിരിക്കുകയാണ് മാഞ്ചസ്റ്റർ സിറ്റി. കോവിഡ് പിടിപെട്ടത് മൂലം അഞ്ചു പ്രധാനതാരങ്ങളെ നഷ്ടപ്പെട്ടിട്ടും ചെൽസിക്കെതിരെ അത്യുജ്വല പ്രകടനമാണ് പെപ് ഗാർഡിയോളയുടെ മാഞ്ചസ്റ്റർ സിറ്റി കാഴ്ച വെച്ചത്. ആദ്യപകുതിയിൽ തന്നെ മൂന്നു ഗോളുകൾക്ക് മുന്നിലെത്താൻ സിറ്റിക്ക് സാധിച്ചു.\nഇകായ് ഗുണ്ടോഗന്റെയും ഫിൽ ഫോഡന്റെയും കെവിൻ ഡിബ്രൂയ്നെയുടെയും തകർപ്പൻ ഗോളുകളാണ് ആദ്യപകുതിയിൽ തന്നെ മത്സരം സിറ്റിയുടെ വരുതിയിലെത്തിച്ചത്. മത്സരത്തിന്റെ അവസാനം ഹഡ്സൺ ഒഡോയിയിലൂടെ ചെൽസി ഒരു ഗോൾ മടക്കിയെങ്കിലും വിജയത്തിനത് അനിവാര്യമായിരുന്നില്ല. മാഞ്ചസ്റ്റർ സിറ്റി പഴയ താളം കണ്ടെത്തിയിരിക്കുന്നുവെന്നാണ് മത്സരശേഷം പെപ് ഗാർഡിയോള അഭിപ്രായപ്പെട്ടത്.\nManchester City eased past Chelsea in Sunday's #PL clash and Pep Guardiola hailed his side's "excellent" displayhttps://t.co/xDQN2cqBQG\n— AS English (@English_AS) January 3, 2021\nപഴയ സിറ്റിയായുള്ള തിരിച്ചു വരവാണോ എന്ന ചോദ്യത്തിന് മറുപടി നൽകുകയായിരുന്നു അദ്ദേഹം.”ഇതു പഴയ അതേ ടീം തന്നെയാണ്. അതേ മാനേജർ, അതേ കോച്ചിംഗ് സ്റ്റാഫ്. എന്റെ അസിസ്റ്റന്റ് കോച്ച് ഒന്ന് ചെറുതായി മാറിയിട്ടുണ്ട്. പക്ഷെ താരങ്ങളെല്ലാം പഴയതു പോലെ തന്നെയാണ് ആശയങ്ങളും. ഞങ്ങൾ ലീഗും കിരീടങ്ങളും നേടിയ സമയത്തെ അതേ കളിയാണ് ഇന്നും കളിച്ചത്. പണ്ടെങ്ങോ നഷ്ടപ്പെട്ട ആ താളം ഇന്നു ഞങ്ങൾക്ക് തിരിച്ചെടുക്കാൻ സാധിച്ചിട്ടുണ്ട്.” പെപ് പറഞ്ഞു\nടോട്ടനത്തിനെതിരായ2ഗോളിന്റെ തോൽവിക്കു ശേഷം ഏഴു മത്സരങ്ങളിൽ അഞ്ചു വിജയവും രണ്ടു സമനിലയും നേടാൻ സിറ്റിക്കു സാധിച്ചിട്ടുണ്ട്. ഈ കാലയളവിൽ മാഞ്ചസ്റ്റർ യുണൈറ്റഡ്(20) മാത്രമേ സിറ്റിയേക്കാൾ(17) പോയിന്റ് ലീഗിൽ സ്വന്തമാക്കിയിട്ടുള്ളു. ബുധനാഴ്ച നടക്കാനിരിക്കുന്ന ഇഎഫ്എൽ സെമി ഫൈനൽ മത്സരത്തിൽ യുണൈറ്റഡിനെ നേരിടാനൊരുങ്ങുകയാണ് സിറ്റി.\nഅഞ്ചു സൂപ്പർതാരങ്ങളില്ലാതെ ചെൽസിക്കെതിരെ മാഞ്ചസ്റ്റർ സിറ്റി, ഗാർഡിയോളക്ക് വൻ തിരിച്ചടി\nJanuary 2, 2021 4:34 pm LeaveaComment\nതാരങ്ങൾക്ക് കോവിഡ് പിടിപെട്ടത് പ്രീമിയർലീഗ് വമ്പന്മാരായ മാഞ്ചസ്റ്റർ സിറ്റിയെ വീണ്ടും ദുർബലമാക്കിയിരിക്കുകയാണ്. ചെൽസിക്കെതിരെ നാളെ നളക്കാനിരിക്കുന്ന പുതുവർഷത്തിലെ ആദ്യ പ്രീമിയർ ലീഗ് മത്സരത്തിൽ അഞ്ച് താരങ്ങളെ കോവിഡ് മൂലം നഷ്ടമായെന്നു പെപ് ഗാർഡിയോളയാണ് പത്രസമ്മേളനത്തിൽ വ്യക്തമാക്കിയത്. ഓരോ മത്സരങ്ങളിലും ഗോൾ കണ്ടെത്താൻ വിഷമിക്കുന്ന മാഞ്ചസ്റ്റർ സിറ്റിക്ക് ഇതു മറ്റൊരു തിരിച്ചടിയായി മാറിയിരിക്കുകയാണ്.\nക്രിസ്തുമസ് ദിനത്തിൽ പ്രതിരോധതാരം കൈൽ വാൽക്കറെയും ആക്രമണ നിരയിൽ നിന്നും ഗബ്രിയേൽ ജീസസിനേയും കോവിഡ് സ്ഥിരീകരിച്ചതിനാൽ ക്വാറന്റൈനിലാക്കിയെന്നു സിറ്റി ഔദ്യോഗികമായി അറിയിച്ചത്. എന്നാലിപ്പോൾ മൂന്നു താരങ്ങൾ കൂടി നഷ്ടമായെന്നു പെപ് ഗാർഡിയോള സ്കൈ സ്പോർട്സിന് നൽകിയ അഭിമുഖത്തിൽ വ്യക്തമാക്കുകയായിരുന്നു.\nManchester City will be without at least five first-team players for their Premier League clash with Chelsea ????\n“ഇപ്പോൾ അഞ്ചായിട്ടുണ്ട്. അഞ്ചു കളിക്കാരാണ് ഇപ്പോൾ പത്തു ദിവസത്തേക്ക് ഐസൊലേഷനിൽ തുടരുന്നത്. ഒപ്പം കുറച്ചു പേരും. ആദ്യം വന്ന കുറച്ചു പേരെ റിലീസ് ചെയ്തിട്ടുണ്ട്. അതിൽ നാലെണ്ണത്തിൽ രണ്ടു പേർക്ക് വീണ്ടും വന്നിരുന്നു. രണ്ടാമത് ഇപ്പോൾ മൂന്നെണ്ണം കൂടി അതിലേക്ക് ചേർന്നിട്ടുണ്ട്.” ഗാർഡിയോള വ്യക്തമാക്കി.\nപരിക്ക് മൂലം മുന്നേറ്റനിരയിലെ പ്രധാന താരമായ സെർജിയോ അഗ്വേറോയേയും കുറച്ചു കാലമായി സിറ്റിയിൽ നിന്നും പുറത്തായിരുന്നു. അതിനു പിന്നാലെയാണ് ഗബ്രിയേൽ ജീസസിനേയും അക്രമണത്തിലും പ്രതിരോധത്തിലും ഒരുപോലെ മികച്ച കൈൽ വാക്കറെയും കൂടി പെപ്പിനു നഷ്ടമായിരിക്കുന്നത്. പ്രീമിയർ ലീഗ് അനുവദിക്കാത്തതിനാൽ ബാക്കി മൂന്നു താരങ്ങൾ ആരാണെന്നുള്ളത് പെപ് ഗാർഡിയോള പുറത്തു വിട്ടിട്ടില്ല. നാളെ അറിയാനാകുമെന്നാണ് പെപ് ഗാർഡിയോള വ്യക്തമാക്കിയത്.\nഫുട്ബോൾ ജീവിതം മാറ്റി മറിച്ച ഏറ്റവും മികച്ച രണ്ടു പരിശീലകരെ വെളിപ്പെടുത്തി ലയണൽ മെസി\nDecember 27, 2020 6:57 pm LeaveaComment\nസ്പാനിഷ് മാധ്യമമായ ലാസെക്സ്റ്റക്കു നൽകിയ അഭിമുഖത്തിൽ തന്നെ പരിശീലിപ്പിച്ച പ്രിയപ്പെട്ട പരിശീലകന്മാരെ വെളിപ്പെടുത്തിയിരിക്കുകയാണ് ബാഴ്സലോണ സൂപ്പർതാരം ലയണൽ മെസി. സ്പാനിഷ് മാധ്യമപ്രവർത്തകനായ ജോർദി ഇവോലെയുമായുള്ള അഭിമുഖത്തിന്റെ യഥാർത്ഥ പതിപ്പ് ഇന്നു പുറത്തിറങ്ങിയേക്കും. അഭിമുഖത്തിന്റെ ചിലഭാഗങ്ങൾ മാത്രമാണ് ഇപ്പോൾ പുറത്തിറങ്ങിയിരിക്കുന്നത്.\n2008 മുതൽ 2012 സീസൺ വരെ മെസിയെ പരിശീലിപ്പിച്ച പരിശീലകനാണ് പെപ് ഗാർഡിയോള. ബാഴ്സയുടെ സുവർണ കാലഘട്ടമായ ഈ കാലയളവിൽ 14 കിരീടങ്ങൾ ബാഴ്സയ്ക്കൊപ്പം നേടാൻ ലയണൽ മെസിക്ക് സാധിച്ചിട്ടുണ്ട്. വ്യക്തിഗതമായി നോക്കുകയാണെങ്കിൽ മൂന്നു ബാലൺ ഡിയോറും രണ്ടു യൂറോപ്യൻ ഗോൾഡൻ ബൂട്ടുകളും രണ്ടു പിച്ചിച്ചി അവാർഡുകളും നേടാൻ മെസിക്ക് സാധിച്ചിട്ടുണ്ട്.\n#LionelMessi said Pep Guardiola and Luis Enrique taught him the tactical wisdom needed in #football https://t.co/I1jIJtlPxM\n— News18 Sports (@News18Sports) December 27, 2020\nഎന്നാൽ ലൂയിസ് എൻരിക്കെക്കൊപ്പം 2014 മുതൽ 2017 വരെയാണ് മെസിക്ക് കളിക്കാനായിട്ടുള്ളത്. ആ കാലയളവിൽ9കിരീടങ്ങൾ ബാഴ്‌സക്ക് നേടാനായിട്ടുണ്ട്. വ്യക്തിഗതമായി ഒരു ബാലൺ ഡിയോറും ഒരു യൂറോപ്യൻ ഗോൾഡൻ ബൂട്ടും ഒരു പിച്ചിച്ചിയും നേടാൻ ലയണൽ മെസിക്ക് സാധിച്ചിട്ടുണ്ട്. രണ്ടു മികച്ച പരിശീലകന്മാരും തന്നെ മാനസികമായും ശരീരികമായും ഒരുപാട് വളർത്തിയെന്നും മെസി അഭിമുഖത്തിൽ അഭിപ്രായപ്പെട്ടു.\n“പെപ്പിനു എന്തൊക്കെയോ പ്രത്യേകതകളുണ്ടായിരുന്നു. അദ്ദേഹം വ്യത്യസ്തമായ രീതിയിൽ കാര്യങ്ങളെ കാണുന്ന ആളായി നിങ്ങളെ മാറ്റും. എങ്ങനെയാണു പ്രതിരോധപരമായും ആക്രമണപരമായും എങ്ങനെയാണു ഒരുങ്ങേണ്ടതെന്നു പഠിപ്പിക്കും. മത്സരം എങ്ങനെയായിരിക്കുമെന്നും എങ്ങനെ അറ്റാക്ക് ചെയ്തു വിജയിക്കാമെന്നും അദ്ദേഹം നിങ്ങൾക്ക് പറഞ്ഞു തരും. ലൂയിസ് എൻറിക്വക്കൊപ്പവും പെപ് ഗ്വാർഡിയോളക്കൊപ്പവും പരിശീലിച്ചതി ൽ ഞാൻ ഭാഗ്യവാനാണ്. രണ്ട് പേരും മികച്ചവരാണ്. എന്നെ ശരീരികമായും മാനസികമായും വളരാൻ സഹായിച്ചത് അവരാണ്. തന്ത്രപരമായ വിജ്ഞാനവും അവർ എനിക്കു നൽകി.” മെസ്സി പറഞ്ഞു.\nക്ലോപ്പും ഗാർഡിയോളയും വെറും സ്വാർത്ഥന്മാർ, വിമർശനവുമായി ഷെഫീൽഡ് യുണൈറ്റഡ് പരിശീലകൻ\nNovember 21, 2020 11:14 am LeaveaComment\nകോവിഡ് മൂലമുണ്ടായ തിരക്കേറിയ മത്സരഷെഡ്യൂളുകളെ ചൂണ്ടിക്കാണിച്ചു ലിവർപൂൾ പരിശീലകൻ ജർഗെൻ ക്ലോപ്പും മാഞ്ചസ്റ്റർ സിറ്റി പരിശീലകൻ പെപ് ഗാർഡിയോളയും പ്രീമിയർലീഗിനു പരാതിയുമായി രംഗത്തെത്തിയിരുന്നു. പകരക്കാരായി അഞ്ചു കളിക്കാരെ ഉപയോഗിക്കുന്ന സംവിധാനം തിരികെ കൊണ്ടുവരണമെന്നാണ് ഇരുവരുടെയും ആവശ്യം. കോവിഡ് മൂലം താരങ്ങളെ നഷ്ടപ്പെടുന്നതും തിരക്കേറിയ മത്സരഷെഡ്യൂൾ മൂലം താരങ്ങൾക്ക് പരിക്കേൽക്കുന്നതും ചൂണ്ടിക്കാണിച്ചാണ് പ്രീമിയർ ലീഗിനോട് പരാതിപ്പെട്ടത്.\nഎന്നാൽ ഈ നീക്കത്തിനെതിരെ നിരവധി പ്രീമിയർ ലീഗ് ക്ലബ്ബുകളും വോട്ട് ചെയ്തിരുന്നു. എന്നാൽ ക്ളോപ്പിന്റെയും പെപ്പിന്റെയും സ്വാർത്ഥ താത്പര്യങ്ങൾക്കെതിരെ വിമർശനവുമായി രംഗത്തെത്തിയിരിക്കുകയാണ് ഷെഫീൽഡ് യുണൈറ്റഡ് പരിശീലകനായ ക്രിസ് വൈൽഡർ. ഇംഗ്ലണ്ടിനെയോ ഷെഫീൽഡ് യുണൈറ്റഡിനെക്കുറിച്ചോ അവർ മാനിക്കുന്നില്ലെന്നില്ലെന്നും അവർക്ക് അവരുടെ ക്ലബ്ബിന്റെ കാര്യം മാത്രം നോക്കിയാൽ മതിയെന്നും വൈൽഡർ വിമർശിച്ചു.\nChris Wilder accuses Jurgen Klopp and Pep Guardiola of being 'selfish' over five subs rule https://t.co/kealqazbrY\n“സത്യസന്ധമായി പറഞ്ഞാൽ അദ്ദേഹം (ക്ളോപ്പ്) തന്റെ ക്ലബ്ബിനെയാണ് പരിപാലിക്കാൻ ശ്രമിക്കുന്നത്. എനിക്കു ഇത്തരം മികച്ച മാനേജർമാരോട് വലിയ ബഹുമാനമാണുള്ളത്. കാരണം നല്ല ഫലങ്ങൾ ഉണ്ടാക്കുന്നുണ്ട്. ഒപ്പം കിരീടങ്ങൾ നേടുന്നുമുണ്ട്. പക്ഷെ അവരെല്ലാം സ്വാർത്ഥന്മാരാണ്. അവർക്കെല്ലാം അവരുടെ ക്ലബ്ബിന്റെ കാര്യങ്ങൾ മാത്രം നോക്കിയാൽ മതി. അവർക്ക് ഷെഫീൽഡ് യുണൈറ്റഡിന്റെയോ അല്ലെങ്കിൽ ഇംഗ്ലണ്ടിന്റെയോ കാര്യങ്ങളെക്കുറിച്ച് വേവലാതിപ്പെടേണ്ട കാര്യമില്ല.”\nഅവർക്ക് ലിവർപൂൾ, മാഞ്ചസ്റ്റർ സിറ്റി,ചെൽസി എന്നിവരെക്കുറിച്ച് വേവലാതിപ്പെട്ടാൽ മതിയാകും. അതിനെ ഞാൻ മനസിലാക്കുകയും ബഹുമാനിക്കുകയും ചെയ്യുന്നു. ഞാനെപ്പോഴും ഒരു പോലെയായിരിക്കും. എനിക്കു ഷെഫീൽഡ് യുണൈറ്റഡിനെക്കുറിച്ച് വേവലാതികളുണ്ട്. അഞ്ചു പകരക്കാരെന്നത് ഞങ്ങളെ സഹായിക്കുന്ന കാര്യമാണെന്ന് തോന്നുന്നില്ല. 250000 യൂറോ ആഴ്ചയിൽ വാങ്ങുന്ന താരത്തിനു 18 അംഗ സ്‌ക്വാഡിൽ കളിക്കാൻ സാധിക്കുന്നില്ലെന്നു പരാതിപ്പെടുന്നത് സാധാരമനുഷ്യർക്ക് സഹതാപമുണ്ടാക്കുമെന്ന് തോന്നുന്നില്ല. എന്നെ സംബന്ധിച്ചിടത്തോളം അത് അസംബന്ധമാണ്.\nസിറ്റിയിലേക്ക് ചേക്കേറാൻ മെസി നൽകുന്നത് ഈ രണ്ടു നിർദേശങ്ങൾ, ജനുവരിയിൽ തീരുമാനമായേക്കും\nNovember 15, 2020 3:35 pm LeaveaComment\nകഴിഞ്ഞ സമ്മറിൽ ബാഴ്സലോണ വിടാൻ ആഗ്രഹം പ്രകടിപ്പിച്ച സൂപ്പർതാരമായിരുന്നു ലയണൽ മെസി. ഫുട്ബോൾ ലോകത്ത് വളരെയധികം കോളിളക്കം സൃഷ്‌ടിച്ച ഈ സംഭവത്തിനൊടുവിൽ ലയണൽ മെസി ബാഴ്സയിൽ തന്നെ തുടരാൻ തീരുമാനിക്കുകയായിരുന്നു. കുട്ടിക്കാലം മുതൽ തന്നെ വളർത്തി വലുതാക്കി ഫുട്ബോളിന്റെ മുൻനിരയിലെത്തിച്ച സ്വന്തം ക്ലബ്ബിനെ കോടതി കയറ്റുന്നില്ലെന്നു മെസി തീരുമാനിക്കുകയായിരുന്നു.\nമെസി ക്ലബ്ബ് വിടുകയാണെന്നു ബാഴ്‌സയെ ബുറോഫാക്സ് മുഖേന അറിയിച്ച സമയത്ത് ഏറ്റവും കൂടുതൽ മെസി ചേക്കേറാൻ സാധ്യത കല്പിച്ച ക്ലബ്ബുകളിലൊന്നാണ് പ്രീമിയർ ലീഗ് വമ്പന്മാരായ മാഞ്ചസ്റ്റർ സിറ്റി. ഒപ്പം ഇറ്റാലിയൻ വമ്പന്മാരായ ഇന്റർ മിലാനും ഫ്രഞ്ച് ശക്തികളായ പിഎസ്‌ജിയും അഭ്യൂഹങ്ങളുടെ ഭാഗമായിരുന്നു.\nLionel Messi has 'two demands' that must be met before he'd sign for Man City https://t.co/teYNLUlwD7\n— Mirror Football (@MirrorFootball) November 14, 2020\nമെസിയുടെ പ്രിയപ്പെട്ട പരിശീലകനായ പെപ് ഗാർഡിയോളയുമായുള്ള കൂടിച്ചേരലിനു കളമൊരുങ്ങുമെന്ന് ഫുട്ബോൾ ലോകം പ്രതീക്ഷിച്ചിരുന്നു. എന്നാൽ പ്രതീക്ഷകളെ ആസ്ഥാനത്താക്കി മെസി ബാഴ്സയിൽ തന്നെ തുടരുകയായിരുന്നു. ഈ സീസണവസാനം മെസിയുടെ കരാർ അവസാനിക്കുമെന്നിരിക്കെ വീണ്ടും മെസിയെയും മാഞ്ചസ്റ്റർ സിറ്റിയെയും ബന്ധപ്പെടുത്തി റിപ്പോർട്ടുകൾ ഉയർന്നു വരികയാണ്.\nഅർജന്റീനിയൻ മാധ്യമമായ എൽ ചിരിങ്യുറ്റോയുടെ റിപ്പോർട്ടുകൾ പ്രകാരം മെസി സിറ്റിയിലേക്ക് വരാൻ രണ്ടു നിർദേശങ്ങൾ കർശനമായി പാലിക്കേണ്ടി വരുമെന്നാണ് അറിയാനാവുന്നത്. പരിശീലകനായ പെപ് ഗാർഡിയോളയേയും അർജന്റീനിയൻ സഹതാരം സെർജിയോ അഗ്വേറോയേയും സിറ്റിയിൽ നിലനിർത്തിയാലേ സിറ്റിയിലേക്ക് താൻ വരുകയുള്ളൂവെന്നു മെസി നിർദേശിച്ചുവെന്നാണ് റിപ്പോർട്ടുകൾ. എന്തായാലും ഇരുവരും സിറ്റിയിൽ തുടർന്നാലും മെസി സിറ്റിയിലേക്ക് ചേക്കേറുമോയെന്നു കാത്തിരുന്നു കാണേണ്ടിവരും.\nമെസി മോഡൽ സിറ്റിയിൽ പ്രവർത്തികമാക്കി പെപ് ഗാർഡിയോള. പരീക്ഷണം സ്‌ട്രൈക്കർമാരുടെ അഭാവത്തിൽ\nNovember 1, 2020 5:11 pm LeaveaComment\nപെപ് ഗാർഡിയോളക്ക് കീഴിൽ സിറ്റിയുടെ കഴിഞ്ഞ രണ്ടു മത്സരങ്ങളിൽ അഭൂതപൂർവമായ പ്രകടനമാണ് യുവ സ്പാനിഷ് പ്രതിഭ ഫെറാൻ ടോറസ് കാഴ്ചവെച്ചുകൊണ്ടിരിക്കുന്നത്. ചാമ്പ്യൻസ്‌ലീഗിൽ മഴസെക്കെതിരെ ഗോൾ നേട്ടവും വിജയത്തിൽ മുഖ്യപങ്കുവഹിച്ച താരമാണ് ഫെറാൻ. ആക്രമണത്തിൽ സെർജിയോ അഗ്വേറോയുടെയും ഗബ്രിയേൽ ജീസസിന്റെയും അഭാവത്തിലാണ് ഈ യുവതാരത്തിന്റെ പ്രകടനം.\nഅതിനു കാരണം ഈ യുവതാരത്തിന്റെ പൊസിഷനിൽ ഗാർഡിയോള വരുത്തിയ മാറ്റമാണെന്നാണ് വിദഗ്ധരുടെ പക്ഷം. ബാഴ്സയിൽ ഗാർഡിയോള പരിശീലിപ്പിച്ചിരുന്ന കാലത്ത് മെസിയെ ഉപയോഗിച്ചിരുന്നത് പോലെ ഫാൾസ്9റോളിലാണ് ഫെറാൻ ടോറസിനെയും ഉപയോഗിച്ചിരിക്കുന്നത്. അതിന്റെ മാറ്റം താരത്തിന്റെ പ്രകടനത്തിലും പ്രകടമായത് ഗാർഡിയോളക്ക് ഗുണകരമായിരിക്കുകയാണ്.\nFerran Torres scored his second Champions League goal in as many games for #mcfc https://t.co/ySfya2hDxB\n— Manchester City News (@ManCityMEN) October 28, 2020\nചാമ്പ്യൻസ്‌ലീഗ് മത്സരശേഷം സംസാരിക്കുകയായിരുന്നു പെപ് ഗാർഡിയോള. “ഫെറാൻ ടീമുമായി നല്ലോണം ഇഴുകിച്ചേർന്നിട്ടുണ്ട്. അവൻ ഒരു സ്‌ട്രൈക്കറല്ല. ആ പൊസിഷനിൽ കളിക്കാൻ പ്രയത്നം നടത്തുന്നതിൽ അവനോട് എനിക്ക് അഭിനന്ദിക്കേണ്ടതും നന്ദി പറയേണ്ടതുമുണ്ട്. അവനൊരു ഗോളും നേടി.”\n“ഒരു സ്‌ട്രൈക്കറായി 4-5-1 ഫോർമേഷനിൽ കളിക്കുക അത്ര എളുപ്പമല്ല. ധാരാളം കളിക്കാരും കുറച്ചു സ്ഥലവും മാത്രമേ കളിക്കളത്തിൽ ലഭിക്കുള്ളു. ഞങ്ങൾക്ക് വേറെ മാർഗമില്ലായിരുന്നു. ഗബ്രിയേൽ ജീസസും അഗ്വേറൊയും തിരിച്ചു വരാതെ ഞങ്ങൾക്ക് കൂടുതൽ ഒപ്ഷൻസ് ലഭ്യമല്ല. അതു വരെയും പകരക്കാരനെന്ന നിലക്ക് ഫെറാൻ മാത്രമേയുള്ളു.” ഗാർഡിയോള വ്യക്തമാക്കി.


കരയാതിരിക്കാൻ ഞാൻ വായിച്ച് തുടങ്ങി, ഷാൻ റഹ്മാന്റെ സർപ്രൈസിനെപ്പറ്റി ആർ.ജെ മാത്തുകുട്ടി\nHome Special കരയാതിരിക്കാൻ ഞാൻ വായിച്ച് തുടങ്ങി, ഷാൻ റഹ്മാന്റെ സർപ്രൈസിനെപ്പറ്റി ആർ.ജെ മാത്തുകുട്ടി\nഷാൻ റഹമാൻ തബല സമ്മാനിച്ചപ്പോൾ തനിക്കുണ്ടായ സന്തോഷം പങ്കുവെച്ച്അവതാരകനും സംവിധായകനുമായ ആർജെ മാത്തുക്കുട്ടിയുടെ ഫേസ്ബുക്ക് പോസ്റ്റ്.\nആർജെ മാത്തുക്കുട്ടിയുടെ പോസ്റ്റ്:\nകുഞ്ഞെൽദോയുടെ റീ റെക്കോർഡിംഗ് കഴിഞ്ഞതിന്റെ ആവേശത്തിലിരിക്കുമ്പോഴാണ് ഷാൻ റഹമാനോട് ഞാനാ കഥ പറയുന്നത്. പത്താം ക്ലാസ്സിലെ റിസൾട്ട് വന്ന് നിൽക്കുന്ന സമയം. അതായത്, പാസ് മാർക്കിനു മീതേക്ക് അതിമോഹങ്ങൾ ഒന്നുമില്ലാതെ വിനയപൂർവ്വം ജീവിച്ച എനിക്ക് വിദ്യാഭ്യാസ വകുപ്പ് ഫസ്റ്റ് ക്ലാസ് എന്ന ഭൂട്ടാൻ ബംബർ സമ്മാനിച്ച കാലം (അന്നു മുതലാണ് ഞാൻ അത്ഭുതങ്ങളിൽ വിശ്വസിക്കാൻ തുടങ്ങിയത്.) വീട്ടുകാരുടെ ഞെട്ടൽ മാറും മുൻപ് ഞാൻ അവസരം മുതലെടുത്ത് പ്രഖ്യാപിച്ചു.\n‘എനിക്ക് തബല പഠിക്കാൻ പോണം”, ചെവിയിൽ ചിറകടിയൊച്ച (കിളി പറന്ന സൗണ്ട്) കേട്ട പോലെ നിന്ന മമ്മിയുടെ കയ്യിൽ നിന്നും 21 രൂപയും വാങ്ങി ആദ്യം ഞാൻ അടക്കാമര ചോട്ടിലേക്കും, പിന്നെ വെറ്റില പറമ്പിലേക്കും, അവിടുന്ന് പാലായിക്കുന്നിലുള്ള ഗുരുവിന്റെ വീട്ടിലേക്കും എണീറ്റ് നിന്ന് സൈക്കിൾ ചവിട്ടി. മനോരമ ഞായറാഴ്ച പതിപ്പിൽ വന്ന സക്കീർ ഹുസൈന്റെ ഇന്റർവ്വ്യൂ എന്റെ ജീവിതം തന്നെ മാറ്റി മറിക്കും എന്ന് എനിക്ക് തോന്നിയ ദിവസങ്ങളായിരുന്നു പിന്നെ. താളബോധമില്ലാതെ സൈക്കിൾ ബെല്ലടിച്ച കൂട്ടുകാരോട് പോലും ഞാൻ പറഞ്ഞു ”അങ്ങനെയല്ല കുട്ടി.. ഇങ്ങനെ.. താ ധിം ധിം താ..”\nഅപ്പോഴെക്കും +2 അഡ്മിഷൻ തുടങ്ങാറായിരുന്നു. നടുവിരലും മോതിര വിരലും ചേർത്ത് പിടിച്ച് ‘തിരകിട്തിരകിട്’ എന്ന് ഒഴുക്കിക്കൊണ്ടിരുന്ന എന്നെ നോക്കി ഗുരു പറഞ്ഞു.. ‘ ഇനി പ്രാക്ടീസാണ് മെയിൻ. തബല വാങ്ങണം. എന്റെ ഒരു ശിഷ്യന്റെ കയ്യിൽ പഴയതൊന്നുണ്ട്. 1000 രൂപ കൊടുത്താൽ നമുക്കത് വാങ്ങാം”. പത്താം ക്ലാസ്സ് പാസായി കുടുംബത്തിന്റെ അഭിമാനം കാത്ത ഞാൻ വീട്ടിൽ അടുത്ത പ്രഖ്യാപനം നടത്തി. ”തബല വാങ്ങണം”. ഉത്തരം ലളിതവും വ്യക്തവുമായിരുന്നു ”പറ്റില്ല”.\nവീട്ടിൽ അള്ളാ രേഖയും സക്കീർ ഹുസൈനും തമ്മിലുള്ള ഒരു ജുഗൽബന്ധി ഉയർന്നു. പല താളക്രമങ്ങളിലൂടെ അത് വളർന്നു. ഒടുക്കം ഇനി വായിക്കാൻ മാത്രകളൊന്നുമില്ലാതെ എന്റെ വിരൽ വിറച്ചു.\nആ തോൽവിയുടെ കഥ പറയാനാണ് ഞാൻ അവസാനമായി ആശാന്റെ അടുത്ത് പോവുന്നത്. ‘ഇന്ന് പ്രാക്ടീസ് ചെയ്യുന്നില്ലേ’ എന്ന ചോദ്യത്തിന് ഞാൻ ഉത്തരം പറഞ്ഞില്ല. മൂടി തുറക്കാതെ വെച്ച തബലക്ക് മുന്നിൽ നിന്നും എണീറ്റ് നടന്നു.\nഞാൻ ഇമൊഷണലായി കഥ പറഞ്ഞിരുക്കുമ്പോൾ ഷാൻ മൊബൈലിലും നോക്കിയിരിക്കുവായിരുന്നു. അവനത് കേൾക്കാൻ താൽപര്യമില്ലെങ്കിലും നമ്മൾ കഥ നിർത്തൂല്ലാലോ..! അതിനിടയിൽ പാട്ട് പാടാൻ പോയ വിനീത് ശ്രീനിവാസൻ സാർ തിരിച്ച് വന്നു. അൽപം കഴിഞ്ഞ് ആരോ വാതിലിൽ മുട്ടി. ഷാൻ എന്നേയും കൊണ്ട് വാതിൽക്കലേക്ക് ചെന്നു. താടി നരച്ചൊരു ചേട്ടനായിരുന്നു പുറത്ത്. അയാളുടെ കയ്യിൽ വലിയൊരു ബാഗുണ്ടായിരുന്നു. അതെനിക്ക് തന്നിട്ട് തുറക്കാൻ പറഞ്ഞു. ഞാൻ സിബ്ബിന്റെ ഒരു സൈഡ് തുറന്ന് തുടങ്ങുമ്പോൾ ഷാൻ പറഞ്ഞു..\n”കിട്ടാവുന്നതിൽ വെച്ചേറ്റവും നല്ല തബല തന്നെ വേണമെന്ന് ഞാനവർക്ക് മെസ്സേജ് അയച്ചിരുന്നു. കൊതിച്ചതിൽ കുറച്ചെങ്കിലും നമ്മളു സ്വന്തമാക്കണ്ടേ?’ എന്റെ കണ്ണിനും കയ്യിലിരിക്കുന്ന ബാഗിനും കനം കൂടുന്ന പോലെ തോന്നി. ഞാൻ നിലത്തിരുന്നു. നീണ്ട 19 വർഷങ്ങൾക്ക് ശേഷം ഞാനൊരു തബലയിൽ തൊട്ടു. കരയാതിരിക്കാൻ ഞാൻ വായിച്ച് തുടങ്ങി.\nത ധിം ധിം ത.. ത ധിം ധിം ത…\nPrevious articleപത്തുവയസുകാരൻ കഴുത്തിൽ തോർത്ത് മുറുകി മരിച്ച നിലയിൽ\nNext articleകേരളത്തിൽ ഇന്ന് 5804 പേർക്ക് കോവിഡ്-19, 4988 പേർക്ക് സമ്പർക്കത്തിലൂടെ രോഗം


ലെപ്രസി ഹോമിൽ അയ്യപ്പക്ഷേത്രം സമർപ്പിച്ചു | 15Jan2022\nലെപ്രസി ഹോമിൽ അയ്യപ്പക്ഷേത്രം സമർപ്പിച്ചു\nവായൂർ ലെപ്രസി ഹോമിലെ നവീകരിച്ച അയ്യപ്പക്ഷേത്രം ദീപം കത്തിച്ച് എം.കെ. രാഘവൻ എംപി. സമർപ്പിച്ചപ്പോൾ\nകോഴിക്കോട് : മകരവിളക്കിന് ശബരീശദർശനംതേടി ഭക്തർ ഒഴുകിയപ്പോൾ ചേവായൂർ ലെപ്രസിഹോമിലും അയ്യനെ പ്രാർഥിക്കാൻ ഒരിടംതുറന്നു. ഹോമിലെ പള്ളിയോടുചേർന്നുള്ള അയ്യപ്പക്ഷേത്രം നവീകരിച്ച് സമർപ്പിച്ചപ്പോൾ അന്തേവാസികൾക്ക് സന്തോഷം.\nരോഗത്തിന്റെ അല്ലലിൽ കുടുംബം ഉപേക്ഷിച്ച, സമൂഹത്തിന്റെ മുഖ്യധാരയിൽനിന്ന് അകന്നുനിൽക്കേണ്ടിവന്ന ഒരുകൂട്ടം മനുഷ്യരുടെ ഇടമാണ് ചേവായൂർ ലെപ്രസി (ഡിസേബിൾഡ്) ഹോം. വെസ്റ്റ്ഹിൽ പുവർ ഹോം സൊസൈറ്റിക്ക് കീഴിലാണ് പ്രവർത്തനം. ഇവിടെ വർഷങ്ങൾക്കുമുമ്പുതന്നെ ഒരു അമ്പലവും മുസ്‌ലിംപള്ളിയും പണിതിട്ടുണ്ടായിരുന്നു. പള്ളി പരിപാലിക്കപ്പെടുന്നുണ്ടെങ്കിലും അമ്പലം അത്തരത്തിലായിരുന്നില്ല. ഇരുപതോളംപേരാണ് ലെപ്രസി ഹോമിലുള്ളത്. ഇവരുടെ ആഗ്രഹമായിരുന്നു അമ്പലത്തിന്റെ പുനരുദ്ധാരണം. മണ്ഡലകാലത്താണ് അമ്പലത്തിന്റെ നവീകരണം ആം ഓഫ് ജോയ് തുടങ്ങിയത്. മൂന്നുലക്ഷം രൂപ മുടക്കിയായിരുന്നു നവീകരണം. ഉറ്റമിത്രങ്ങളായ അയ്യപ്പനും വാവരും എന്ന മതേതര ആശയം ഉൾക്കൊണ്ടാണ് നവീകരണം നടത്തിയതെന്ന് ആം ഓഫ് ജോയ് ട്രസ്റ്റി അനൂപ് ഗംഗാധരൻ പറഞ്ഞു.\nകൽവിളക്കിൽ തിരിതെളിയിച്ച് എം.കെ. രാഘവൻ എം.പി.യാണ് ക്ഷേത്രത്തിന്റെ സമർപ്പണം നടത്തിയത്. കൗൺസിലർ ഡോ. പി.എൻ. അജിത, സൊസൈറ്റി മാനേജർ ടി. അശോകൻ, കാരാട്ട് വത്സരാജ്, രേഖാദാസ് എന്നിവർ സംസാരിച്ചു. സർവമത ഭക്തിഗാനമേളയും തായമ്പകയും നടത്തി.


ഒരു അഡാർ പെണ്ണുകാണൽ - 14 - Aksharathalukal\nHome » Novel » ഒരു അഡാർ പെണ്ണുകാണൽ – 14\nശെരിക്കും ശിവയെ കാണുമ്പോ അവൾ എന്റെ പണിയൊക്കെ ഈസി ആയി പൊട്ടിക്കുമ്പോ എനിക്ക് ഒരു ഉറപ്പു തോന്നും അവൾ എന്റെ പെണ്ണാണ് എന്ന്. ആദാമിന്റെ വാരിയെല്ലിൽ അല്ലേ ദൈവം ഹൗവ്വയെ സൃഷ്ടിച്ചത്. അത് പോലെ എന്റെ വാരിയെല്ലാണ് ശിവാനി എന്ന് തോന്നും. എന്റെ പ്രണയം ഇങ്ങനെയൊക്കയാണ്….എപ്പോഴും പറയുന്ന പോലെ അവൾ സഹിച്ചോളും\nനാളത്തെ കേസിന്റെ കാര്യങ്ങളും പഠനങ്ങളും തിരക്കുകൾക്ക് ശേഷം ഞാൻ ഒന്നു സ്വസ്ഥമായപ്പോൾ തന്നെ സമയം രാത്രി രണ്ടു മണി ആയി. ജോസഫ് എനിക്ക് ഭക്ഷണം വാങ്ങി തന്നിട്ട് എട്ടു മണിക്കെ പോയിരുന്നു. ഇടക്കെപ്പോഴോ അതും കഴിച്ചിരുന്നു. ഒന്ന് സ്വസ്ഥമായപ്പൊ എന്റെ മനസ്സിൽ ശിവയും വന്നു. അത് എപ്പോഴും അങ്ങനാ… ഒരുപാട് ജോലിഭാരം കൂടുമ്പോ അത് തീർത്തു കഴിയുമ്പോൾ എന്റെ മനസ്സിൽ ആദ്യം വരുന്നത് വീടും അമ്മയുമാണ്…ഇപ്പൊ കുറച്ചായി ഈ ശിവകൊച്ചും വരുന്നു… അപ്പോഴാണ് ഞാൻ അവളെ വിളിക്കാറ്…മിക്കവാറും വൈകിട്ട് ഒരു ഏഴു മണി, അല്ലെങ്കിൽ രാവിലെ ഒരു പോസിറ്റീവ് എനർജിക്കായി…പ്രത്യേകിച്ച് അവളുടെ കലിപ്പ് ശബ്ദം അത് എനിക്ക് ഭയങ്കര ഇഷ്ടാണ്…പണ്ട് മുതലേ…..ആ ശബ്ദം കേൾക്കാനാണ് ഞാൻ യാമിയുടെ നമ്പർ ചോദിക്കുന്നത്…അന്ന് കോളേജിൽ വെച്ച് ശിവയെ\nകണ്ടല്ലോ…വീഴാൻ പോയപ്പോ ഞാൻ പിടിച്ചില്ലേ…അന്ന്….യാമിയുടെ പേര് ഞാൻ തന്നെയാണ് യാമിയോട് ചോദിച്ചത്.ശിവയെ കലിപ്പാക്കാൻ. അന്ന് ശിവയുടെ കണ്ണുകളിൽ ഞാൻ കണ്ടതാണ് എന്നോടുള്ള പ്രണയം …ആദ്യമായി….അതുകൊണ്ടുതന്നെ അവൾ എന്നെ തന്നെ നോക്കി നിൽപ്പുണ്ടാവും എന്ന് എനിക്കുറപ്പായിരുന്നു. ഞാൻ വിളിക്കുമ്പോ പതിഞ്ഞ സംസാരത്തിൽ സംസാരിക്കുന്ന ശിവ യാമിയുടെ കാര്യം പറയുമ്പോക്കോ എത്ര പെട്ടന്നാ അവളുടെ സ്വരം മരുന്ന് എന്നറിയോ.\nഅവളുടെ കാര്യം എപ്പോഴും അങ്ങനാ….നിൽപ്പും ഭാവവും കണ്ടാൽ അയ്യോ ഈ പണി അവൾ താങ്ങുമോ എന്ന് തോന്നും. അത് വെറും തോന്നലാ എന്ന് നമ്മൾക്ക് അടുത്ത നിമിഷം തന്നെ ബോധ്യപ്പെടുത്തും. ഇന്ന് തന്നെ അവളെ കാണാനാ ഞാൻ പോയത്….പണി അപ്പൊ യാദൃശ്ചികമായി കൊടുത്തത് ഒന്നുമല്ല…വെൽ പ്ലാൻഡ് ആയി ഞാൻ തന്നെ എന്റെ പ്രിയ അധ്യാപകനും പ്രിൻസിപ്പലുമായ സാറിനെ ചാക്കിട്ടു ശിവാനികോച്ചിനു പണികൊടുക്കാനായി സംഘടിപ്പിച്ച സെമിനാറായിരുന്നു. പക്ഷേ അവൾ ഞാൻ വിചാരിച്ചതിലും ഭംഗി ആയി അത് പൊളിച്ചു കയ്യടിയും വാങ്ങി പോയില്ലേ….എന്നാലും എനിക്ക് സന്തോഷമുണ്ട് …മറ്റൊന്നുമല്ല…ആ പൊട്ടിക്കു ഞാൻ വക്കീൽ ആണ് എന്ന് അറിയില്ലാ എന്നു എനിക്കറിയാമായിരുന്നു…ആദ്യകാഴ്ചയിലും പിന്നീടും അവിടെയും ഇവിടെയും പരാതി കൊടുക്കും എന്ന് പറഞ്ഞു എന്നെ ഭീഷണിപ്പെടുത്തിയപ്പോൾ തന്നെ മനസ്സിലായതാണ്…പക്ഷേ എൻ്റെ പേരുപോലും അറിയില്ലാ എന്ന് ഇന്ന് കണ്ണ് മിഴിച്ചു എന്നെ നോക്കിയപ്പോഴാണ് മനസ്സിലായത്.. ആ രണ്ടു ഷോക്കിലും കൂടെ അന്തം വിട്ടു വായിച്ച സ്വാഗത പ്രസംഗം…ഞാൻ കഷ്ടപ്പെട്ടാ ചിരിക്കാതിരുന്നേ….അതുവരെ നല്ല മിടുക്കി ആയാ സംസാരിച്ചത്….പിന്നീടായിരുന്നു നോണ്സ്റ്റോപ് വായന. പിന്നെ കൊറേ നേരം നോക്കീട്ടും ആളെ കാണാനില്ല…ശെരിക്കും ഞാൻ പണികിട്ടിയോ എന്ന് സംശയിച്ചു…. കാരണം ഇനി ഇവൾക്ക് വേണ്ടി ഞാൻ പ്രിൻസിപ്പൽ കണ്ടു സെമിനാര് സെറ്റ് ചെയ്യേണ്ടി വരുമോ….പണി കൊടുക്കണമല്ലോ….അങ്ങനെയാ….ഋഷി യിൽ നിന്നും അവളുടെ നമ്പർ വാങ്ങിയതും ഉച്ചക്ക് വിളിച്ചതും…..പിന്നീടുള്ള അവളുടെ കണ്ണുകൾ…അതിൽ നിറച്ചും പരിഭവമായിരുന്നു…ഒപ്പം എന്നെ കടിച്ചുകീറിക്കൊല്ലാനുള്ള ദേഷ്യവും…എന്നെ മനസ്സിൽ വിളിക്കാൻ ഒരു ചീത്തയും ബാക്കി വെച്ചിട്ടുണ്ടാവില്ല…എന്നാലും അവൾ സൂപ്പറായിരുന്നു…ഒടുവിൽ എനിക്കിട്ടു തന്നേ തന്നു…ഞരമ്പ് രോഗി എന്ന് പറഞ്ഞു. അങ്ങനെ പലതും ആലോചിച്ചു ഞാൻ വീടെത്തി. അമ്മയെ മൊബൈലിൽ വിളിച്ചു..’അമ്മ വന്നു വാതിൽ തുറന്നു.\nഎന്നെ ഒന്ന് ഇരുത്തി നോക്കീട്ടു പോയി….ലേറ്റ് ആവുമ്പൊ അങ്ങനാ….ഒന്ന് നോക്കും…പണ്ടു ഞാൻ കോളേജിൽ പഠിച്ചിരുന്നപ്പോ ലേറ്റ് ആയി വന്നാൽ പുള്ളിക്കക്കാരി ഉറങ്ങില്ല. പോരാത്തതിന് ഒരു ഗ്ളാസ് പാൽ കുടിപ്പിച്ചിട്ടേ ഉറക്കുള്ളു…സ്നേഹം കൊണ്ടൊന്നുമല്ല…ഞാൻ മദ്യപിച്ചിട്ടുണ്ടോന്നോ എന്നു പരിശോധിക്കാനാ…പാൽ കുടിച്ചാൽ ഉടനെ ശര്ധിക്കും എന്ന് ആരോ അമ്മയോട് പറഞ്ഞത്രേ…അപ്പൊ മനസ്സിലാവുമല്ലോ… പക്ഷേ പാവം അമ്മയ്ക്കാറിയില്ലാലോ….പൈപ്പും തുറന്നു ശവരും തുറന്നു വെച്ച് ശബ്ദമില്ലാതെ ശര്ധിക്കാനും ഞാൻ ശീലിച്ചു എന്ന്…അത് അന്നായിരുന്നു കേട്ടോ…ഇപ്പൊ ഞാൻ മദ്യപിക്കാറില്ലാ എന്നല്ല…എപ്പോഴും ഇല്ലാ…. അച്ഛൻ ഞാൻ എട്ടിൽ പഠിക്കുമ്പോ മരണപ്പെട്ടു. പുള്ളി ഒരു ഇടതുചിന്താഗതിക്കാരനും ഒരു രസികനുമായിരുന്നു. എന്റെ കൂട്ടുകാരനായിരുന്നു എന്ന് പറയാം…എന്റെ മാത്രമല്ല അമ്മയുടെയും…അച്ഛനുണ്ടായിരുന്നപ്പോൾ ഈ വീട്ടിൽ ഒരു ഓളം ഉണ്ടായിരുന്നു..ചിരികളും തമാശകളും തർക്കങ്ങളും…കൂടുതൽ കൂട്ടുകാർ ബന്ധുക്കൾ..അങ്ങനെ അങ്ങനെ…’അമ്മ ഒരു ഗൗരവക്കാരിയും മിതഭാഷിയുമായിരുന്നു….പൊതുവേ ആരുമായി ‘അമ്മ പെട്ടന്നു കൂട്ടുകൂടില്ലായിരുന്നു….അമ്മയ്ക്കും കൂടെ വേണ്ടീട്ടു അച്ഛനാണ് സംസാരിച്ചിരുന്നത്.അവരുടെ സ്നേഹവും അങ്ങനെയായിരുന്നു. ‘അമ്മ ഒരുപാട് സംസാരിച്ചിരുന്നതും അച്ഛനോട് മാത്രമായിരുന്നു. ഞാനും അമ്മയെ പോലായിരുന്നു…കാണാൻ അച്ഛനെ പോലെയാ..ഒരുപാട് സംസാരിക്കണം എന്ന് ആഗ്രഹം ഉണ്ട്…എപ്പോഴും പറ്റാറില്ല…അങ്ങനെയുള്ള ഞങ്ങൾക്ക് പെട്ടന്ന് ഒരു ദിവസം അച്ഛനെ നഷ്ടപ്പെട്ടു. അറ്റാക്കായിരുന്നു. ഞങ്ങളോട് ഒരുപാട് സംസാരിച്ചും തമാശ പറഞ്ഞും രാത്രി ഒരുമിച്ചു ഭക്ഷണവും കഴിച്ചു കിടന്നതാ….അന്ന് രാത്രി പടിയിറങ്ങി പോയതാണ് ഈ വീട്ടിൽ തമാശകളും ചിരിയും എല്ലാം…ഞങ്ങൾ ഒരുമിച്ചിരുന്നു ഭക്ഷണം കഴിക്കും..ഞാനും അമ്മയും…പക്ഷേ ഞങ്ങൾ ഒന്നും മിണ്ടാറില്ല…ഒന്നോ രണ്ടോ വാക്ക് ..മനസ്സുകൊണ്ട് ഞങ്ങൾ എന്തക്കയോയോ പറയും…എന്താ ചെയ്യാ..ഒന്നും പുറത്തുവരാറില്ല… ‘അമ്മ വീട്ടമ്മയായിരുന്നു…ബിരുദധാരിയാണെങ്കിൽ പോലും വീട്ടമ്മയാവാനാണ് ‘അമ്മ ആഗ്രഹിച്ചത്….അച്ഛൻ ഗവണ്മെന്റ് സർവീസിലായിരുന്നു. മരണശേഷം അമ്മക്ക് ആ ജോലി കിട്ടി…. അന്ന് ‘അമ്മ പറഞ്ഞു…………………..”ആദി നമ്മൾ ഒഴുക്നൊത്തു നീന്താൻ പഠിച്ചാൽ ജീവിതം എളുപ്പമാണ്….”\nഅങ്ങനെ ശാന്തത അടക്കി ഭരിച്ചിരുന്ന ഞങ്ങളുടെ വീട്ടിലേക്കു പൊട്ടിച്ചിരി കടന്നു വന്നത് അന്ന് എനിക്ക് ശിവ പണി തന്ന ആ രാത്രി ആയിരുന്നു.. എന്നെ ഡോ.സൂസൻ മാത്യു നെ കാണിച്ചിട്ട് തിരിച്ചു അമ്മയും ഞാനും എത്തിയ ദിവസം…എൻ്റെ ചിരി ഞാനും അമ്മയുടെ ചിരി ഞാനും ആസ്വദിച്ച ദിവസം. പിന്നീട് ഇടയ്ക്കു ഇടയ്ക്കു ഞങ്ങൾ അത് പറഞ്ഞു ചിരിക്കാറുണ്ട്. ഞാനും അമ്മയോട് ചോദിക്കാറുണ്ട്…”ഡോ .സൂസൻ മാത്യു നെ കാണാൻ പോവുന്നില്ലേ?”\nപിന്നീട് ‘അമ്മ ഒരു കല്യാണാലോചനയും കൊണ്ട് വന്നിട്ടില്ല…അത് എന്താ എന്ന് ഞാൻ ആലോചിക്കാറുണ്ട്.\nസമയം3ആയി …എന്റെ ശിവകൊച്ചിനെ വിളിച്ചില്ലല്ലോ…ഞാൻ ഫോൺ എടുത്തു ഡയല് ചെയ്തു….ഒരു റിങ് പോയി….ഞാൻ പെട്ടന്ന് കട്ട് ചെയ്തു….അവള് സുഖമായി ഉറങ്ങുവായിരിക്കും….പിന്നെ ഉറങ്ങട്ടെ. ഞാൻ ഫ്രഷാവാൻ ബാത്റൂമിയിലായിരുന്നപ്പോൾ…എന്റെ ഫോൺ ബെൽ അടിക്കുന്ന ശബ്ദം കേട്ടു…ഇതാരാ ഇപ്പൊ വിളിക്കാൻ. ഞാൻ ഫ്രഷ് ആയി ഡ്രസ്സ് മാറി വന്നു മൊബൈൽ എടുത്തു നോക്കി…. ഈശ്വരാ….ഞാൻ ഞെട്ടി പോയി…കാരണം മറ്റൊന്നുമല്ല…അർധരാത്രി മൂന്നു മണിക്ക് ആദ്യമായി എന്റെ ശിവ എന്നെ ഫോൺ ചെയ്തിരിക്കുന്നു….അതും ഇങ്ങോട്ടു…എന്റെ മൊബൈലിൽ….ശെരിക്കും പറഞ്ഞാൽ എന്റെ സന്തോഷത്തിനു…അതിരില്ലായിരുന്നു….കാരണം ഞാൻ ഒട്ടും പ്രതീക്ഷിച്ചില്ലേ…. ഞാൻ അവളെ അപ്പൊ തന്നെ അങ്ങോട്ട് വിളിച്ചു….രണ്ടു റിങ് തികച്ചു അടിച്ചില്ല…അതിനുമുന്നേ ഫോൺ എടുത്തു…\n“എന്താണ് ശിവകോച്ചേ ഉറക്കമൊന്നുമില്ലേ?”\n“ഞാൻ ഉറങ്ങിയതാ….അപ്പോഴാ….ഫോൺ ശബ്‌ദിച്ചതു…അത്‌കൊണ്ടാ ഞാൻ എണീറ്റത്…”\nനല്ല ആകാംഷയും ഉർജ്ജസ്വലതയുമുള്ള ശബ്ദം…..വിദൂരതയിൽ പോലും ഉറക്കച്ചുവടില്ല….കള്ളി ..\n“ആര് വിളിച്ചു?” ഞാൻ കുസൃതിയോടെ ചോദിച്ചു…\n“അപ്പൊ ഇയാള് എന്നെ വിളിച്ചില്ലേ…ഞാൻ കണ്ടല്ലോ മിസ്ഡു കാൾ”\nഇയാള് അവളുടെ ഒരു ഇയാള്….\n“അപ്പൊ നീ ഉറങ്ങീലെ? ഫോണും നോക്കിരിക്കുവാനോ….നിനക്ക് എന്താ വാട്‍സ് ആപ് ഇലാത്തെ ?”\n“എനിക്കിഷ്ടല്ലാ വാട്സ്ആപ്.” എന്താ ഗമ യാ ഇവളുടെ ശബ്ദത്തിനു. അഹങ്കാരി.\n“അല്ലാതെ നിന്നെ വിശ്വാസമില്ലാഞ്ഞിട്ടല്ല….” ഞാനൊന്നു അവളെ ചൊടിപ്പിച്ചു.\n“എനിക്കെന്താ കുഴപ്പം എന്റെ വീട്ടുകാർക്ക് എന്നെ നല്ല വിശ്വാസമാണ്….അല്ലാതെ തന്നെ പോലെ ഞാൻ ഫോൺ ചെയ്തു പെണ്പിള്ളാര്ക്ക് പണിയും കൊടുത്തു നടക്കൊന്നുമല്ലാ….”\nഅഹങ്കാരി അവള് പറയുന്ന കേട്ടില്ലേ…”നിന്നോടരാടീ പറഞ്ഞെ ഞാൻ എല്ലാ പെൺപിള്ളാർക്കും വിളിച്ചു പണി കൊടുക്കുവാന് എന്ന്. നീ കണ്ടോ…അല്ലേൽ നീ കേട്ടോ…”\n“പിന്നെ എനിക്ക് പണി താരാനല്ലേ കോളേജിൽ വന്നത്…എനിക്ക് വേണ്ടി മാത്രല്ലേ സെമിനാര് നടത്തി അങ്ങനെയൊരു സീൻ ക്രിയേറ്റ് ചെയ്തത്….” പെൺകൊച്ചു കലിപ്പിലാണ്.\n“അതേ….” അതും പറഞ്ഞു ഞാൻ നിശബ്ദനായി…ബാക്കി പോരട്ടെ…\nകുറച്ചു നേരം അവളും മൗനമായിരുന്നു.\n“അപ്പൊ….ഈ പണി തരാനാണു എന്നെ ഇത്രയും നാൾ ഫോൺ ചെയ്തതല്ലേ. എനിക്ക് വേദനിക്കാൻ വേണ്ടി….അല്ലേ ….ഇപ്പൊ പണി അങ്ങോട്ടും ഇങ്ങോട്ടും ടാലി ആയി അല്ലേ?”\nഓഹോ…അപ്പൊ വഴക്കുണ്ടാക്കാനാ ഈ കാന്താരി ഇങ്ങോട്ടു വിളിച്ചത്. എന്തെല്ലാം മനസ്സിലാക്കി വെച്ചിരിക്കുന്നു എന്ന് നോക്കിയേ…\nഅതും പറഞ്ഞു ഞാൻ ദേഷ്യത്തിൽ ഫോൺ കട്ട് ചെയ്തു. എനിക്ക് ശെരിക്കും ദേഷ്യം വന്നു….മനുഷ്യൻ ഒന്ന് പഞ്ചാരടിക്കാം എന്ന് വിളിച്ചപ്പോ അവളുടെ ഒരു ചോദ്യം ചെയ്യലും കലിപ്പും. അവളുടെ ഒരു ടാലി…..സമയം നാലു ആവുന്നു…ഈശ്വരാ ഞാനൊന്നുറങ്ങട്ടെ…അവളെ നാളെ അനുനയിപ്പിക്കാം……എന്നാലും അവളുടെ ശബ്ദത്തിൽ വേദനയുണ്ടോ…അവള് കരയുവായിരുന്നൂ…ഇല്ലാ…അവൾ എല്ലാം പോസിറ്റീവായി എടുക്കുന്ന കുട്ടി അല്ലേ എന്നാലും അവളുടെ അവസാനത്തെ വാചകവും ശബ്ദവും….\n“അപ്പൊ….ഈ പണി തരാനാണു എന്നെ ഇത്രയും നാൾ ഫോൺ ചെയ്തതല്ലേ. എനിക്ക് വേദനിക്കാൻ വേണ്ടി….അല്ലേ ….”\nഎന്തായാലും നാളെ വിളിക്കാം.\nആധിയേട്ടൻ ഫോൺ കട്ട് ചെയ്തിട്ടും ഞാൻ ആ മൊബൈലും നോക്കി ഇരുന്നു…ചിലപ്പോൾ വീണ്ടും വിളിച്ചാലോ….ആധിയേട്ടൻ എന്നെ പണിതരാൻ മാത്രം വിളിച്ചതാണ് എന്ന് എനിക്ക് ഉൾകൊള്ളാനേ കഴിയുന്നില്ലല്ലോ ഈശ്വരാ…എനിക്ക് ബുദ്ധിയില്ലേ…ആധിയേട്ടന് എന്നോട് പ്രണയമൊന്നും ഉണ്ടാവില്ല…അങ്ങനെ ഉണ്ടായിരുന്നു എങ്കിൽ ഇങ്ങനത്തെ പണിയൊക്കെ തരുമോ…ശിവാ നീ ഒരു വിഡിഡീ ആണ്… നിനക്ക് സാമാന്യ ബുദ്ധി ഇല്ലേ …. അയാൾ ഇനിയും പണി തരും….ഈ യുഗത്തിലും ആരെങ്കിലും പ്രണയം പറയാതെ ഫോണും കളിച്ചിരിക്കുമോ….ഇത്രയും തിരക്കുള്ള അഭിഭാഷകൻ… എന്തിനാ തന്നെ ഫോൺ ചെയ്യുന്നത്…ഇങ്ങനയൊക്കെ പണി തരുന്നത്…ശെരിക്കും ദുഷ്ടനായിരുന്നേൽ എങ്ങനയൊക്കെ എനിക്ക് പണി തരാം. അതു വലിയ ഒരു കാര്യമേ അല്ല അയാൾക്ക്…തിരിച്ചും മറിച്ചും കൂട്ടിയും കിഴിച്ചും ശിവ അവസാനം നേരം വെളുപ്പ്പിച്ചു…ആദിയേട്ടന് എന്നോട് ഇഷ്ടമുണ്ട്…പ്രണയമൊന്നുമല്ലായിരിക്കും…എന്നാലും ഇഷ്ടമുണ്ട്…ശിവകോച്ചേ എന്നുള്ള വിളിയിൽ എനിക്ക് പ്രണയം തോന്നുന്നുമുണ്ട്….\nരാവിലെ നേരത്തെ എണീറ്റത് കണ്ടു ‘അമ്മ അതിശയിച്ചു.\n“സുഖമിലെ…..ശിവാ….കണ്ണൊക്കെ വീർത്തിരിക്കുന്നു. ഉറങ്ങീലെ ?” അമ്മയാ ..\n…പിന്നെ അച്ഛനും ചോദിച്ചു…ഞാൻ അച്ഛന് ചായയും കൊടുത്തു മുറ്റം അടിച്ചു വാരി. ഇത് കണ്ടു ‘അമ്മ വന്നു തമാശയായി അച്ഛനോട് പറഞ്ഞു…”ഇവൾ അവസാനമായി രാവിലെ മുറ്റമടിച്ചതു എപ്പോഴാണ് എന്ന് ഓര്മയുണ്ടോ?”\nഅച്ഛൻ തലയാട്ടി ചിരിച്ചു..അപ്പൊ കാശി ട്യൂഷനു പോവാനിറങ്ങി വന്നു….അവനിപ്പോ പ്ലസ് ടു വാ…..എൻട്രൻസ് കോച്ചിങ് ഉണ്ടേ….”എനിക്കോര്മയുണ്ട്…എൽ .എ ൽ.ബി.ക്കു ചേരാൻ അമ്മയെയും അച്ഛനെയും പാട്ടിലാക്കാൻ.” എന്നും പറഞ്ഞു എന്നെ കളിയാക്കി ചിരിച്ചു. ഞാൻ അവനെ നോക്കി കൊഞ്ഞനം കാണിച്ചു.\nപിന്നെ വേഗം കുളിച്ചു ഒരുങ്ങി..അമ്മുവും എത്തി.ഞങ്ങൾ കോളജിലേക്ക് നടന്നു. മെയിൻ ഗേറ്റ് കടന്നപ്പോൾ തന്നെ കുട്ടികൾ കൂട്ടം കൂട്ടമായി നടന്നു പോകുന്നു…എന്നെ കണ്ടപ്പോൾ ചിലർ അടക്കം പറയുന്നു. മറ്റു ചിലർ സഹതാപത്തോടെ നോക്കുന്നു….ചിലർ ചിരിക്കുന്നുണ്ട്…..എന്റെ ക്ലാസ്സിലെ ഒരു പയ്യൻ വന്നു ചോദിച്ചു…”നീ എന്തിനാ ശിവ ഇന്ന് വന്നത്…..?”\n“അത് എന്താ അങ്ങനെ എന്ന് ഞാൻ ചോദിച്ചതും….എന്റെ ക്ലാസ്സിലേക്കുള്ള മതിലുകൾ ഞാൻ ശ്രദ്ധിച്ചതും\nഒരുമിച്ചായിരുന്നു….. മതിലുകളിൽ ചുംബാനറാണി ശിവാനി അരവിന്ദൻ എന്നൊക്കെ എഴുതി ഒരു പെൺകുട്ടി ഉമ്മ വെക്കുന്ന പടവും വരച്ചിരിക്കുന്നു….അമ്മു എന്റെ കയ്യിൽ പിടിച്ചു….”ശിവാ നമ്മൾക്ക് പോവാം….” ശെരിക്കും എൻ്റെ കാലുകൾ നിശ്ചലമായി. ഓടി ചെന്ന് വലിച്ചു കീറി കളഞ്ഞാലോ എന്ന് ഞാൻ വിചാരിച്ചു… പക്ഷേ അപ്പൊൾ തന്നെ ഞാൻ സ്വയം നിയന്ത്രിച്ചു. ഞാൻ അമ്മുവിന്റെ കയ്യ് വിടുവിച്ചു. “എന്തിനാ അമ്മു നമ്മൾ തിരിച്ചു പോവുന്നെ.. ഒരു ചിത്രം കണ്ടോ….നീ വാ…നമുക്കു ക്ലാസ്സിൽ പോവാം.”\nഞാൻ മുന്നോട്ട് നടന്നു. അപ്പോൾ തന്നെ രാഹുലും എന്റെ ക്ലാസ്സിലെ മറ്റു പുരുഷ കേസരികളും വന്നു ആ പോസ്റ്ററുകൾ വലിച്ചു കീറി കളഞ്ഞു. എന്റൊപ്പം കുറച്ചു പേര് വരുകയും ചെയ്തു. പെൺകുട്ടികളും ഉണ്ടായിരുന്നു. എനിക്കൊരുപാട് സന്തോഷം തോന്നി . ക്ലാസ് ആരംഭിച്ചു….സാറന്മാരും വന്നു. അവർ ആ പോസ്റ്ററുകൾ ഒന്നും വലുതായി ഗൗനിച്ചില്ല. ആ ദിവസവും കടന്നു പോയി. ആധിയേട്ടൻ എന്നെയും ഞാൻ ആധിയേട്ടനെയും വിളിച്ചില്ല.\nഅടുത്ത ദിവസം ഞാനും അമ്മുവും കോളജിലേക്കുള്ള ബസ്സിൽ ഇരിക്കുകയായിരുന്നു. എനിക്ക് ഒരു കാൾ വന്നു. ആധിയേട്ടനായിരിക്കണെ എന്ന് പ്രാർത്ഥിച്ചു …ഒരു പുതിയ നമ്പറായിരുന്നു. ഞാൻ ഫോൺ എടുത്തു.\n“അപ്പൊ ഫെയ്ക്ക് അല്ല അല്ലെ…. ലിപ്ലോക്ക് ശിവാനി അല്ലേ …എപ്പോഴാ ഫ്രീ….”\n“എന്താ പറഞ്ഞത്…ആരാ….” ഞാൻ ഞെട്ടി പോയി…\n“ഒരു ലിപ്ലോക്ക് കിട്ടുമോ….?” വീണ്ടും അയാള്.\nഞാൻ വിയർത്തു പോയി….”എന്താ ശിവാ….?”\n“എനിക്കറിയില്ല ഏതോ വായി നോക്കി?”\nകാത്തിരുന്നവരോടും കമന്റ്സ് ഇട്ടവരോടും ഒരുപാട് സ്നേഹം. വായിച്ചവരോട് ഒരുപാട് നന്ദി.\n2 thoughts on “ഒരു അഡാർ പെണ്ണുകാണൽ – 14”\nshamil October 14, 2020 at 9:49 am\nPoli, waiting for next part\nNeethu 💝 October 14, 2020 at 11:02 am\nOrikkalkoodi chothikuva.. ….samayamundel randu part postikkude super story


സര്‍ക്കാര് വിലക്ക് അവസാനിച്ചു; 160 കശുവണ്ടി വ്യവസായികള് ജപ്തി ഭീഷണിയില് | Evening Kerala News\nകൊല്ലം: കശുവണ്ടി വ്യവസായികള്‍ക്കെതിരായ ജപ്തി നടപടികള്‍ക്കുള്ള സര്‍ക്കാര് വിലക്ക് വെള്ളിയാഴ്ച അവസാനിച്ചു. ഇതോടെ ബാങ്കുകള് താല്‍ക്കാലികമായി നിര്‍ത്തിവെച്ചിരുന്ന ജപ്തിനടപടികള് ആരംഭിച്ചേക്കും. 160 വ്യവസായികളാണ് ജപ്തിഭീഷണി നേരിടുന്നത്. കശുവണ്ടി വ്യവസായം പുനരുദ്ധീകരിക്കുകയെന്ന ലക്ഷ്യത്തോടെ കഴിഞ്ഞ മെയ് 31 വരെയാണ് ആദ്യം ജപ്തിനടപടികള് നിര്‍ത്തിവെക്കാന് സര്‍ക്കാര് നിര്‍ദേശം നല്‍കിയിരുന്നത്.\nപിന്നീട് ഈ കാലാവധി ആഗസ്റ്റ് 31വരെ നീട്ടി.ഈ കാലയളവിനുള്ളില് പുനരുജ്ജീവന പാക്കേജ് തയാറാക്കുമെന്നായിരുന്നു പ്രഖ്യാപനം. എന്നാല്, നാലുതവണ ചര്‍ച്ചകള് നടന്നതല്ലാതെ നടപടികളുണ്ടായില്ല. പുനരുദ്ധാരണ റിപ്പോര്‍ട്ട്്് കാഷ്യു എക്‌സ്‌പോര്‍ട്ടിങ് പ്രമോഷന് കൗണ്‍സില് ഓഫ് ഇന്ത്യ സര്‍ക്കാറിന് സമര്‍പ്പിച്ചതിലും തീരുമാനമായില്ല. പ്രതിസന്ധിക്ക് പരിഹാരമാകും വരെ ജപ്തി പാടില്ലെന്നതാണ് വ്യാപാരികളുടെ ആവശ്യം.\nവര്‍ധിച്ച ഉല്പാദനച്ചെലവും കുറഞ്ഞ ഉല്പാദനക്ഷമതയുമാണ് കശുവണ്ടിവ്യവസായത്തെ പ്രതിസന്ധിയിലാക്കിയത്. 2015 മാര്‍ച്ചില് 35 ശതമാനം വേതനവര്‍ധന കൂടി ആയതോടെ മിക്ക ഫാക്ടറികളും പ്രവര്‍ത്തനം നിര്‍്ത്തി 700ഓളം ഫാക്ടറികള് ഒരു വര്‍ഷത്തിലധികമായി അടച്ചിട്ടിരിക്കയാണ്. വായ്പയെടുത്ത 90ഓളം ഫാക്ടറികള് നിഷ്‌ക്രിയ ആസ്തിയായി ബാങ്കുകള് പ്രഖ്യാപിക്കുകയും ജപ്തി നടപടികള് ആരംഭിക്കുകയും ചെയ്തപ്പോഴാണ് സര്‍ക്കാര് വിലക്ക് ഏര്‍പ്പെടുത്തിയത്്. എന്നാല്, ഇപ്പോള് നിഷ്‌ക്രിയ ആസ്തിയായി പ്രഖ്യാപിച്ച കമ്പനികളുടെ എണ്ണം 160 ആയി. ഇതിനുപുറമേ 250 ഓളം വ്യവസായികള് ഭീഷണി നേരിടുന്നു. സ്വകാര്യമേഖലയില് സംസ്ഥാനത്തെ 864 അംഗീകൃത ഫാക്ടറികളില് പ്രവര്‍ത്തിപ്പിക്കുന്നത്് ചുരുക്കം മാത്രം. ചെറുകിടവ്യാപാരികള് കടക്കെണിയില്‍പെട്ട് ഉഴലുകയാണ്. മൂന്നുപേരാണ് കൊല്ലം ജില്ലയില് മാത്രം ഇതിനകം ആത്മഹത്യ ചെയ്തത്.\nതോട്ടണ്ടിയുടെ ലഭ്യതക്കുറവും വര്‍ധിച്ച കൂലിയുമാണ് സ്വകാര്യ ഫാക്ടറി ഉടമകള് പ്രതിസന്ധിക്കു മുഖ്യകാരണമായി പറയുന്നത്. സര്‍ഫാഫസി നിയമത്തിലുള്ള ഇളവാണ് വ്യവസായികള്‍ക്ക് ആവശ്യം. ഈ നിയമം നിലനില്‍ക്കുമ്പോള് ബാങ്കുകള്‍ക്ക് ജപ്തി നടപടിയിലേക്ക് കടക്കേണ്ടിവരും. ജപ്തി ചെയ്താല് 10 കോടി രൂപ ആസ്തിയുള്ള വസ്തുക്കള്‍ക്ക്്് മൂന്നു കോടിയാണ് ബാങ്ക് വില നിശ്ചയിക്കുക എന്നതും വ്യവസായികളെ പ്രതിസന്ധിയിലാക്കും. വായ്പ ഇളവിനൊപ്പം പ്രത്യേക സാമ്പത്തിക പാക്കേജ് വേണമെന്ന ആവശ്യവുമുണ്ട്. ഇറക്കുമതി ചെയ്യുന്ന തോട്ടണ്ടിക്ക് മുന്‍കൂര് അടയ്ക്കുന്ന അഞ്ചുശതമാനം ജി.എസ്.ടി കേന്ദ്രസര്‍ക്കാര് മടക്കിത്തരണമെന്നുണ്ടെങ്കിലും പാലിക്കുന്നില്ലെന്നത് വ്യവസായികളുടെ കാലങ്ങളായുള്ള പരാതിയാണ്.


നവരാത്രി ആശംസിച്ച് കുടുംബ സമേതം അല്ലു അർജുൻ -\nHome Entertainment നവരാത്രി ആശംസിച്ച് കുടുംബ സമേതം അല്ലു അർജുൻ\nവിജയദശമി ദിനം വരവേൽക്കാൻ എല്ലാവരും ഒരുങ്ങിക്കഴിഞ്ഞു. ആഘോഷങ്ങളും ആശംസകളുമായി സിനിമാതാരങ്ങളും സജീവമാണ്. നടൻ അല്ലു അർജുൻ കുടുംബസമേതം നവരാത്രി ആശംസ അറിയിക്കുകയാണ്. കുടുംബത്തിനൊപ്പമുള്ള ചിത്രവും താരം പങ്കുവെച്ചിട്ടുണ്ട്. പരമ്പരാഗത വസ്ത്രമണിഞ്ഞ് അല്ലു അർജുനൊപ്പം ഭാര്യ സ്നേഹ റെഡ്ഡി, മക്കളായ അല്ലു അർഹ, അല്ലു അയാൻ എന്നിവരുമുണ്ട് ചിത്രത്തിൽ.\nഅതേസമയം,അല്ലു അർജുൻ നായകനാകുന്ന നിരവധി ചിത്രങ്ങളാണ് അണിയറയിൽ ഒരുങ്ങുന്നത്. മൈത്രി മൂവി മേക്കേഴ്‌സ് ഒരുക്കുന്ന ഒരുക്കുന്ന പുഷ്പ എന്ന ചിത്രത്തിലാണ് താരമിപ്പോൾ അഭിനയിച്ചുകൊണ്ടിരിക്കുന്നത്. ചിത്രത്തിൽ അല്ലു അർജുനൊപ്പം നായികയായി അഭിനയിക്കുന്നത് രശ്‌മിക മന്ദാനയാണ്. കള്ളക്കടത്തിന്റെ പശ്ചാത്തലത്തിൽ റെഡ് സാൻഡേഴ്‌സ് ഒരുക്കുന്ന ഈ ചിത്രത്തിൽ ധനഞ്ജയ്, ജഗപതി ബാബു, പ്രകാശ് രാജ്, ഹരീഷ് ഉത്തമാൻ, വെന്നേല കിഷോർ, അനസുയ ഭരദ്വാജ് എന്നിവരും അഭിനയിക്കുന്നു.\nRead More: ‘നിങ്ങൾ നൽകിയ സ്നേഹവും അനുഗ്രഹവും എന്നെ അതിശയിപ്പിക്കുന്നു’- പിറന്നാൾ ചിത്രങ്ങൾ പങ്കുവെച്ച് അനുശ്രീ\nഅഭിനയത്തിന് പുറമെ, സിനിമയുടെ മറ്റുമേഖലകളിലേക്കും ശ്രദ്ധ പതിപ്പിക്കുകയാണ് താരം. മുത്തച്ഛൻ അല്ലു രാമലിംഗയ്യയുടെ സ്മരണയ്ക്കായി ഫിലിം സ്റ്റുഡിയോ അല്ലു അർജുൻ ആരംഭിച്ചിരുന്നു. അതോടൊപ്പം ലോക്ക് ഡൗണിനു ശേഷം സ്വന്തമായി ഒടിടി പ്ലാറ്റ്ഫോം ആരംഭിച്ചിരിക്കുകയാണ് അല്ലു കുടുംബം. അതിനു പിന്നാലെയാണ് അല്ലു സ്റ്റുഡിയോയുടെ പ്രവർത്തനങ്ങളിലേക്കും കടന്നിരിക്കുന്നത്.\nStory highlights- allu arjun xtends greetings on Dussehra